രാഹു കേതു മാറ്റം ; സമ്പൂർണഫലം | Rahu Kethu Transit 2019 | ജ്യോതിഷം | Astrology | Manorama Online\nരാഹു കേതു മാറ്റം; ഓരോ രാശിക്കാരെയും എങ്ങനെ ബാധിക്കും? സമ്പൂർണഫലം\nഅരുവിക്കര ശ്രീകണ്ഠൻ നായർ March 09, 2019 09:23 AM IST\n2019 മാർച്ച് 07 മുതൽ 2020 സെപ്റ്റംബർ 23 വരെ\nമേടം രാശിയുടെ 3ല് (മിഥുനത്തിൽ) രാഹു നിൽക്കുന്നതിനാൽ ഇവർക്ക് നല്ലതായിരിക്കും. ജാതകൻ ധൈര്യശാലിയും കഴിവും ഉള്ളവനായിത്തീരും. ആദ്യ ഇളയസഹോദരനുമായി നല്ല ബന്ധത്തിലായിരിക്കില്ല. 9ന്റെ 7ൽ രാഹു നിൽക്കുന്നതിനാൽ 9–ാം ഭാവം കൊണ്ടു ചിന്തിക്കുന്ന കാര്യങ്ങൾക്ക് കാര്യതടസ്സം വരും. പിതൃതുല്യരായവർക്കും ഗുരുനാഥനും മുത്തച്ഛനും രോഗാരിഷ്ടമുണ്ടാകും.വിദേശവുമായി വ്യാപാര ബന്ധത്തിലേർപ്പെടും. രാഹുവിന്റെ ദശാപഹാരങ്ങൾ നടക്കുന്നവർക്ക് വിദേശയാത്രകൾ നടത്തുന്നതാണ്. രാഹു മകയിരത്തിൽ സഞ്ചരിക്കുമ്പോൾ ധനനഷ്ടങ്ങൾ വന്നുകൊണ്ടിരിക്കും. പൂർവിക കുടുംബത്തിൽ നഷ്ടങ്ങൾ സംഭവിക്കാം. വിവാഹ ജീവിതത്തിന് ചെറിയ പ്രശ്നങ്ങള് ഉടലെടുക്കുന്നതാണ്. നല്ലൊരു മനസ്സിനുടമയായ നിങ്ങൾക്ക് സഹായസ്ഥാനീയരിൽ നിന്നു അനുകൂലമല്ലാത്ത ഫലങ്ങളുണ്ടാകും. പ്രേമബന്ധത്തിലേർപ്പെടാനുള്ള സാധ്യതയും പിതാവിന്റെ സൽപ്രവൃത്തികൾ കൊണ്ടുള്ള ഗുണാനുഭവവും സന്താന ജനനത്തിനാഗ്രഹിക്കുന്നവർക്ക് പ്രത്യുൽപ്പാദനക്ഷമതയും പാരമ്പര്യമായി ലഭിച്ച കഴിവുകളിലൂടെ വിജയവും മാതാവിൽനിന്നും ധനലാഭവും, വാഹനം, വസ്തുവകകളിൽ നിന്നും ധനലാഭവും, കുടുംബസുഖവും, പങ്കാളിക്ക് ധനലാഭവും ഉണ്ടാകും. കര്‍മ്മരംഗത്ത് ശത്രുക്കളുടെ നാശവും സംഭവിക്കും.\nഓരോ നക്ഷത്രക്കാരും അനുഷ്ഠിക്കേണ്ട ദോഷപരിഹാരങ്ങൾ (മാർച്ച്10 - 16 )\nഇടവത്തിന്റെ 2ൽ രാഹു നിൽക്കുന്നതിനാൽ അമൃതസ്വരൂപികളായ താങ്കൾക്ക് ഒരു ടേണിംഗ് പോയിന്റിലെത്തുന്ന സമയമാണ്. അവിശ്വാസത്തിലൂടെയും കൗശലത്തിലൂടെയും മോഷണത്താലും ധനസമ്പാദനത്തിനുള്ള പ്രവണത വന്നുചേരും. പൊതുജീവിതത്തിൽ ക്ലേശാനുഭവങ്ങൾ ഉണ്ടാകുന്നതാണ്. നവാഗതരുമായി പ്രശ്നങ്ങൾ അഭിമുഖീകരിക്കേണ്ടി വരുന്നതാണ്. ചില ദുരിതാനുഭവങ്ങൾ പ്രതീക്ഷിക്കാം. സ്വന്തം വിശ്വസ്ഥതയെ ചോദ്യം ചെയ്യപ്പെടാം. മനസ്സാവാചാ കർമ്മണാ താങ്കൾ ചെയ്തിട്ടുള്ള ഗുണാനുഭവങ്ങളും ഭവിഷ്യത്തുകളുടെ ഗുണാനുഭവങ്ങൾ അനുഭവിക്കുന്ന കാലമാണ്. താങ്കളുടെയും പങ്കാളിയുടെയും പൂർവികരിൽ നിന്നുള്ള ക്ഷുദ്രാഭിചാരങ്ങൾ മൂലമുള്ള ക്ലേശാനുഭവങ്ങൾ അനുഭവിക്കേണ്ടതായി വരും. ഭാഗ്യനിർഭാഗ്യങ്ങളിൽ നിന്നു മോചനവും പ്രാർഥനാഫലവും ധർമ്മപ്രവൃത്തിയുടെ ഫലവും കുലീനതയും തീർഥാടനവും കാര്യങ്ങളിൽ പുരോഗതിയും നല്ല സ്വഭാവങ്ങളും മാനസിക ശുദ്ധിയും ഫലം. വിവാഹബന്ധം വഴി ലഭിക്കാനുള്ള ധനം ലഭിക്കും. നഷ്ടപ്പെട്ട പൊരുൾ തിരിച്ചു കിട്ടും. ആദ്യസന്താനത്തിന് ഗുണാനുഭവവും പങ്കാളിയുടെ തൊഴിൽ മേഖലയിൽ ഗുണാനുഭവവും വിജയസാധ്യതയും ലോട്ടറിയോ നിധിയോ വായ്പകളോ പെട്ടെന്നുള്ള ധനലാഭയോഗവും കാണുന്നു. വിവാഹജീവിതത്തിൽ വിജയം. സന്താനലാഭത്തിനുള്ള തടസ്സങ്ങൾ മാറുന്നതാണ്. തൊഴിൽരംഗത്ത് പ്രശസ്തിയുണ്ടാകും. തടസ്സങ്ങൾ നീങ്ങും.\nമിഥുനത്തില് രാഹു നിൽക്കുന്നതിനാൽ ഈ രാശിക്കാർക്ക് ബുദ്ധിശക്തി നന്നായിരിക്കും. ആരോഗ്യനില ശ്രദ്ധിക്കണം. ധൈര്യശാലികളും മറ്റുള്ളവർ ഇവരെ അനുകരിക്കുകയും ചെയ്യും. രവി രാഹു ബന്ധം വരുന്ന സമയം ചില്ലറ അസുഖങ്ങൾ വരാം. രാഹു കുജ ബന്ധം വരുന്ന സമയം ധനം വർധിക്കും. വിദേശവാസയോഗവും സംഭവിക്കാം. മകയിരം, തിരുവാതിര, പുണർതം ദിവസങ്ങളിൽ പലവിധ ബുദ്ധിമുട്ടുകൾ അനുഭവപ്പെടാം. രാഹുശുക്രബന്ധം വരുന്ന സമയം ചീത്തപ്പേര് കേൾക്കാൻ സാധ്യതയുള്ളതിനാൽ സൂക്ഷിക്കേണ്ടതാണ്. രാഹു ശനി ബന്ധത്തിൽ പല തെറ്റായ കാര്യങ്ങളും ചെയ്യാൻ പ്രേരിതനാകും. വിദേശയാത്ര തരപ്പെടും. വാചാ കർമ്മണാ താങ്കൾ ചെയ്തിട്ടുള്ള കർമ്മഫലത്തിന്റെ ക്ലേശങ്ങൾ അനുഭവിക്കേണ്ടി വരും.പങ്കാളിയുടെപൂർവിക കുടുംബാംഗങ്ങളിൽ നിന്നു ക്ഷുദ്രചൂർണ്ണാദി പ്രയോഗങ്ങളിൽ നിന്നുള്ള ക്ലേശാനുഭവങ്ങൾ പ്രതീക്ഷിക്കാം. ദുർബുദ്ധികളിൽ നിന്നു മോചനവും സഹായികളെക്കൊണ്ട് ഗുണാനുഭവവും വഴക്കുകളിൽ നിന്നു മോചനവും എഴുത്തുകുത്തുകളിലൂടെ ലാഭവും നല്ലതും ചീത്തയും തിരിച്ചറിഞ്ഞ് സഞ്ചാരത്തിലൂടെ ഗുണാനുഭവവും, അയൽക്കാരിൽ നിന്നു ഗുണാനുഭവവും, കുടുംബപരമായ നഷ്ടങ്ങളില്‍നിന്നും മോചനവും മാതാവിന് തൊഴിൽ മേഖലയിൽ ബഹുമാനവും, ആദ്യസന്താനങ്ങൾക്ക് ഭാഗ്യവും, ജീവിതപങ്കാളിക്ക് ക്ലേശാനുഭവങ്ങളും ഉണ്ടാകുന്നതാണ്.\nരവി രാഹു ബന്ധം വരുന്ന സമയത്ത് തടവുശിക്ഷ വരെ അനുഭവിക്കേണ്ടിവരാം അതിനാൽ സൂക്ഷിക്കേണ്ടതാണ്. ധനനഷ്ടത്തിന് സാധ്യത. ആരോഗ്യനില ശ്രദ്ധിക്കണം. ധനം വർധിക്കും. വിദേശവാസയോഗം. മകയിരം, ചിത്തിര, പുണർതം ദിവസങ്ങളിൽ ആരോഗ്യനില ശ്രദ്ധിക്കണം.പണമിടപാടുകളും കൊടുക്കൽ വാങ്ങലും ശ്രദ്ധിക്കണം. ആദ്യസന്താനത്തിന് ബഹുമതികൾ ലഭിക്കും. പൂർവിക കുടുംബത്തിൽ ലാഭാനുഭവങ്ങൾ വന്നുചേരും. തൊഴിലുമായി ധാരാളം യാത്രകൾ ചെയ്യേണ്ടിവരും. ഭാഗ്യാനുഭവവും പൈതൃകസ്വത്തും ലഭിക്കും. പങ്കാളിക്ക് രോഗദുരിതങ്ങളും നഷ്ടങ്ങളും വിദേശ വിദ്യാഭ്യാസ തടസ്സവും വിദേശഗമനത്തിന് തടസ്സങ്ങളും വരും. പ്രവർത്തമേഖലയിലെ സഹായികളെ കൊണ്ടുള്ള ശത്രുതാ മനോഭാവം കുറയും. ലാഭത്തിലെ ബിസിനസുകൾ പരാജയത്തിൽ കലാശിക്കും. മാതാവിന് ലഭിക്കേണ്ട ബഹുമാനാദികൾക്ക് തടസ്സവും തൊഴിൽ മേഖലയിൽ പ്രതിസന്ധിയും വന്നുചേരും. ഭവനത്തിൽ മേന്മകളും നന്മകളും കുറവാകുന്നതാണ്. പൂർവപുണ്യകർമ്മത്തിന്റെ ദോഷാനുഭവങ്ങൾ വന്നുഭവിക്കും. പങ്കാളിയിൽ നിന്ന് ക്ലേശാനുഭവം ഉണ്ടാകും.\nചിങ്ങം രാശിയിൽ രാഹു നിൽക്കുന്നതിനാൽ ശത്രുമോചനം, രോഗമോചനം, മോഷണമുതൽ തിരിച്ചു കിട്ടൽ, ക്ഷുദ്രാഭിചാരങ്ങളിൽ നിന്നും മോചനം, ഭക്ഷണസുഖകുറവിൽ നിന്നും മോചനം, തെറ്റിദ്ധാരണയിൽ നിന്നും മോചനം ഇവ ഫലം. വിദേശ ഇടപാടിലൂടെ ധനസമ്പാദനം ഉണ്ടാകും, അന്യരെ ചതിക്കുന്ന പ്രവണതയും, രഹസ്യ ഇടപാടിലൂടെ ധനസമ്പാദനത്തിലൂടെയും, ആദ്യസന്താനത്തിന് ധനലാഭം ലഭിക്കുന്നതിലൂടെ ജാതകന് സമ്പത്ത് ലഭിക്കാൻ യോഗം കാണുന്നു. താങ്കളുടെ കഴിവുകൾ പ്രായോഗികമാക്കുന്നതിലൂടെ സമ്പത്ത് ലഭിക്കും. ആദ്യസന്താനത്തിന്റെ കുടുംബത്തിൽ നിന്നിരുന്ന അരക്ഷിതാവസ്ഥയ്ക്ക് മോചനം ലഭിക്കുന്നതാണ്. സഹായികളിൽ നിന്നും ക്ഷുദ്രാഭിചാരങ്ങൾ ഉണ്ടാകുന്നതുമൂലം ക്ലേശാനുഭവം പ്രതീക്ഷിക്കാം. വസ്തുവകകളിൽ നിന്നും ആദായം കുറയുകയും സ്വകുടുംബത്തിന്റെ ഭാഗ്യത്തിന് തടങ്കലും വാക്കുകൾ കൊണ്ടുള്ള ഉപദ്രവങ്ങളും നല്ലതു കാണാനുള്ള കഴിവുകേടും കർമ്മരംഗത്തുനിന്നും ലഭിക്കാവുന്ന ഭാഗ്യക്കുറവും, ബഹുമാനക്കുറവും അന്യായമായ ട്രാൻസ്ഫറുകളും, വകുപ്പു മാറി തൊഴിലുകൾ ചെയ്യേണ്ടിവരികയും, മംഗല്യലാഭവും, സർക്കാരിന്റെ ശിക്ഷണനടപടിക്ക് വിധേയരാകുകയും, ജീവിതപങ്കാളിക്ക് രോഗവും, പങ്കാളിത്വ ബിസിനസ്സിൽ പരാജയവും, ആരോഗ്യനില കുറെയൊക്ക തൃപ്തികരമായിരിക്കും. കര്‍മ്മരംഗത്ത് പിഴവുകൾ സംഭവിക്കാൻ സാധ്യതയുള്ളതിനാൽ സൂക്ഷ്മത പുലർത്തണം. മാനസിക തകരാറുകളും വിദ്യാതടസ്സവും ഇണയുടെ മാനസികനിലയിൽ തകരാറും പൊതുപ്രവൃത്തിയിലും ബിസിനസ്സിലും പരാജയവും വരുമാന നഷ്ടവും സംഭവിക്കുന്നതാണ്.\nകന്നിരാശിയില് നിൽക്കുന്ന രാഹു തൊഴിൽപരമായ എല്ലാവിധ ക്ലേശാനുഭവങ്ങളും ശത്രുക്കളുടെ ക്ഷുദ്രാഭിചാരം വഴി പ്രതീക്ഷിക്കാം. ആരോഗ്യനില തൃപ്തികരമായിരിക്കില്ല. ബഹുമാനം, കീർത്തി എന്നിവയ്ക്ക് കോട്ടവും, സന്തോഷകുറവും, പിതാവിന്റെ ധനസ്ഥിതി മോശമാകുകയും, ശത്രുനാശവും, പങ്കാളിയുടെ പൂർവിക ഗൃഹത്തിൽ ക്ലേശാനുഭവവും, സുഖസൗകര്യകുറവും, ആദ്യസന്താനത്തിനു അരിഷ്ടതകളും മറ്റും കൊണ്ടുള്ള ദുരിതങ്ങളും മനക്ലേശങ്ങളും, മാതാവിന്റെ പൊതുപ്രവർത്തനത്തിൽ ക്ലേശാനുഭവവും, അച്ഛന്റെ കാര്യങ്ങൾ തടസ്സങ്ങൾ വരുന്നതാണ്. സ്വകുടുംബത്തിന് പൊതുവിൽ ഭാഗ്യപുഷ്ടികുറവും, സംസാരത്തിലൂടെ ക്ലേശാനുഭവവും പറയുന്ന വാക്കുകൾ ശരിയായി ഭവിക്കാതെ വരികയും, ഗൂഢമായ ബിസിനസ്സിൽ പരാജയവും ആശുപത്രിവാസത്തിനായി പണമൊഴുക്കേണ്ടിവരും, കരുതൽ അനാവശ്യമായി ചിലവഴിക്കുകയും, ശേഖരിച്ചു വച്ചിരിക്കുന്ന വസ്തുക്കളുടെ നാശവും, ഇടതുചെവിക്ക് അസുഖങ്ങളും, പ്രധാനപ്പെട്ട രേഖകളുടെ നാശവും, കർമ്മരംഗത്തുനിന്ന് വരുമാനക്കുറവും, മാനസിക തകരാറുകളും. എല്ലാവിധ ക്ലേശത്തെയും നൽകുന്ന കാലഘട്ടമാണ്. മാതാവിന്റെ ആരോഗ്യനില തൃപ്തികരമായിരിക്കില്ല.\nമിഥുനത്തിൽ നിൽക്കുന്ന രാഹു നിരീശ്വരവാദിയും അനാവശ്യ യാത്രകളും, ബുദ്ധിക്കും കഴിവിനും കുറവു വരികയും, വിദേശ ധനലാഭം പ്രതീക്ഷിക്കാം. ധൈര്യക്കുറവും, ശത്രുക്കളുടെ ദോഷങ്ങൾ കൊണ്ടുള്ള ക്ലേശാനുഭവങ്ങളും സഹായികളിൽ നിന്നുള്ള ദോഷാനുഭവങ്ങളും കാലിനസുഖങ്ങളും, വഴക്കുകളും, എഴുത്തുകുത്തുകളിൽ പ്രതിസന്ധികളും, സ്വരഭേദങ്ങളും, മാനസികസംഘർഷങ്ങളും, അയൽവാസികളിൽ നിന്നും സേനാംഗങ്ങളിൽ നിന്നും ക്ലേശാനുഭവങ്ങളും ഉണ്ടാകും. സുഖഭംഗവും, മാതാവിനസുഖവും, ആദ്യസന്താനത്തിന് ലാഭങ്ങളും ഫലം. തീർഥയാത്രകളിൽ അപകടമുണ്ടാകാതിരിക്കാൻ പ്രത്യേക ശ്രദ്ധ വേണം. കർമരംഗത്ത് ശത്രുക്കളുടെ ഉപദ്രവം കൊണ്ട് ധനനഷ്ടവും, പ്രാർഥനാബലം ലഭിക്കാതിരിക്കുകയും, പതനങ്ങളിൽ ചെന്നു ചാടുകയും, സംഭാഷണങ്ങളിൽ പാളിച്ച സംഭവിക്കുകയും, ആദ്യസന്താനത്തിന് കാലം മോശമാണ്. മന്ത്രസാധനയിൽ വന്നിട്ടുള്ള പിഴവിലെ ദോഷവും, ബുദ്ധിഭ്രമവും, കടം നൽകിയ പണം മടക്കി കിട്ടാത്ത അവസ്ഥയും, പങ്കാളിയുടെ തൊഴിൽ മേഖലയിൽ ക്ലേശാനുഭവവും, ലോട്ടറിയോ നിധിയോ വായ്പയോ ലഭിക്കും. വിവാഹജീവിതത്തിന്റെ പരാജയവും തൊഴിൽ തടസ്സവും, ഊഹക്കച്ചവടത്തിലും ചൂതുകളിയിലും പരാജയവും, കുടുംബക്ഷേമത്തിന് തകരാറുകളും ഗൂഢവിദ്യാപഠനത്തിൽ തടസ്സവും, വിദേശസഞ്ചാരയോഗവും, കുടുംബത്തിന് സുകൃതക്ഷയവും, സമ്പത്തിന് നാശവും ഫലം.\nവൃശ്ചികം രാശിക്കാർക്ക് മിഥുനത്തിലെ രാഹു ധനസ്ഥിതി മോശമാകും, രഹസ്യ ഇടപാടില് ക്ലേശാനുഭവങ്ങൾ കൂടിക്കൊണ്ടിരിക്കും, മംഗല്യസ്ഥാനമായതിനാൽ ദൃഢമായ ദാമ്പത്യബന്ധത്തിൽ ക്ലേശാനുഭവവും, മാനസികാസ്വസ്ഥതയും തോൽവികളും, പരിഹാസത്തിന് പാത്രമാകുകയും, അപവാദത്തിനിടയാകുകയും, കാര്യതടസ്സങ്ങളും, സർക്കാർ തലത്തിൽ നിന്നും ശിക്ഷണനടപടികളും, വിൽപത്രങ്ങൾ കൊണ്ടുള്ള ഗുണാനുഭവങ്ങൾക്ക് കുറവും, അപകടങ്ങളും, അരാജകത്വവും, കംപാനിയനിൽ നിന്നുമുള്ള കിട്ടേണ്ട ധനം കിട്ടാതെ വരികയും, പങ്കാളിയുടെ കുടുംബമഹിമയിൽ ക്ലേശവും ധനനഷ്ടവും, പങ്കാളിത്ത ബിസിനസ് വഴി നഷ്ടങ്ങളും, ആദ്യസന്താനത്തിന് വിദ്യാഭ്യാസത്തിൽ ക്ലേശാനുഭവവും, ഭൗതിക കാര്യങ്ങളിൽ ലഭിക്കേണ്ട ധനത്തിന് തടസ്സവും, രചനാവൈഭവവും ആദ്യസന്താനത്തിനെ കൊണ്ട് മാതാവിന് ദോഷാനുഭവങ്ങളും മനസ്സമാധാനകുറവും, മാതാവിന് പ്രാർഥനാഗുണകുറവും, ഉപാസനാമൂർത്തികളുടെ ആനുകൂല്യം ലഭിക്കാതെ വരികയും, ജാതകന്റെ വസ്തു വകകളിൽ നഷ്ടവും കുടുംബമഹിമ കുറവും, ധനവരവിന് തടസ്സവും തടങ്കലില് നിന്നുള്ള മോചനത്തിനും സാധ്യത കുറവും, ഊഹക്കച്ചവടത്തില് നഷ്ടവും, ഗൂഢവിദ്യകളിൽ നേട്ടക്കുറവും, പൊതുപ്രശസ്തിക്ക് മങ്ങലും, തൊഴിലിൽ നിന്നുള്ള ലാഭങ്ങൾ കുറയുകയും ചെയ്യും . പിതാവിന് നല്ല കാലമല്ല,\nധനുരാശിക്ക് മിഥുനത്തിൽ നിൽക്കുന്ന രാഹു – വിവാഹജീവിതത്തിൽ പ്രശ്നങ്ങള് ഉടലെടുക്കുന്നതാണ്. തെറ്റായബന്ധങ്ങളിൽ പെടാതിരിക്കാൻ ശ്രദ്ധിക്കണം. പുനർവിവാഹം ആഗ്രഹിക്കുന്നവർക്ക് അതിനുത്തമ സമയമായിരിക്കും. മറ്റുള്ളവരുമായുള്ള സഹകരണത്തിലൂടെ ക്ലേശാനുഭവങ്ങൾ ഉണ്ടാകുന്നതാണ്. ഇണയിൽ ക്ലേശാനുഭവങ്ങൾ ഉണ്ടാകുന്നതാണ്. ധൈര്യക്കുറവും, ദുർബുദ്ധിയും, സഹായികളിൽ നിന്നും ക്ലേശാനുഭവങ്ങളും, അസുഖങ്ങളും, വഴക്കുകളും, അഭിപ്രായഭിന്നതകൾ, മാനസികസംഘർഷങ്ങള്, അയൽക്കാരിൽ നിന്നും ക്ലേശാനുഭവങ്ങൾ, സുഖഭംഗങ്ങളാൽ ഉള്ള ക്ലേശങ്ങളിൽ നിന്നും മോചനവും, ആദ്യസന്താനത്തിൽ നിന്നും ധനലാഭവും, പങ്കാളിക്ക്ആയുർബലവും രോഗമുക്തിയും, തീർഥാടനയോഗവും, കർമ്മരംഗത്ത് നേരിട്ടു കൊണ്ടിരുന്ന ശത്രുതകളും അരിഷ്ടതകളും കടങ്ങളിൽ നിന്നും മോചനവും, പ്രാർഥനകള് ഫലവത്താകും, പതനത്തിൽ നിന്നും ഉയർച്ചകൾ ഉണ്ടാകും. രോഗത്തിൽ നിന്നും സുഖപ്പെടൽ പ്രതീക്ഷിക്കാം, വിദേശബന്ധത്തിൽ ഗുണാനുഭവവും, സംഭാഷണത്തിലൂടെ ഗുണാനുഭവവും, ധർമ്മപ്രവൃത്തികൾ കൊണ്ട് ഗുണാനുഭവവും, കുലീനതയും പുരോഗതിയും, നല്ല സ്വഭാവ വിശേഷങ്ങളും, പൊതുവേദികളിൽ ഗുണാനുഭവവും, വിവാഹബന്ധം വഴി ഉള്ള ബന്ധുക്കളിൽ നിന്നുള്ള ശത്രുതാ മനോഭാവത്തിന് അയവു വരുന്നതാണ്. നഷ്ടത്തിന്റെ ഫലമായി ലഭിക്കേണ്ട തുകകൾ ലഭിക്കുന്നതാണ്. പങ്കുകച്ചവടത്തിനായി ഉടമ്പടികൾ ഉണ്ടാക്കുന്നതാണ്. നഷ്ടപ്പെട്ട ദ്രവ്യം തിരിച്ചു കിട്ടും. ആദ്യസന്താനത്തിന്റെ സന്താനത്തിന് കാലം അനുകൂലമാണ്. മാതാവിന്റെ ശത്രുക്കൾക്ക് ശത്രുതാ മനോഭാവം വെടിഞ്ഞ് മാതാവുമായി യോജിച്ചു പോകുന്നതാണ്. അശ്രദ്ധയാൽ ധനനഷ്ടത്തിന് സാധ്യത കാണുന്നു. കുടുംബമഹിമ വർധിക്കും. കുടുംബപിതൃക്കളെയും കുടുംബപരദേവതയെയും പ്രാർഥിക്കുക, യഥാശക്തി വഴിപാടു നടത്തുക.\nമകരം രാശിക്കാർക്ക് മിഥുനത്തിലെ രാഹു, ശത്രുദോഷം കുറയും, എല്ലാ കാര്യത്തിലും പതനങ്ങൾ സംഭവിക്കും. ചതിയിലും വഞ്ചനയിലും അകപ്പെടും. നല്ലതാണ് ചെയ്യുന്നതെങ്കിലും താങ്കളെ സംശയാലുക്കളായും തെറ്റിദ്ധാരണപരമായുമേ കാണുകയുള്ളു. വ്യാജരേഖകൾ ചമയ്ക്കാൻ സാമർഥ്യം കൂടും. ശത്രുക്കളുടെ ക്ഷുദ്രപ്രയോഗത്തിന് പാത്രമാകും. വരവും ചിലവുമായി പൊരുത്തപ്പെടാൻ ബുദ്ധിമുട്ടും. മോഷണം നടക്കാന് സാധ്യത. ഒടിവു ചതവുകൾ വരാം. ഭയപ്പാടും ഭക്ഷണസുഖക്കുറവും, ആദ്യ സന്താനത്തിന്റെ കുടുംബത്തിൽ അസ്വസ്ഥതകളും, അമ്മയുടെ സഹായികളിൽ നിന്നും ക്ലേശാനുഭവവും, ഭവനത്തിലെ സഹായികളിൽ നിന്നും ക്ലേശാനുഭവവും, കുടുംബത്തിന് ഭാഗ്യക്കുറവും, വാക്കിന്റെ കുലീനത കുറവുകൊണ്ട് ക്ലേശാനുഭവവും, നല്ലതു കാണാനുള്ള ശേഷിക്കുറവും, സന്തതികൾ വഴി സ്വകുടുംബത്തിന് പേരും പ്രശസ്തിയും, തടങ്കലിൽ നിന്നും മോചനവും, സ്വന്തം നാടുവിട്ടുള്ള സഞ്ചാരയോഗവും, വിവാഹയോഗവും, കർമ്മരംഗത്തുനിന്ന് ഭാഗ്യവും ബഹുമാനവും, തൊഴിൽപരമായ നല്ല യാത്രകളും വകുപ്പു മാറി തൊഴിൽ ചെയ്യേണ്ടിവരികയും, സ്ഥലം മാറ്റവും പ്രമോഷനും, പിതാവിന്റെ തൊഴിലിൽ ഗുണാനുഭവവും, നഷ്ടപ്പെട്ട വസ്തുക്കൾ തിരിച്ചു കിട്ടാൻ യോഗവും,2വര്‍ഷമായുള്ള കാര്യതടസ്സം മാറുകയും, സർക്കാർ ശിക്ഷണനടപടികളിൽ നിന്നും ഒഴിവാക്കലും, പങ്കാളിത്ത ബിസിനസിൽ നാശവും, രഹസ്യ ഇടപാടുകളിൽ പരാജയവും ഫലം.\nകുംഭം രാശിക്കാർക്ക് മിഥുനത്തിലെ രാഹു ഇണയ്ക്ക് അഞ്ചു വർഷമായുള്ള ക്ലേശാനുഭവങ്ങൾ മാറി നല്ല ഗുണാനുഭവങ്ങൾ നൽകും. മതാചാരനിഷ്ഠയിൽ തടസ്സങ്ങളും ഇഷ്ടക്കുറവും ഉണ്ടാകുന്നതാണ്. ചതിയിലും വഞ്ചനയിലും അകപ്പെട്ട് കഷ്ടനഷ്ടങ്ങൾ സംഭവിക്കുന്നതാണ്. അറിയപ്പെടാത്തിടത്ത് താമസിക്കേണ്ടി വരുന്നതാണ്. പ്രേമബന്ധത്തിൽ വിജയവും, ബിസിനസ് പാർട്ട്ണറുമായി അഭിപ്രായ ഐക്യവും, വിവാഹയോഗവും വിദേശയാത്ര പൊതുപ്രശസ്തിയും, വിവാദങ്ങളും തടഞ്ഞു നിൽക്കുന്ന കാര്യങ്ങളിൽ നിവർത്തിയും, ശത്രുക്കളിൽ നിന്നു മോചനവും, നല്ല ആരോഗ്യവും, തൊഴിൽപരമായി ഗുണാനുഭവവും, പുതിയ തൊഴിൽ ലഭിക്കുകയും, പ്രമോഷനും സ്ഥലം മാറ്റവും, പൊതുരംഗത്ത് പ്രശസ്തിയും, അപ്രതീക്ഷിത ഭാഗ്യപുഷ്ടിയും, ശത്രുവിന്റെ മരണവും, വിദേശയാത്രയും, കുടുംബശത്രുക്കളിൽ നിന്നും മോചനവും കുടുംബത്തിന്റെ ചൈതന്യവും, സംസാരത്തിലെ കുലീനതകൊണ്ട് കാര്യസാധ്യവും ഫലം. കൈവശത്തുള്ള ധനം കടമായി പോകാനും തിരിച്ചു കിട്ടാൻ യോഗമില്ലാത്തതിനാലും കൊടുക്കാതിരിക്കുക. അമ്മൂമ്മയുടെ വസ്തുവകകൾ വിൽക്കാൻ യോഗം വരും. ധനവരവും തൊഴിൽപരമായ യാത്രകളും സഹോദരന്റെ തൊഴിൽമേഖലയിൽ ഗുണാനുഭവവും ഫലം.\nമീനം രാശിക്കാർക്ക് മിഥുനം രാശിയിലെ രാഹു, മാതാവിന്റെ ആരോഗ്യസ്ഥിതി മോശമാകും. ബന്ധുക്കളും സുഹൃത്തുക്കളുമായൊന്നും നല്ല ബന്ധത്തിലായിരിക്കില്ല. യാത്രകൾ കൂടുതൽ ചെയ്യേണ്ടിവരും. സ്വത്തുവകകൾക്ക് നാശനഷ്ടങ്ങളും ദുരിതങ്ങളും അനുഭവിക്കേണ്ടി വരുന്നതാണ്. കാര്യങ്ങൾ ശ്രദ്ധയോടെ കൈകാര്യം ചെയ്യാത്തപക്ഷം തട്ടിപ്പിൽ പെട്ട് വിഷമിക്കേണ്ടതായി വരുന്നതാണ്. സർജറിയോ, മുറിവു ചതവുകളോ അമ്മയ്ക്ക് പ്രതീക്ഷിക്കാം. ധനനഷ്ടങ്ങളും ആരോഗ്യപരമായ പ്രശ്നങ്ങളും ഉണ്ടാകാം. എല്ലാ കാര്യങ്ങളും ശ്രദ്ധയോടെ കൈകാര്യം ചെയ്യുന്നത് നന്നായിരിക്കും. വസിക്കുന്ന ഭവനത്തിൽ ധനനഷ്ടവും, വാഹനത്തിന് ധനനഷ്ടവും, കിണറ്റിൽ ജലലഭ്യത കുറവും, ആദ്യസന്താനത്തിന് ക്ലേശാനുഭവവും, രോഗങ്ങളും, മന്ത്രസാധനയിൽ പിഴവും, ബുദ്ധിഭ്രംശവും, കടം നൽകിയ പണം മടക്കി ലഭിക്കുന്നതിന് കാലതാമസവും, പങ്കാളിയുടെ തൊഴിൽ മേഖലയിലും സാമൂഹികസ്ഥിതിയിലും ക്ലേശാനുഭവം വരും. വിജയസാധ്യത കുറവും, ലോട്ടറി, നിധി, വായ്പ എന്നിവയിൽ നിന്നും പെട്ടെന്നുള്ള ധനലാഭയോഗം പ്രതീക്ഷിക്കാം. വിവാഹജീവിത വിജയവും അതിലൂടെ ലഭിക്കേണ്ട ധനലാഭയോഗവും, പിതാവിന്റെ ആയുസ്സിന് ക്ലേശാനുഭവവും, സന്താനലാഭത്തിന് യോഗവും, തൊഴിലിൽ പ്രശസ്തിയും, ഊഹക്കച്ചവടം, ചൂതുകളി എന്നിവയിൽ ക്ലേശാനുഭവവും, ക്രൂരമനസ്ഥിതിയും, കുടുംബക്ഷേമത്തിന് മങ്ങലും, ധൈര്യക്കുറവും ഉണ്ടാകും. കുടുംബപിതൃക്കളെയും, കുടുംബപരദേവതയെയും കുടുംബത്തിൽ തന്നെ വഴിപാടുകളും മറ്റും നടത്തി പ്രീതിപ്പെടുത്തേണ്ടതാണ്.\nAruvikkara Sreekandan Nair KRRA – 24,\nNeyyasseri Puthen Veedu Kothalam Road,\nPhone Number- 9497009188


ദൃശ്യം മോഡൽ കൊലപാതകങ്ങള് കൂടിയോ ? ചോദ്യങ്ങൾക്ക് മറുപടിയുമായി ജിത്തു ജോസഫ്! - metromatinee.com Lifestyle Entertainment & Sports\nദൃശ്യം മോഡൽ കൊലപാതകങ്ങള് കൂടിയോ ? ചോദ്യങ്ങൾക്ക് മറുപടിയുമായി ജിത്തു ജോസഫ്!\nമോഹന്‍ലാലിനെ നായകനാക്കി ജിത്തു ജോസഫ് സംവിധാനം ചെയ്ത ദൃശ്യം മലയാളത്തിലെ സൂപ്പര്‍ഹിറ്റ് ചിത്രങ്ങളിലൊന്നാണ്. ഇതര ഭാഷകളിലും ചിത്രം വന്‍വിജയമായി. ചില കൊറിയന് പടങ്ങളുടെ അഡാപ്‌റ്റേഷനാണ് ചിത്രമെന്ന് വാര്‍ത്തകളുണ്ടായിരുന്നെങ്കിലും മലയാള സിനിമയില് ഇത്രയധികം ചര്‍ച്ച ചെയ്യപ്പെട്ട മറ്റൊരു ചിത്രമുണ്ടോയെന്ന് സംശയമാണ്.\nസിനിമ പുറത്തിറങ്ങി വര്‍ഷങ്ങള് കഴിഞ്ഞിട്ടും ഈ സിനിമയെക്കുറിച്ചുള്ള ചര്‍ച്ചകള് അവസാനിക്കുന്നില്ല.അതിന് കാരണമാകുന്നത് കേരളം കണ്ടു കൊണ്ടിരിക്കുന്ന പല കൊലപാതകങ്ങളുമാണ്. ദൃശ്യം മോഡല് കൊലപാതകം എന്നുള്ള തലക്കെട്ടുകളാണ് വാര്‍ത്തകളില്. ദൃശ്യം ഇറങ്ങിയതിനു ശേഷം ഇത്തരത്തിലുള്ള കൊലപാതകങ്ങള് വര്‍ധിക്കുകയാണല്ലോ എന്ന ചോദ്യത്തിന് ഇപ്പോള് മറുപടിയുമായെത്തിയിരിക്കുകയാണ് സംവിധായകന് ജിത്തു ജോസഫ്.\nപൊതുസമൂഹത്തെ സിനിമ സ്വാധീനിക്കുന്നുണ്ട് എന്നത് ശരിയാണ്. എന്നാല് ദൃശ്യത്തിന് ശേഷം കൊലപാതകങ്ങളുടെ എണ്ണം വര്‍ധിച്ചു എന്നു പറയുന്നതിന്റെ കാരണം തനിക്കു മനസ്സിലാകുന്നില്ലെന്ന് ജിത്തു പറയുന്നു. നിരവധി കൊലപാതകങ്ങള് ഇപ്പോള് ദൃശ്യം മോഡല് എന്ന് അറിയപ്പെടുന്നു.നിരവധി കൊലപാതകങ്ങളെയാണ് ദൃശ്യം മോഡല് എന്നു വിളിക്കുന്നത്. അതിന്റെ പ്രധാന കാരണം കൊലപാതകം മറയ്ക്കുന്നതിനെക്കുറിച്ചുള്ള സിനിമകള് അധികം ഉണ്ടായിട്ടില്ല. 99 ശതമാനം കൊലപാതക കേസുകളും മറയ്ക്കാനുള്ള ശ്രമം നടക്കാറുണ്ട്. അതിലെല്ലാം ദൃശ്യത്തിന്റെ സാദൃശ്യവും ഉണ്ടാകും. ദൃശ്യം നിരവധി പേരെ സ്വാധീനിച്ചിട്ടുണ്ടാകും.\nഎന്നാല് കൊലപാതകവും അത് മറയ്ക്കാനുള്ള ശ്രമങ്ങളും പണ്ടു മുതല് തന്നെയുണ്ടായിരുന്നു എന്ന കാര്യം മറക്കരുത്.കലാകാരന്മാര്‍ക്ക് സാമൂഹിക പ്രതിബദ്ധത ഉണ്ടെന്നും സമൂഹത്തിന് പോസിറ്റീവായ സന്ദേശം നല്‍കേണ്ടതുണ്ട്. എന്നാല് നമ്മുടെ സമൂഹത്തില് നിന്നുള്ള കഥകള് പറയേണ്ടി വരുമ്പോള് പ്രത്യേകിച്ച് ത്രില്ലര് സ്വഭാവത്തിലുള്ള ചിത്രങ്ങളില് മോശം വശം കാണിക്കേണ്ടതായി വരും” ഒരു മാധ്യമത്തിനു നല്‍കിയ അഭിമുഖത്തിലാണ് സംവിധായകന് ഇക്കാര്യങ്ങള് തുറന്നു പറഞ്ഞത.\nകേരളത്തിൽ ഏതു കൊലപാതകം നടന്നാലും. അത് ദൃശ്യം മോഡൽ. എന്റെ തലയിലേക്ക്… പൊട്ടിത്തെറിച്ചു ജിത്തു ജോസഫ്!\nRelated Topics:Jeethu Joseph\nവിവാദങ്ങൾ ഒന്നും ബാധിക്കില്ല ;ഷെയ്ൻ സ്വന്തമായി ചിത്രം നിർമ്മിക്കുന്നു!\nഅച്ഛനാണച്ഛാ ….. അച്ഛൻ സുരേഷ് ഗോപിയെ കുറിച്ച് മകൻ പറയുന്നത് കേട്ട് കണ്ണുതള്ളി സോഷ്യൽ മീഡിയ!


അവളുടെ മനസ്സു നല്ലതാണ്. അതുകൊണ്ടാണ് നിന്നെ പോലെ ഒരാളെ അവൾക്കു കിട്ടിയത്…. – പ്രണയ കഥകൾ\nവരൻ,,, “അമ്മേ, എനിക്ക് ഒരു കഷ്ണം മീൻ തരുമോ…”\nകൈയ്യിലിരുന്ന തവി കൊണ്ട് തലയ്ക്ക് ഒരു അടി കിട്ടിയത് മാത്രം മിച്ചം…\n“നിൻ്റെ തള്ള ഇവിടെ ഉണ്ടാക്കി വച്ചിട്ടുണ്ടോ, അവൾക്കു മീൻ തിന്നണം പോലും. കിട്ടുന്ന കഞ്ഞി കുടിച്ചിട്ട് പോയി പശുവിനു പുല്ല് അരിഞ്ഞിട്ടു കൊടുക്ക് അശ്രീകരമേ…”\n” ഈശ്വരാ ഈ വൃത്തികെട്ടതിൻ്റെ കണ്ണ് കിട്ടി എൻ്റെ കുഞ്ഞിന് ദീനമൊന്നും വന്നേക്കല്ലേ…” ‘രണ്ടാനമ്മ പറഞ്ഞ വാക്കുകൾ തുളഞ്ഞു കയറിയത് എൻ്റെ മനസ്സിൽ ആണ്…\nതല തിരുമി അവിടെ നിന്നും എഴുന്നേൽക്കുമ്പോൾ മനസ്സ് നിറയെ വിങ്ങലായിരുന്നൂ. പന്തിയിൽ എന്നും പക്ഷഭേദമാണ്. ഒരു നേരം പോലും വയറു നിറയെ ഉണ്ടിട്ടില്ല.\nഅടുത്തിരുന്നു ഉണ്ണുന്ന അർദ്ധ സഹോദരങ്ങളുടെ പാത്രത്തിൽ വലിയ മീൻ കഷണം കിടപ്പുണ്ട്. അത് നോക്കിയപ്പോൾ അറിയാതെ കണ്ണ് നിറഞ്ഞു. എൻ്റെ അമ്മ ഉണ്ടായിരുന്നെങ്കിൽ…\nഅമ്മയുടെ മുഖം പോലും എനിക്ക് ഓർമ്മയില്ല. രണ്ടാനമ്മയെ എത്ര മാത്രം സ്നേഹിക്കുവാൻ ശ്രമിക്കുമ്പോഴുo അവർക്കു ഞാൻ ശത്രുവാണ്.\nഎന്നും വീട്ടിൽ നല്ല കറികൾ ഉണ്ടാകും. അതൊന്നും എനിക്ക് കിട്ടില്ല. എല്ലു മുറിയെ പണി എടുത്താലും കിട്ടുന്നത് തല്ലും ശകാരവും മാത്രമാണ്. മീൻ കറി ഉണ്ടാക്കുന്ന ദിവസ്സം അമ്മ കറിയിൽ പച്ചമുളകുകൾ കുറച്ചു നെടുങ്ങനെ അരിഞ്ഞു അങ്ങിടും. അത് എനിക്കുള്ളതാണ്. അത് ഇല്ലാത്ത ദിവസ്സം മുളക് ചമ്മന്തി മാത്രം.\nഅച്ഛൻ ഒരിക്കൽ പോലും ഞാൻ ഇവിടെ എങ്ങനെ കഴിയുന്നൂ എന്ന് അന്വേഷിച്ചിട്ടില്ല…\nരണ്ടാനമ്മയുടെ രണ്ടു മക്കളും വയറു നിറയെ ഉണ്ണുബോൾ എനിക്ക് അരവയറു നിറയ്ക്കുവാൻ മാത്രം ഭക്ഷണം തരുന്നൂ…\nപഠനമെല്ലാം പത്താം ക്ലാസ്സോടെ അവർ നിറുത്തിച്ചൂ. എത്രയോ വട്ടം എൻ്റെ കൈകൾ അവർ ചട്ടുകം വച്ച് പൊള്ളിച്ചിരിക്കുന്നൂ. മരിക്കുവാൻ എത്ര തവണ ശ്രമിച്ചൂ. അപ്പോഴൊക്കെ ഏതോ ഒരദൃശ്യ ശക്തി എന്നെ താങ്ങി നിറുത്തി.\n“ബാലേട്ട, നമ്മുടെ ബിന്ദുവിന് ഒരാലോചന വന്നിട്ടുണ്ട്. വലിയ കുടുംബമാണ്. നമുക്ക് അങ്ങു നടത്തിയാലോ..”\nഎനിക്ക് കേട്ടത് വിശ്വസിക്കുവാൻ പ്രയാസം തോന്നി. എൻ്റെ ഭാര്യ തന്നെയാണോ ഈ പറയുന്നത്. എൻ്റെ ആദ്യഭാര്യയിലെ മകളെ അവൾക്കു ഇഷ്ടമല്ല. നല്ലൊരു ആലോചന വന്നാൽ സ്വന്തം മകൾക്കു നൽകാതെ അവൾ\nഅത് ബിന്ദുവിന് കൊടുക്കുമോ..?\n“എന്താ ഉഷേ കാര്യം..?”\n“ഇന്ന് ആ ബ്രോക്കർ വന്നിരുന്നൂ. ഞായറാഴ്ച പെണ്ണ് കാണുവാൻ വരട്ടെ എന്ന് ചോദിച്ചൂ.”\n“നമുക്കൊന്ന് അന്വേഷിച്ചിട്ടു പോരെ…”\n“അന്വേഷിക്കുവാനൊന്നുമില്ല. അവൾക്കു വയസ്സ് പതിനേഴായില്ലേ. എന്നെ കൊണ്ട് അധികമൊന്നും പറയിക്കേണ്ട..”\nഅല്ലെങ്കിലും അവളുടെ വാക്കുകളെ മറി കടക്കുവാൻ എനിക്ക് ആവുമായിരുന്നില്ല. എല്ലാം അവളുടെ ഇഷ്ടത്തിന് നടക്കട്ടെ എന്ന് ഞാൻ തീരുമാനിച്ചൂ. ഇവിടെ കിടന്നു കഷ്ടപ്പെടുന്ന എൻ്റെ മകൾക്കു ദൈവം തുണയുണ്ടാകും. എവിടെ പോയാലും അവൾ രക്ഷപെടും..\n“എടീ, അശ്രീകരമേ നീ ഇതുവരെ ഒരുങ്ങിയില്ലേ. പൂങ്കണ്ണീരും ഒലിപ്പിച്ചു ഇവിടെ നിൽക്കേണ്ട. അത് കാണുവാൻ ഇവിടെ ആരുമില്ല..”\nഞാൻ കണ്ണുകൾ തുടച്ചൂ. എൻ്റെ അമ്മയെ മനസ്സിൽ ഓർത്തൂ. ആരും തുണയില്ലാത്തവർക്കു ദൈവം തുണയുണ്ടാവും. രണ്ടാനമ്മ തന്ന സാരി ഉടുത്തു ഞാൻ പുറത്തേയ്ക്കു ചെന്നൂ..\nപയ്യൻ വന്നിട്ടില്ല എന്നാണ് ഞാൻ കരുതിയത്. അവിടെ ഇരുന്നിരുന്ന പ്രായം ചെന്ന ആൾക്ക് സന്തോഷത്തോടെ ഞാൻ ചായ കൊടുത്തൂ. ഒന്നും സംസാരിക്കുവാൻ നിൽക്കാതെ ഞാൻ അകത്തേയ്ക്കു പോന്നൂ..\n“എന്നാലും നീ ചെയ്യുന്നത് തെറ്റല്ലേ. നിൻ്റെ മകൾ ആയിരുന്നെങ്കിൽ നീ ഇങ്ങനെ ചെയ്യുമോ..”\n“ദേ, മനുഷ്യാ ഞാൻ പറയുന്നത് അങ്ങു കേട്ടാൽ മതി. നിങ്ങൾ കോടിക്കണക്കിനു സമ്പാദിച്ചു വച്ചിട്ടുണ്ടോ, അവളെ കെട്ടിച്ചയക്കുവാൻ. മര്യാദയ്ക്ക് അല്ലെങ്കിൽ അച്ഛനെയും മോളെയും ഞാൻ ഇവിടെ നിന്നും ഇറക്കി വിടും..”\n“എന്നാലും അയാൾക്ക് നാൽപതു വയസ്സ് എങ്കിലും ഇല്ലേ. എൻ്റെ മകളുടെ അച്ഛനാകുവാൻ പ്രായമുണ്ട്. പോരാത്തതിന് ഒരു കൊല നടത്തി ജയിലിൽ കിടന്നവനും. ജീവപര്യന്തം കഴിഞ്ഞു ഇറങ്ങിയതല്ലേ ഉള്ളൂ..”\n“നമ്മുടെ വീടിൻ്റെ മുകളിൽ എത്ര കടമുണ്ട് എന്ന് നിങ്ങൾക്ക് അറിയാമല്ലോ. അതെല്ലാം അവർ വീട്ടിത്തരും..”\nഎനിക്ക് അവളോട് പറഞ്ഞു ജയിക്കുവാൻ ആവില്ല. എൻ്റെ കുഞ്ഞിനെ ദൈവം രക്ഷിക്കട്ടെ. എൻ്റെ മകളെ അവൾ ആർക്കോ വിൽക്കുകയാണ്. കൺകോണിൽ വന്ന രണ്ടു തുള്ളി കണ്ണുനീർ ഞാൻ ആരും കാണാതെ തുടച്ചൂ….\nവിവാഹം ആർഭാടപൂർവം നടന്നൂ. അവളുടെ കഴുത്തിൽ താലി വീഴുമ്പോൾ അറിയാതെ എൻ്റെ കണ്ണുകൾ നിറഞ്ഞൊഴുകി. എൻ്റെ മനസ്സൊന്നു പിടഞ്ഞു. അവൾക്കായി ഒന്നും ചെയ്യും കഴിയുവാനാകാതെ നിൽക്കുന്ന ഒരു ഹതഭാഗ്യവാനായ അച്ഛനാണ് ഞാൻ.\nചെറുക്കൻ ശ്രദ്ധിക്കുന്നുണ്ട് എന്ന് തോന്നിയപ്പോൾ കണ്ണുനീർ ഞാൻ തുടച്ചൂ..\nമകൾ യാത്ര പറഞ്ഞു ഇറങ്ങിയപ്പോൾ എൻ്റെ ഭാര്യ നാട്ടുകാർ കാണുവാൻ പൂങ്കണ്ണീർ പൊഴിച്ചൂ…\nകാലിൽ തൊട്ടു അനുഗ്രഹം വാങ്ങിയ അവളെ ഞാൻ മനസ്സ് നിറഞ്ഞു അനുഗ്രഹിച്ചൂ. ഒപ്പം മനസ്സിൽ ഒരായിരം വട്ടം മാപ്പുo പറഞ്ഞു.\nപേടിച്ചരണ്ട് എട്ടൻ്റെ അമ്മ തന്ന നിലവിളക്കും വാങ്ങി ആ വീട്ടിലേയ്ക്കു കയറുമ്പോൾ ഇനി എന്ത് എന്ന ചോദ്യം എൻ്റെ മനസ്സിൽ നിറഞ്ഞു.\nപെട്ടെന്ന് അദ്ദേഹം പറഞ്ഞു..\n“ബിന്ദു, മുകളിൽ ആണ് നമ്മുടെ മുറി. നിൻ്റെ പെട്ടി അവിടെ വച്ചോളൂ…”\nതലയാട്ടി ഞാൻ ജോലിക്കാരിയോടൊപ്പം മുകളിലെ മുറിയിലേയ്ക്കു പോയി. എസ്റ്റേറ്റിന് നടുവിലുള്ള ആ വീട്ടിൽ അദ്ദേഹവും അമ്മയും മാത്രമേ ഉണ്ടായിരുന്നുള്ളൂ. എൻ്റെ മനസ്സിൽ ഭയം നിറഞ്ഞു. രാത്രിയിൽ ആ മുറിയിൽ ഞാൻ ഒറ്റയ്ക്കായിരുന്നൂ.\nപിറ്റേന്ന് അദ്ദേഹം മുറിയിലേയ്ക്ക് വന്നൂ.\n“രാത്രി എസ്റ്റേറ്റിലുള്ള എല്ലാ ജോലിക്കാരും വരും. പാർട്ടി ഉണ്ട്. നിനക്ക് വേണ്ട സാരി എല്ലാം ആ അലമാരയിൽ ഉണ്ട്. ഉടുത്തൊരുങ്ങി ഇരിക്കണം.”\nഅദ്ദേഹം പോയപ്പോൾ ഞാൻ താഴെ അടുക്കളയിലേക്കു ചെന്നൂ. അവിടെ അദ്ദേഹത്തിൻ്റെ പ്രായമായ അമ്മ ഉണ്ടായിരുന്നൂ.\n“മോൾ, അടുക്കളയിൽ ഒന്നും കയറേണ്ട. നിനക്ക് ആവശ്യമുള്ളതെല്ലാം വച്ചുണ്ടാക്കി തരുവാൻ ഇവിടെ ജോലിക്കാരുണ്ട്. ഇന്നലെ നീ യാത്ര ചെയ്തു ക്ഷീണിച്ചല്ലെ വന്നത്, അതുകൊണ്ടാണ് ഞാൻ അധികം ശല്യം ചെയ്യാതിരുന്നത്. പതിയെ ഇവിടത്തെ കാര്യങ്ങൾ എല്ലാം ഞാൻ പഠിപ്പിച്ചു തരാം.”\nരാത്രിയിൽ നടന്ന പാർട്ടിയിൽ പേടിച്ചരണ്ടു നിൽക്കുന്ന എന്നെ കുറച്ചു നേരം കഴിഞ്ഞപ്പോൾ അദ്ദേഹം അമ്മയോടൊപ്പം മുറിയിലേയ്ക്കു അയച്ചൂ.\nപിറ്റേന്ന് രാവിലെ മാത്രമാണ് അദ്ദേഹം എൻ്റെ മുറിയിലാണ് ഉറങ്ങിയത് എന്ന് എനിക്ക് മനസ്സിലായത്.\nപതിയെ പതിയെ ഞാൻ ആ വീടുമായി ഇണങ്ങി ചേർന്നൂ.\nഒരിക്കൽ അമ്മയാണ് ആ കഥ എന്നോട് പറഞ്ഞു തന്നത്.\n“നീ കാണുന്ന ജയൻ, പണ്ടത്തെ ജയൻ്റെ പ്രേതം മാത്രമാണ്. ബിരുദം അവസാന വർഷം ആണ് എൻ്റെ കുട്ടി അത് ചെയ്തത്. പണത്തിൻ്റെ ഹുങ്ക് ഒന്നുമല്ല. എൻ്റെ ഒരേ ഒരു മകളെ പറഞ്ഞു പറ്റിച്ചു ഉപേക്ഷിച്ചവനെ, അവൻ കൊന്നൂ. പൊന്നു പോലെ സ്നേഹിച്ചു വളർത്തിയ എൻ്റെ മകളെ ആത്മഹത്യയിലേയ്ക്ക് നയിച്ചിട്ടു ഒരു കൂസലുമില്ലാതെ നടക്കുന്ന അവനെ എൻ്റെ മകൻ കൊന്നൂ. എത്രയോ പെൺകുട്ടികളെ നശിപ്പിച്ച ഒരുത്തനെ അവൻ കൊന്നു കളഞ്ഞത് ഒരു തെറ്റായി എനിക്ക് ഇന്നുവരെ തോന്നിയിട്ടില്ല. മോള് പേടിക്കേണ്ട. അവൻ നിന്നെ പൊന്നു പോലെ നോക്കും. നിനക്ക് ഒരു കുറവും ഇവിടെ ഉണ്ടാകില്ല. അവൻ ജയിലിൽ പോയപ്പോൾ മനസ്സ് നീറിയാണ് അവൻ്റെ അച്ഛൻ പോയത്. ജയിലിൽ നിന്നും എൻ്റെ കുട്ടി വന്നിട്ട് നാല് മാസമായി. അവൻ ആകെ മാറി പോയി. അവൻ്റെ ജീവിതത്തിൽ ഇത്തിരി പ്രകാശം കൊടുക്കുവാൻ നിനക്ക് ആകും…”\nകഥകൾ കേട്ടപ്പോൾ എനിക്ക് ഭയമാണ് തോന്നിയത്. ഒരു കൊലപാതകിയാണ് എൻ്റെ ഭർത്താവ്. സത്യം ആർക്കറിയാം.\nഎരിതീയിൽ വീണ പോലെയാണ് എനിക്ക് തോന്നിയത്…. പക്ഷേ ഞാൻ എവിടെ പോകുവാൻ, എനിക്ക് ആരുമില്ലല്ലോ…\nപലപ്പോഴും അദ്ദേഹം അടുത്തേയ്ക്കു വരുമ്പോൾ ഞാൻ പേടിച്ചൊഴിഞ്ഞു മാറി. അദ്ദേഹത്തോട് സംസാരിക്കുവാൻ പോലും എനിക്ക് ഭയമായിരുന്നൂ. എന്നാൽ എല്ലാം മനസ്സിലാക്കുന്ന പോലെ മാത്രമാണ് അദ്ദേഹം എന്നോട് പെരുമാറിയത്. പതിയെ പതിയെ ആ മനസ്സിലെ നന്മ തിരിച്ചറിയുവാൻ എനിക്കായി….\nഅച്ഛനെ കാണണം എന്ന് തോന്നിയപ്പോൾ എൻ്റെ വീട്ടിലേയ്ക്കു അദ്ദേഹം എന്നെ കൊണ്ട് പോയി.\nഞാൻ വീട്ടിൽ എത്തിയ ഉടനെ അച്ഛൻ ഓടി വന്നു കെട്ടിപിടിച്ചൂ. എൻ്റെ മുഖത്തെ തെളിച്ചം കണ്ടപ്പോൾ രണ്ടാനമ്മയ്ക്കു അത് അത്ര രസിച്ചില്ല. എൻ്റെ വില കൂടിയ വസ്ത്രങ്ങൾ എല്ലാം കണ്ടപ്പോൾ അവർക്കു നന്നേ ദേഷ്യംവന്നൂ.\nഅദ്ദേഹത്തെ അവിടെ സ്വീകരിച്ചു ഇരുത്തിയ ശേഷം അവർ എന്നോട് അടുക്കളയിൽ കയറി ഭക്ഷണം വയ്ക്കുവാൻ ആവശ്യപ്പെട്ടു. ഞാൻ വേഗം എഴുന്നേറ്റതും അധികാരത്തോടെ ഒരു കൈ എന്നെ തടഞ്ഞു.\n“ഇവൾക്ക് അച്ഛനെ കാണണം എന്ന് പറഞ്ഞു, അതുകൊണ്ടു മാത്രം ആണ് അവളെ ഞാൻ അവളെ ഇവിടേയ്ക്ക് കൂട്ടി കൊണ്ടുവന്നത്. പഴയ പോലെ നിങ്ങളുടെ വീട്ടിലെ ജോലിക്കാരി തിരിച്ചു വന്നതായി നിങ്ങൾ കരുതേണ്ട. ഇത്ര ചെറിയ ഒരു കുട്ടിയെ വിവാഹം കഴിക്കുവാൻ എനിക്ക് ഒരിക്കലും താല്പര്യം ഉണ്ടായിരുന്നില്ല. അവളുടെ കഥകൾ എല്ലാം ബ്രോക്കർ വന്നു അമ്മയോട് പറഞ്ഞിരുന്നൂ. അവൾക്കു നല്ലൊരു ജീവിതം കൊടുക്കുവാൻ എനിക്ക് ആവും എന്ന് തോന്നിയത് കൊണ്ട് മാത്രമാണ് അമ്മയുടെ നിർബന്ധപ്രകാരം ഞാൻ അവളെ വിവാഹം കഴിച്ചത്. അവളെ ഞാൻ വേറെ രീതിയിൽ സഹായിക്കുവാൻ നോക്കിയാൽ സമൂഹം പലതും പറയും. പക്ഷേ, ഞാൻ വിവാഹം കഴിച്ചു എൻ്റെ കൂടെ എൻ്റെ വീട്ടിലേയ്ക്കു വന്ന അവൾക്കു ഒന്നിനും ഒരു കുറവും ഉണ്ടാവില്ല എൻ്റെ ആ വീട്ടിൽ.”\n“ഒരു കൊലപാതകിയുടെ കീഴിൽ അവൾ കഷ്ടപെടുമെന്നു കരുതിയ നിങ്ങൾക്കാണ് തെറ്റിയത്. എൻ്റെ വീട്ടിൽ ഒരു രാജകുമാരിയെ പോലെ അവൾ വാഴും…”\n” ഇനി ഒരിക്കലും അവളെ ഞാൻ ഈ വീട്ടിലേയ്ക്കു അയക്കില്ല അച്ഛാ. അച്ഛന് വിഷമം തോന്നരുത്. അച്ഛന് എപ്പോഴെങ്കിലും അവളെ കാണണം എന്ന് തോന്നിയാൽ ഞാൻ കാറ് അയക്കാം. അച്ഛൻ ഇടയ്ക്കൊക്കെ അവിടെ വന്നൂ നിൽക്കണം. അവൾ ഒറ്റയ്ക്ക് ഈ വീട്ടിൽ വന്നിട്ട് എന്തെങ്കിലും കാരണത്താൽ അവളുടെ കണ്ണ് നിറഞ്ഞു എന്നറിഞ്ഞാൽ എൻ്റെ അമ്മയ്ക്ക് അത് സഹിക്കാനാവില്ല. ഒരു മകളെ നഷ്ടപെട്ട ദുഃഖം ആ പാവം മറക്കുന്നത് ഇവളെ സ്‌നേഹിക്കുമ്പോൾ ആണ്…”\n“അച്ഛൻ്റെ കണ്ണുകൾ അവളുടെ കഴുത്തിൽ ഞാൻ താലി കെട്ടിയപ്പോൾ നിറയുന്നത് ഞാൻ കണ്ടിരുന്നൂ. ഒരിക്കലും അച്ഛൻ അവളെ ഓർത്തു ഇനി കരയരുത്. എൻ്റെ ഈ കൈകളിൽ അവൾ എന്നും സുരക്ഷിതയായിരിക്കും…”\nഞാൻ അത്ഭുതത്തോടെ ആ മുഖത്തേയ്ക്കു നോക്കി. ആദ്യമായാണ് ആരെങ്കിലും എനിക്ക് വേണ്ടി സംസാരിക്കുന്നത്.\nഅദ്ദേഹം പറഞ്ഞത് കേട്ടപ്പോൾ അച്ഛൻ്റെ കണ്ണുകൾ നിറഞ്ഞൊഴുകി. അച്ഛൻ ഒന്ന് മാത്രം പറഞ്ഞു.\n“നിനക്ക് നല്ലതു മാത്രമേ വരൂ മോനെ. അവളുടെ മനസ്സു നല്ലതാണ്. അതുകൊണ്ടാണ് നിന്നെ പോലെ ഒരാളെ അവൾക്കു കിട്ടിയത്. ഞാൻ വരും ഇടയ്ക്കൊക്കെ അവളെ കാണുവാൻ. ഇപ്പോഴാണ് എനിക്ക് സമാധാനമായത്. മനസ്സമാധാനത്തോടെ വയറു നിറയെ ഉണ്ട് എൻ്റെ കുട്ടി ഇനി എങ്കിലും ജീവിക്കുമല്ലോ. നീ വലിയവനാണ്, നീ മാത്രമാണ് എൻ്റെ മകൾക്കു ചേർന്ന വരൻ..


Notice to Soha in arms licence case, തോക്കിനു മുന്നില് സോഹയും - Malayalam Filmibeat\nബോളിവുഡിന് തോക്ക് കളിപ്പാട്ടം മാത്രമോ?\n| Published: Saturday, March 22, 2008, 13:02 [IST]\nബോളിവുഡിന് തോക്ക് വെറും കളിപ്പാട്ടണോ? രാജ്യത്തെ അധികാരികള്‍ക്ക് ഇപ്പോള് തോന്നുന്നത് അങ്ങനെയാണ്. കൊച്ചു കുട്ടികള്‍ക്ക് വരെ തോക്ക് സ്വന്തമായി കൊണ്ടു നടക്കുന്നതെന്തിനാണെന്നാണ് ഇടയ്ക്കിടെ നമ്മുടെ കോടതികള് ചോദിയ്‌ക്കാറുണ്ട്.\nഇത്തവണ ഈ ചോദ്യത്തിന് ഉത്തരം കൊടുക്കേണ്ടത് താര കുടുംബത്തില് നിന്നെത്തിയ സോഹ അലിഖാനാണ്. തോക്ക് കൈയില് വെയ്‌ക്കാന് സാധാരണ 21 വയസാകണമെന്നാണ് രാജ്യത്തെ നിയമം.\nഎന്നാല് ഇത്തരം നിയമങ്ങളൊന്നും ബോളിവുഡിലെ താരങ്ങള് പണ്ടെ കാര്യമാക്കാറില്ല. അങ്ങനെയൊരു തോക്ക് കേസിലാണ് ബോളിവുഡ് ദാദ സഞ്ജയ് ദത്ത് കുറെക്കാലം ഇരുന്പഴിയെണ്ണിയത്.\nപതിനെട്ട് വയസുള്ളപ്പോള് തന്നെ കൊച്ചു സോഹയ്‌ക്ക് തോക്ക് സൂക്ഷിക്കാനുള്ള ലൈസന്‍സ് ഉണ്ടായിരുന്നുവെന്ന കാര്യമാണ് ഇപ്പോള് പ്രശ്‌നമായിരിക്കുന്നത്. ഇക്കാര്യത്തില് സ്വന്തം പിതാവ് തന്നെ പാരയായി തീരുമെന്ന് താരം ഒരിക്കലും കരുതിയിരുന്നില്ല.\nമനുഷ്യന് വേട്ടയാടി ജീവിച്ചതിന്റെ ഓര്‍മ്മയ്‌ക്കായി സോഹയുടെ പ്രശസ്‌തനായ പിതാവ് മന്‍സൂര് അലിഖാന് പട്ടോഡി തോക്ക് ഉപയോഗിച്ച് ഒരു കൃഷ്‌ണ മൃഗത്തെ തട്ടിയിരുന്നു. അന്ന് പട്ടോഡി ഉപയോഗിച്ച തോക്ക് ആരുടെതാണെന്നറിയാന് വേണ്ടി ഒരു മൃഗ സ്‌നേഹി ഇറങ്ങിത്തിരിച്ചതാണ് കുഴപ്പമായത്.\nഇതിനായി മൃഗസ്‌നേഹി വിവരവകാശ നിയമം ഉപയോഗിച്ചതോടെ താരത്തിന്റെ തോക്ക് ലൈസന്‍സിന്റെ കാര്യം പുറത്തായി.\n1998ല് പതിനെട്ട് വയസുള്ളപ്പോള് തന്നെ കൊച്ചു സോഹയുടെ കയ്യില് തോക്കിനുള്ള ലൈസന്‍സ് ഉണ്ടായിരുന്നുവെന്നാണ് ലോകത്തിനു മുന്നില് വെളിപ്പെട്ട വിവരം.\nകൃഷ്‌ണ മൃഗത്തെ വേട്ടയാടിയതിന് പിതാവ് പട്ടോഡി മൂന്ന് ദിവസം ജാമ്യം കിട്ടാതെ ജയിലില് കിടക്കേണ്ടി വന്നിരുന്നു. അച്ഛനെ പിന്തുടര്‍ന്ന് മകളും ജയിലില് കിടക്കേണ്ടി വരുമോയെന്നാണ് ബോളിവുഡിന്റെ ഭയം.\nStory first published: Saturday, March 22, 2008, 13:02 [IST]


മിഠായി നൽകി 10 വയസ്സുകാരിയെ നാലുമാസമായി പീഡിപ്പിച്ച പലചരക്ക് കടക്കാരൻ അറസ്റ്റിൽ.. - MalluChronicle\nമിഠായി നൽകി 10 വയസ്സുകാരിയെ നാലുമാസമായി പീഡിപ്പിച്ച പലചരക്ക് കടക്കാരൻ അറസ്റ്റിൽ..\nകടയില് സാധനം വാങ്ങാന് വേണ്ടി എത്തുന്ന സമയത്താണ് പത്തു വയസ്സുകാരിയായ പെണ്‍കുട്ടിയെ യോഗീ ദാസന് ക്രൂരമായി പീഡിപ്പിച്ചത്. പീഡന വിവരം ആരോടും പറയരുത് എന്ന് പറഞ്ഞു കുട്ടിക്ക് മുട്ടായി നല്‍കുകയായിരുന്നു\nകോട്ടയം: പത്തു വയസ്സുകാരിയെ നാലു മാസമായി പീഡിപ്പിച്ച കേസിൽ 74 കാരൻ അറസ്റ്റിൽ. ചിങ്ങവനം പോലീസ് സ്റ്റേഷന പരിധിയിലാണ് അതിക്രൂരമായ പീഡനം നടന്നത്.സംഭവത്തിൽ 74 കാരനായ വൃദ്ധന് ചങ്ങനാശ്ശേരി കുറിച്ചി സ്വദേശി യോഗി ദാസനെ ചിങ്ങവനം പോലീസ് അറസ്റ്റ് ചെയ്തു.\nപലചരക്ക് കടയുടമയായ യോഗി ദാസൻ കടയില് എത്തിയ സമയത്താണ് പെണ്‍കുട്ടിയോട് മോശമായി പെരുമാറിയത്. സംഭവത്തില് അറസ്റ്റ് രേഖപ്പെടുത്തി യോഗി ദാസനെ പോലീസ് കോടതിയില് ഹാജരാക്കി. ഇയാളെ കോടതി റിമാന്‍ഡ് ചെയ്തു.\nതുടർന്നുള്ള പോലീസിന്റെ അന്വേഷണത്തിൽ അത്യന്തം ക്രൂരമായ പീഡനവിവരമാണ് പുറത്തവന്നത്. കടയില് സാധനം വാങ്ങാന് വേണ്ടി എത്തുന്ന സമയത്താണ് പത്തു വയസ്സുകാരിയായ പെണ്‍കുട്ടിയെ യോഗീ ദാസന് ക്രൂരമായി പീഡിപ്പിച്ചത്.\nപീഡന വിവരം ആരോടും പറയരുത് എന്ന് പറഞ്ഞു കുട്ടിക്ക് മുട്ടായി നല്‍കുകയായിരുന്നു ഇയാള് ചെയ്തിരുന്നത് എന്ന് പോലീസ് കണ്ടെത്തി.\nചിങ്ങവനം പോലീസിന് കഴിഞ്ഞ ദിവസമാണ് കുട്ടിയുടെ രക്ഷിതാക്കള് ഇയാൾക്കെതിരെ പരാതി നല്‍കിയത്. കഴിഞ്ഞ ജൂണ് മാസം മുതല് പെണ്‍കുട്ടിയെ ഇയാള് പീഡിപ്പിച്ചിരുന്നതായി പോലീസിന് വിവരം ലഭിച്ചു. കുട്ടി മറ്റു കുട്ടികളുമായി ചേര്‍ന്ന് കളിക്കുമ്പോഴാണ് രക്ഷിതാക്കള്‍ക്ക് ഒരു സംശയം തോന്നിയത്. തുടർന്ന് കുട്ടിയോട് കാര്യങ്ങള് ചോദിച്ചപ്പോൾ കുട്ടി പീഡനത്തെ കുറിച്ച് രാജ്ഷിതാക്കളോട് പറഞ്ഞു.\n74 കാരനായ വൃദ്ധന് ലൈംഗികമായി ആക്രമിച്ചത് പോലെ പെണ്‍കുട്ടി മറ്റു കുട്ടികളോട് പെരുമാറിയിരുന്നു. ഇതില് സംശയം തോന്നിയതോടെയാണ് രക്ഷിതാക്കള് കുട്ടിയില് നിന്നും വിവരങ്ങള് ചോദിച്ചറിഞ്ഞത്.\nപീഡനത്തിന് ഇരയായ കൊച്ചുകുട്ടിക്കും ഇയാളുടെ ലൈംഗിക ആക്രമണത്തെ ചെറുക്കാന് കഴിഞ്ഞില്ല. കുട്ടി ഭയപ്പെട്ടിരുന്നു എന്നും രക്ഷിതാക്കള് പോലീസിന് നല്‍കിയ മൊഴിയില് പറയുന്നു. ഇതോടെയാണ് കുട്ടിക്ക് വിവരങ്ങള് നേരിട്ട് രക്ഷിതാക്കളെ അറിയിക്കാന് സാധിക്കാതിരുന്നത്.\nസംഭവത്തില് അറസ്റ്റിലായ കുറിച്ചി സ്വദേശി യോഗീദാസനെതിരെ നാട്ടുകാരുടെ പ്രതിഷേധവും ശക്തമായി ഉയര്‍ന്നു വന്നിട്ടുണ്ട്.\nTags: arrest പീഡനം child crime kerala rape\nPrevious: 🌌ആഢംബരക്കപ്പലിലെ ലഹരി ഉപയോഗം; ഇടപാടുകൾ നടന്നത് ഡാര്‍ക്ക് നെറ്റിലൂടെ❗\nNext: അമിത് ഷാ ഇന്ന് കശ്മീരിൽ; പുൽവാമ രക്തസാക്ഷികൾക്ക് ആദരാജ്ഞലികൾ അർപ്പിക്കും


രക്ഷകനായി വിനീഷ്യസ്, റയലിന് വീണ്ടും വിജയം | Fanport | La Liga News Malayalam\nMonday, Apr 19, 2021 11:45 PM\nHome Football La Liga രക്ഷകനായി വിനീഷ്യസ്, റയലിന് വീണ്ടും വിജയം\nലാലിഗ ചാമ്പ്യന്മാരായ റയൽ മാഡ്രിഡിന് ലീഗിലെ രണ്ടാം വിജയം. ഇന്നലെ നടന്ന മത്സരത്തിൽ റയൽ വല്ലഡൊയിഡിനെ നേരിട്ട റയൽ മാഡ്രിഡ് കുറച്ച് അധികം കഷ്ടപ്പെടേണ്ടി വന്നു എങ്കിലും വിജയം സ്വന്തമാക്കി. യുവ ബ്രസീലിയൻ താരം വിനീഷ്യസിന്റെ ഏക ഗോൾ 1-0ന്റെ വിജയമാണ് റയൽ മാഡ്രിഡ് ഇന്നലെ സ്വന്തം ഗ്രൗണ്ടിൽ നേടിയത്. ഗോൾ കീപ്പർ കോർതൊയുടെ മികവും റയലിന്റെ വിജയത്തിൽ നിർണായകമായി.\nസബ്ബായി എത്തി ആയിരുന്നു വിനീഷ്യസ് ജൂനിയർ ഗോൾ നേടിയത്. കഴിഞ്ഞ മത്സരത്തിൽ റയൽ ബെറ്റിസിനെയും റയൽ മാഡ്രിഡ് പരാജയപ്പെടുത്തിയുരുന്നു. രണ്ട് വിജയങ്ങളും ഒരു സമനിലയുമായി റയൽ മാഡ്രിഡിന് ഇപ്പോൾ7പോയന്റാണ് ഉള്ളത്. ഞായറാഴ്ച നടക്കുന്ന അടുത്ത മത്സരത്തിൽ റയൽ മാഡ്രിഡ് ലെവന്റെയെ നേരിടും.\nPrevious articleമൂന്നാം റൗണ്ടിലേക്ക് മുന്നേറി ഹാലപ്പ്, കൊക്കോ ഗോഫ് രണ്ടാം റൗണ്ടിൽ പുറത്ത്\nNext articleഅറ്റലാന്റ പറക്കുന്നു, ലാസിയോ ഗോളിൽ മുങ്ങി!!


Womens Big bash league: Harmanpreet and Smriti will play - Malayalam MyKhel\n» ഹര്‍മന്‍പ്രീതും മന്ദാനയും ഇനി ഓസീസിലേക്ക്... ബിഗ് ബാഷ് ലീഗില് വെടിക്കെട്ട് തീര്‍ക്കും\nUpdated: Tuesday, November 27, 2018, 15:45 [IST]\nമെല്‍ബണ്: വെസ്റ്റ് ഇന്‍ഡീസില് നടന്ന ലോക വനിതാ ടി20യില് സെമി ഫൈനല് വരെയെത്തിയ ശേഷം ഇന്ത്യന് ക്യാപ്റ്റന് ഹര്‍മന്‍പ്രീത് കൗറും വൈസ് ക്യാപ്റ്റന് സ്മൃതി മന്ദാനയും വീണ്ടും പോരാട്ടച്ചൂടിലേക്ക്. ഡിസംബര് ഒന്നു മുതല് ഓസ്‌ട്രേലിയയില് നടക്കുന്ന വനിതാ ബിഗ് ബാഷ് ലീഗില് മാറ്റുരയ്ക്കാനുള്ള തയ്യാറെടുപ്പിലാണ് ഇന്ത്യന് ജോടി. സിഡ്‌നി തണ്ടേഴ്‌സിന്റെ താരമാണ് ഹര്‍മന്‍പ്രീത്. എന്നാല് മന്ദാന പുതിയ സീസണില് പുതിയ തട്ടകത്തിലായിരിക്കും. കഴിഞ്ഞ സീസണില് ബ്രിസ്ബണ് ഹീറ്റിനൊപ്പമായിരുന്ന ഇന്ത്യന് സെന്‍സേഷന് ഹൊബാര്‍ട്ട് ഹറിക്കെയ്ന്‍സിനു വേണ്ടിയാണ് പുതിയ സീസണില് ഇറങ്ങുക. അടുത്തിടെയാണ് താരം ഹറിക്കെയ്ന്‍സുമായി കരാര് ഒപ്പിട്ടത്.\nവനിതാ ക്രിക്കറ്റില് ലോകത്തിലെ തന്നെ ഏറ്റവും മികച്ച രണ്ടു ടി20 താരങ്ങളാണണ് ഹര്‍മന്‍പ്രീതും മന്ദാനയും. കഴിഞ്ഞ കിയ സൂപ്പര് ലീഗില് ഇരുവരും തകര്‍പ്പന് പ്രകടനം തന്നെ നടത്തിയിരുന്നു. വെസ്റ്റേണ് സ്റ്റോം ടീമിനു വേണ്ടി 175 സ്‌ട്രൈക്ക് റേറ്റില് 21 സിക്‌സറുകളോടെ 421 റണ്‍സ് മന്ദാന വാരിക്കൂട്ടിയിരുന്നു.\nഅതേസമയം, ഹര്‍മന്‍പ്രീതും മികച്ച ഫോമിലാണ്. കഴിഞ്ഞ ടി20 ലോകകപ്പില് ക്യാപ്റ്റന്റെ കളി കെട്ടഴിച്ച താരം സെഞ്ച്വറി നേടിയിന്നു. ഇന്ത്യയെ സെമി ഫൈനല് വരെയെത്തിക്കുന്നതില് നിര്‍ണായക പങ്കാണ് ഹര്‍മന്‍പ്രീത് വഹിച്ചത്. മന്ദാനയെപ്പോലെ കിയ സൂപ്പര് ലീഗില് തന്റെ ടീം ലങ്കാഷെയര് ലൈറ്റ്‌നിങിനു വേണ്ടി താരം മികച്ച പ്രകടനം നടത്തിയിരുന്നു.\nRead more about: cricket woman harmanpreet kaur smriti mandhana australia india captain twenty20 t20 ക്രിക്കറ്റ് വനിത ഹര്‍മന്‍പ്രീത് കൗര് സ്മൃതി മന്ദാന ഓസ്‌ട്രേലിയ\nStory first published: Tuesday, November 27, 2018, 15:42 [IST]


Janmabhumi| ബുംറ വ്യത്യസ്തന്: ആംബ്രോസ്\nMay 09, 2021, 11:26 p.m.\nഇന്ത്യക്ക് കുറച്ച് നല്ല പേസ് ബൗളര്‍മാരുണ്ട്. താന് ഇതുവരെ കണ്ട ബൗളര്‍മാരില് നിന്ന് വ്യത്യസ്തനാണ് ബുംറ. ബുംറയുടെ വലിയൊരു ആരാധകനാണെന്നും ആംബ്രോസ് പറഞ്ഞു.\nന്യൂദല്‍ഹി: ഇന്ത്യന് പേസര് ജസ്പ്രീത് ബുംറയെ വാഴ്ത്തി വിന്‍ഡീസ് ഇതിഹാസം കര്‍ട്‌ലി ആംബ്രോസ്്. മറ്റ് പേസര്‍മാരില് നിന്ന് വ്യത്യസ്തനാണ് ബുംറ. കായികക്ഷമത നിലനിര്‍ത്തുകയാണെങ്കില് അദ്ദേഹത്തിന് ടെസ്റ്റ്് ക്രിക്കറ്റില് 400 വിക്കറ്റ് നേട്ടം കൈവരിക്കാനാകുമെന്ന് ആംബ്രോസ് പറഞ്ഞു.\nഇന്ത്യക്ക് കുറച്ച് നല്ല പേസ് ബൗളര്‍മാരുണ്ട്. താന് ഇതുവരെ കണ്ട ബൗളര്‍മാരില് നിന്ന് വ്യത്യസ്തനാണ് ബുംറ. ബുംറയുടെ വലിയൊരു ആരാധകനാണെന്നും ആംബ്രോസ് പറഞ്ഞു. ഒരുകാലത്ത് വിന്‍ഡീസ് പേസ് ബൗളിങ്ങിന്റെ നെടുംതൂണായിരുന്ന ആംബ്രോസ് 98 ടെസ്റ്റുകളില് 405 വിക്കറ്റുകള് വീഴ്ത്തിയിട്ടുണ്ട്്.\nശ്രീലങ്കന് പര്യടനം; ഇന്ത്യന് ടീമില് പടിക്കല് അടക്കം ആറ് പുതുമുഖങ്ങള്\nകളിക്കളത്തിലിറങ്ങി പരിശീലിച്ച് ജഡേജ


കേന്ദ്രമന്ത്രി സുരേഷ് അംഗഡി കോവിഡ് ബാധിച്ച് മരിച്ചു | Union Minister of State for Railways Suresh Angadi passes away\nSep 23, 2020, 09:27 PM IST\nരാജ്യത്ത് കോവിഡ് ബാധിച്ച് മരിക്കുന്ന ആദ്യ കേന്ദ്രമന്ത്രിയും നാലാമത്തെ എംപിയുമാണ് അദ്ദേഹം. കര്‍ണാടകയിലെ ബെലഗാവിയില് നിന്നുള്ള ലോക്സഭാംഗമാണ്.\nസുരേഷ് അംഗഡി | ഫോട്ടോ: https://twitter.com/SureshAngadi_\nന്യൂഡല്‍ഹി: കേന്ദ്ര റെയില്‍വേ സഹമന്ത്രി സുരേഷ് അംഗഡി (65) കോവിഡ് ബാധിച്ച് മരിച്ചു. രാജ്യത്ത് കോവിഡ് ബാധിച്ച് മരിക്കുന്ന ആദ്യ കേന്ദ്രമന്ത്രിയും നാലാമത്തെ എംപിയുമാണ് അദ്ദേഹം. കര്‍ണാടകയിലെ ബെലഗാവിയില് നിന്നുള്ള ലോക്സഭാംഗമാണ്. സെപ്തംബര് 11-നാണ് കോവിഡ് സ്ഥിരീകരിച്ചത്. ആരോഗ്യനില മോശമായതിനെത്തുടര്‍ന്ന് ഡല്‍ഹിയിലെ എയിംസില് പ്രവേശിപ്പിച്ചു. അവിടെ ചികിത്സയിലിരിക്കെയാണ് മരണം.\nകോവിഡ് ബാധിച്ചു മരിക്കുന്ന കര്‍ണാടകയില് നിന്നുള്ള രണ്ടാമത്തെ പാര്‍ലമെന്റ് അംഗമാണ് അദ്ദേഹം. 1955 ല് കര്‍ണാടകയിലെ ബെല്‍ഗാം ജില്ലയില് ജനിച്ച അദ്ദേഹം ദീര്‍ഘകാലത്തെ രാഷ്ട്രീയ ജീവിതത്തിനിടെ ബിജെപിയില് നിരവധി പദവികള് വഹിച്ചിട്ടുണ്ട്. 1996 ല് ബിജെപി ജില്ലാ വൈസ് പ്രസിഡന്റായി. 2001 ല് ജില്ലാ പ്രസിഡന്റുമായി. തുടര്‍ന്നാണ് തിരഞ്ഞെടുപ്പുകളില് മത്സരിച്ച് തുടങ്ങിയത്. 2004 ലും 2009 ലും 2014 ലും ലോക്‌സഭയിലേക്ക് തിരേെഞ്ഞടുക്കപ്പെട്ടിരുന്നു. നാലാം തവണയും വിജയിച്ചതോടെയാണ് കേന്ദ്ര സഹമന്ത്രി സ്ഥാനത്തെത്തുന്നത്.\n2004 മുതല് തിരഞ്ഞെടുപ്പില് മത്സരിക്കാന് തുടങ്ങിയ അദ്ദേഹം ഇതുവരെ പരാജയപ്പെട്ടിട്ടില്ല എന്ന പ്രത്യേകതയുമുണ്ട്. ആദ്യ മത്സരത്തില് സിറ്റിങ് എംപിയും കോണ്‍ഗ്രസ് നേതാവുമായ അമര്‍സിങ് പാട്ടിലിനെയാണ് പരാജയപ്പെടുത്തിയത്. ബലഗാവിയിലെ കര്‍ഷക കുടുംബത്തിലാണ് ജനിച്ചത്. കോമേഴ്‌സില് ബിരുദമെടുത്ത അദ്ദേഹം നിയമ പഠനവും പൂര്‍ത്തിയാക്കി.\nകേന്ദ്രമന്ത്രിയുടെ വിയോഗത്തില് രാഷ്ട്രപതി രാംനാഥ് കോവിന്ദ് നടുക്കം രേഖപ്പെടുത്തി. സൗമ്യനായ നേതാവായിരുന്നു അന്‍ഗഡിയെന്ന് അദ്ദേഹം അനുസ്മരിച്ചു. ബലഗാവിയുടെയും കര്‍ണാടകത്തിന്റെയും വികസനത്തിനായി അദ്ദേഹം അക്ഷീണം പരിശ്രമിച്ചുവെന്നും രാഷ്ട്രപതി അനുസ്മരിച്ചു.\nസുരേഷ് അംഗഡിയുടെ മരണത്തില് പ്രധാനമന്ത്രി നരേന്ദ്രമോദി ഉള്‍പ്പെടെ നിരവധി നേതാക്കള് അനുശോചനം രേഖപ്പെടുത്തി.\nContent Highlights: Union Minister of State for Railways Suresh Angadi passes away\n'ബിഹാറില് മഹാസഖ്യം വിജയിക്കും'; പ്രചാരണത്തിനായി പോകുമെന്ന് സച്ചിന് പൈലറ്റ്\nജയ്പുര്: ബിഹാര് നിയമസഭാ തിരഞ്ഞെടുപ്പില് ആര്.ജെ.ഡി.-കോണ്‍ഗ്രസ് ..\nകളമശ്ശേരി മെഡിക്കല്‍കോളേജിലെ കോവിഡ് മരണം; ചികിത്സക്കായി രോഗിയോട് 40000 രൂപ ആവശ്യപ്പെട്ടതായി ബന്ധു\n'അന്വേഷണം കൃത്യമായിരുന്നെങ്കില് എനിക്കിങ്ങനെ പ്രതികരിക്കേണ്ടി വരുമായിരുന്നില്ല'- ഡോ.നജ്മ\nകോവിഡ് രോഗിയുടെ മരണം ഓക്‌സിജന് കിട്ടാതെയെന്ന് വെളിപ്പെടുത്തിയ നഴ്സിങ് ഓഫീസര്‍ക്ക് സസ്‌പെന്‍ഷന്\nകൊറോണ വൈറസിനെതിരെയുള്ള ഗവേഷണം:ഇന്ത്യന് വംശജയായ പതിനാലുകാരിയ്ക്ക് 18 ലക്ഷം രൂപയുടെ സമ്മാനം\nമയക്കുമരുന്ന് കേസ്: ബിനീഷ് കോടിയേരി എന്‍ഫോഴ്‌സ്‌മെന്റ് ചോദ്യം ചെയ്യലിന് ഹാജരായില്ല\nപട്‌നയിലെ സെക്രട്ടേറിയറ്റിലും തീപ്പിടിത്തം; അഴിമതിയുടെ തെളിവ് നശിപ്പിക്കാനുള്ള ശ്രമമെന്ന് പ്രതിപക്ഷം\nഅതിര്‍ത്തിയിലൂടെ നുഴഞ്ഞുകയറിയ പാകിസ്താന് സ്വദേശിയെ സൈന്യം കസ്റ്റഡിയിലെടുത്തു\nപ്രതീക്ഷിച്ച ഫലമില്ല, പ്ലാസ്മാ തെറാപ്പി ഒഴിവാക്കാന് ഐ.സി.എം.ആര്.


caa mahi call harthal | പൗരത്വ ബിൽ പ്രതിഫലിച്ച് മയ്യഴിയും; മാഹിയിൽ വെള്ളിയാഴ്ച ഹർത്താൽ - MarunadanMalayalee.com\nDecember 24, 201910:25 PM IST Permalink\nമയ്യഴി: പൗരത്വ നിയമ ഭേദഗതിക്കെതിരേ രാജ്യത്തൊട്ടാകെ നടക്കുന്ന പ്രതിഷേധത്തിന്റെ ഭാഗമായി മാഹിയിൽ വെള്ളിയാഴ്ച ഹർത്താൽ.\nകോൺഗ്രസ്, സിപിഎം, മുസ്‌ലിം ലീഗ്, സിപിഐ എന്നീ പാർട്ടി നേതാക്കൾ മാഹിയിൽ ചേർന്ന യോഗത്തിലാണ് തീരുമാനം.\nരാവിലെ ആറു മുതൽ വൈകിട്ട് ആറുവരെയാണ് ഹർത്താൽ പ്രഖ്യാപിച്ചിരിക്കുന്നത്. ശബരിമല തീർത്ഥാടകരെ ഹർത്താലിൽനിന്ന് ഒഴിവാക്കിയിട്ടുണ്ട്.\nമയ്യഴിപുഴയിലെ പെൺകുട്ടിയുടെ ആത്മഹത്യയിൽ അടിമുടി ദുരൂഹത\nമയ്യഴിയിൽ ഇനി മദ്യം സ്വദേശികൾക്ക് മാത്രം; ആധാർ നിർബന്ധം\nമലബാറുകാർക്ക് നഷ്ടമായത് മൂന്ന് പ്രതിദിനവണ്ടികൾ


വിദേശത്ത് നിന്ന് കർണാടകയിലെത്തുന്നവർക്ക് പരിശോധന കർശനമാക്കി; 10ദിവസം നിർബന്ധിത ക്വാറന്റൈൻ - Media Vision News\nHome Latest news വിദേശത്ത് നിന്ന് കർണാടകയിലെത്തുന്നവർക്ക് പരിശോധന കർശനമാക്കി; 10ദിവസം നിർബന്ധിത ക്വാറന്റൈൻ\nബംഗളൂരു: വിദേശത്ത് നിന്ന് കർണാടകയിലെത്തുന്നവർക്ക് കൊവിഡ് പരിശോധന കർശനമാക്കി. അവിടെ നിന്ന് നെഗറ്റീവ് സർട്ടിഫിക്കറ്റുമായി എത്തിയാലും ഇവിടെ പരിശോധന ഉണ്ടാകും. 10 ദിവസം ക്വാറൻറീനും നിർബന്ധമാക്കി.\nനവംബർ ഒന്ന് മുതൽ വിദേശത്ത് നിന്നെത്തിയവരെ എല്ലാം വീണ്ടും പരിശോധിക്കും. 10 ദിവസത്തിന്റെ ഇടവേളകളിൽ തുടർ പരിശോധനകൾക്കും നിർദേശം നൽകി. വിദേശ രാജ്യങ്ങളിൽ കൊവിഡിന്റെ പുതിയ വകഭേദമായ ഒമിക്രോൺ പടരുന്ന സാഹചര്യത്തിലാണ് കർണാടകം നിയന്ത്രണങ്ങൾ കടുപ്പിക്കുന്നത്\nകൂടുതല് മലയാളി വിദ്യാര്‍ത്ഥികള്‍ക്ക് കൊവിഡ് സ്ഥിരീകരിച്ചതോടെ കേരളത്തില് നിന്നെത്തുന്നവര്‍ക്ക് പരിശോധന കർശനമാക്കിയിരിക്കുകയാണ് കർണാടക . കേരള അതിർത്തികളിൽ കൂടുതൽ പൊലീസിനെ വിന്യസിച്ചു. കേരളത്തിൽ നിന്നെത്തുന്നവർക്ക് കൊവിഡില്ലാ സർട്ടിഫിക്കറ്റ് നിർബന്ധമാണ്. വിദ്യാർത്ഥികൾക്ക് രണ്ടാഴ്ച്ച ക്വാറന്റിൻ വേണം. പതിനാറാം ദിവസം കൊവിഡ് പരിശോധന നടത്തിയ ശേഷമേ ക്ലാസിലേക്ക് പ്രവേശനം അനുവദിക്കു. അതേസമയം ബംഗ്ലൂരു ഹൊസൂർ വെറ്റിനറി കോളേജിലെ ഏഴ് മലയാളി വിദ്യാർത്ഥികൾക്ക് കൂടി കൊവിഡ് സ്ഥിരീകരിച്ചു.\nബെംഗളൂരുവിലെ നഴ്സിങ്ങ് കോളേജുകളിലടക്കം കൂടുതല് മലയാളി വിദ്യാര്‍ത്ഥികള്‍ക്ക് കൊവിഡ് സ്ഥിരീകരിച്ച സാഹചര്യത്തിലാണ് നടപടി. അതേസമയം ബെംഗളൂരുവിലെത്തിയ രണ്ട് ആഫ്രിക്കന് സ്വദേശികള്‍ക്ക് ഒമ്രികോണ് വകഭേദദമില്ലെന്ന് സ്ഥിരീകരിച്ചു. ഈ മാസം 20 ന് ബെംഗളൂരു വിമാനത്താവളത്തിലെത്തിയ ഇരുവര്‍ക്കും കൊവിഡ് സ്ഥിരീകരിച്ചിരുന്നു. എന്നാല് വിശദമായ പരിശോധനയില് പുതിയ വകഭേദമല്ലെന്ന് വ്യക്തമായി. മുന്‍കരുതല് നടപടികളുടെ ഭാഗമായി വിമാനത്താവളങ്ങളില് കര്‍ശന പരിശോധന നടത്താനാണ് സര്‍ക്കാര് തീരുമാനം. ഐടി പാര്‍ക്കുകളിലടക്കം ജോലിക്കെത്തുന്നവര്‍ക്ക് രണ്ട് ഡോസ് വാക്സിനേഷന് സര്‍ട്ടിഫിക്കറ്റ് നിര്‍ബന്ധമാക്കി. ആള്‍ക്കൂട്ടം ഉണ്ടാകുന്ന പരിപാടികള്‍ക്ക് എല്ലാം വിലക്ക് ഏര്‍പ്പെടുത്തി.\nഅതേസമയം കൂടുതൽ രാജ്യങ്ങളിൽ ഒമിക്രോൺ സാന്നിധ്യം സ്ഥിരീകരിച്ചതോടെ അന്താരാഷ്ട്ര യാത്രാ നിയന്ത്രണങ്ങൾ നീക്കാനുള്ള തീരുമാനം പുനപരിശോധിക്കാനുള്ള നീക്കത്തിലാണ് കേന്ദ്ര സർക്കാർ. വിമാനത്താവളങ്ങളിൽ ഉൾപ്പടെ പരിശോധന കർശനമാക്കാൻ ആരോഗ്യ മന്ത്രാലയം സംസ്ഥാനങ്ങൾക്ക് നിർദേശം നൽകിയിട്ടുണ്ട്. ജാഗ്രതാ നിർദേശം ലഭിച്ചതിന് പിന്നാലെ വിവിധ സംസ്‌ഥാനങ്ങളും വിദേശ യാത്രക്കാർക്ക് നിയന്ത്രണങ്ങൾ ഏർപ്പെടുത്തി. ഗുജറാത്ത്, മഹാരാഷ്ട്ര, ദില്ലി തുടങ്ങിയ ഇടങ്ങളിൽ എല്ലാം നിയന്ത്രണങ്ങൾ കടുപ്പിച്ചു. ഇതിന് പുറമെ മുംബൈ വിമാനത്താവളത്തിൽ ദക്ഷിണാഫ്രിക്കയിൽ നിന്നും എത്തുന്നവർക്ക് ക്വാറന്‍റീനും ഏർപ്പെടുത്തി. ഉത്തരാഖണ്ഡ്, കർണാടക തുടങ്ങിയ സംസ്ഥാങ്ങളിലെല്ലാം സ്ഥിതി വിലയിരുത്താൻ മുഖ്യമന്ത്രിമാർ പ്രത്യേകം യോഗം വിളിച്ചു ചേർത്തിരുന്നു.\nഒമിക്രോൺ വൈറസ് ഭീതി വ‍ർധിക്കുകയാണ്. യൂറോപ്യൻ രാജ്യങ്ങളും അമേരിക്കയും ദക്ഷിണാഫ്രിക്കയിൽ നിന്നുള്ള യാത്രക്കാർക്ക് വിലക്ക് പ്രഖ്യാപിച്ചു. മിക്ക വിമാന കമ്പനികളുംആഫ്രിക്കൻ സർവീസുകൾ ഇനിയൊരു അറിയിപ്പ് ഉണ്ടാകും വരെ റദ്ദാക്കി. ബെൽജിയവും ജെർമനിയുമാണ് ഇതുവരെ ഒമിക്രോൺ വൈറസ് സ്ഥിരീകരിച്ച യൂറോപ്യൻ രാജ്യങ്ങൾ. ദക്ഷിണാഫ്രിക്കയിൽ നിന്ന് ഹോളണ്ടിലെ ആംസ്റ്റർഡാമിൽ എത്തിയ 61 പേർക്ക് കൊവിഡ് സ്ഥിരീകരിച്ചിരുന്നു. ഇവരെ ബാധിച്ചത് ഒമൈക്രോൺ ആണോയെന്നറിയാൻ പരിശോധന തുടങ്ങി. വിമാനത്തിൽ വന്ന മുഴുവൻ പേരെയും ക്വാറന്‍റീനിൽ ആക്കിയിട്ടുണ്ട്. ബെൽജിയത്തിലെ രോഗി എത്തിയ വിമാത്തിലെത്തിയ അറുന്നൂറോളം യാത്രക്കാരെ നിരീക്ഷണത്തിലേക്ക് മാറ്റിയിരുന്നു.\nPrevious articleഒമിക്രോണ് ഭീതി; അന്താരാഷ്ട്ര വിമാന സര്‍വീസ് വീണ്ടും തുടങ്ങുന്നത് പുനഃപരിശോധിക്കും\nNext articleഗൗതം ഗംഭീറിന് വീണ്ടും വധഭീഷണി, സുരക്ഷ ശക്തിപ്പെടുത്തി പൊലീസ്


balaramapuram liquor attack arrest | രാത്രി മുഴുവൻ ഒരുമിച്ചിരുന്ന് മദ്യപാനം; ലഹരി മൂത്തപ്പോൾ സുഹൃത്തിനെ തലയ്ക്കടിച്ച് ക്രൂര കൊലപാതകവും; ബാലരാമപുരത്ത് ലോഡ്ജ് മുറിയിൽ യുവാവിനെ കൊല ചെയ്ത സംഭവത്തിൽ സുഹൃത്ത് പിടിയിൽ; കരമന സ്വദേശി ശ്യാമിന്റെ മരണത്തിൽ അറസ്റ്റിലായത് ഉറ്റ സുഹൃത്ത്; വാക്കുതർക്കമാണ് കൊലയിൽ കലാശിച്ചതെന്ന് പൊലീസ് - MarunadanMalayalee.com\nMay 31, 202010:54 PM IST Permalink\nതിരുവനന്തപുരം: ബാലരാമപുരത്ത് മദ്യലഹരിയിൽ സുഹൃത്തിനെ തലയ്ക്കടിച്ചുകൊന്ന പ്രതി പിടിയിൽ. മുക്കോല സ്വദേശി സതിയാണ് പിടിയിലായത്. വിഴിഞ്ഞം ഹാർബറിന് സമീപത്തുനിന്നാണ് ഇയാളെ പൊലീസ് പിടികൂടിയത്.കരമന സ്വദേശി ശ്യാമാണ് ലോഡ്ജ് മുറിയിൽ അടിയേറ്റ് കൊല്ലപ്പെട്ടത്.\nകട്ടച്ചാൻകുഴിയിൽ ഓട്ടോഡ്രവറായ ശ്യാമിനെ ഇന്ന് പുലർച്ചെയാണ് കൊലപ്പെടുത്തിയത്. കൊലപാതകത്തിനുശേഷം ഒളിവിൽപോയ പ്രതിക്കായി പൊലീസ് തെരച്ചിൽ നടത്തിവരികയായിരുന്നു. വിഴിഞ്ഞം ഹാർബറിന് സമീപത്തുനിന്നാണ് പ്രതി സതിയെ പൊലീസ് പിടികൂടിയത്. കരമന സ്വദേശി ശ്യാമാണ് ലോഡ്ജ് മുറിയിൽ സുഹൃത്തിന്റെ അടിയേറ്റ് കഴിഞ്ഞ ദിവസം കൊല്ലപ്പെട്ടത്.\nമദ്യവിതരണം ആരംഭിച്ചതിനുപിന്നാലെ സംസ്ഥാനത്ത് മദ്യലഹരിയിലുള്ള കൊലപാതകങ്ങളും തുടർക്കഥയാവുകയാണ്. പുലർച്ചെ മൂന്നുമണിയോടെയായിരുന്നു കട്ടച്ചാൻകുഴിയിൽ ഓട്ടോഡ്രവറായ ശ്യാമിനെ സുഹൃത്ത് സതി തലയ്ക്കടിച്ച് കൊന്നത്. കൊലപാതകത്തിനുശേഷം ഒളിവിൽപോയ പ്രതിക്കായി തെരച്ചിൽ നടത്തിവരുന്നതിനിടെയാണ് വിഴിഞ്ഞം ഹാർബറിന് സമീപത്തുവച്ച് സതി പിടിയിലായത്. ഇന്നലെ രാത്രിമുതൽ ഇരുവരും കട്ടച്ചാൻകുഴിയിലെ ശ്യാമിന്റെ മുറിയിലിരുന്ന് മദ്യപിച്ചു. ഇതിനുശേഷമുണ്ടായ വാക്കുതർക്കമാണ് കൊലപാതകത്തിൽ കലാശിച്ചത്.\nഇരുമ്പുവടികൊണ്ട് ശ്യാമിനെ മർദിച്ച് വീഴ്‌ത്തിയശേഷം തലയ്ക്കടിച്ച് കൊലപ്പെടുത്തുകയായിരുന്നു. ശ്യാമിന്റെ നിലവിളികേട്ട് തൊട്ടടുത്ത മുറിയിൽ താമസിക്കുന്ന അതിഥി തൊഴിലാളിയാണ് സമീപത്തുള്ളവരെ വിവരം അറിയിച്ചത്. തുടർന്ന് പൊലീസെത്തി ശ്യാമിനെ മെഡിക്കൽ കോളജിൽ എത്തിച്ചെങ്കിലും ജീവൻ രക്ഷിക്കാനായില്ല.\nകോവിഡ്കാലത്തെ മദ്യവിൽപ്പന വൻ ദുരന്തമാകുന്നുവോ?\nബിക്കിനി വിവാദത്തിൽ പ്രതികരണവുമായി നടി ദീപ്തി സതി\nകോവിഡിന് ഹോമിയോപതി ചികിത്സ ഫലപ്രദമെന്ന അവകാശവാദവുമായി പന്തളം നഗരസഭ


പ്രവാചക ശബ്‌ദം - ക്രിസ്തുവിൽ നിന്നും നിങ്ങളെ അകറ്റുവാൻ ചെലവ് വെറും നൂറുരൂപയിൽ താഴെ! ക്രിസ്ത്യൻ പെൺകുട്ടികളും മാതാപിതാക്കളും അറിഞ്ഞിരിക്കുവാൻ\nറെനിറ്റ് അലക്സ് 12-01-2020 - Sunday\n"എന്റെ മകൾ അങ്ങനെ പോകില്ല" എന്ന് ആത്മവിശ്വാസത്തോടെ വിശ്വസിക്കുന്ന മാതാപിതാക്കളും, കാര്യങ്ങളെ ലാഘവബുദ്ധിയോടെ കാണുന്ന പെൺകുട്ടികളും അറിയണം, നിങ്ങൾക്കായി വലവിരിച്ചിരിക്കുന്ന ചതിയുടെ പുതിയ തലങ്ങൾ.\n⧫ സംഭവകഥയുടെ ആദ്യ ഭാഗം\nസുഹൃത്തിന്റെ ഏറ്റവും അടുത്ത ബന്ധുവായ ക്രിസ്ത്യൻ പെൺകുട്ടിക്ക് ജീവിതത്തിൽ സംഭവിച്ച കാര്യങ്ങൾ അറിയുക. ഒരു ദിവസം പെൺകുട്ടി, തന്റെ കാമുകന്റെ കൂടെ ഒളിച്ചോടിപ്പോയതായി വിവരം കിട്ടിയപ്പോൾത്തന്നെ പോലീസിൽ അറിയിച്ചതുകൊണ്ട്, വൈകുന്നേരത്തോടെ കമിതാക്കളെ കണ്ടുപിടിച്ച് സ്റ്റേഷനിലെത്തിക്കുവാൻ പോലീസിനു സാധിച്ചു. പെൺകുട്ടിയുടെ വീട്ടിൽനിന്നും രണ്ടോ മൂന്നോ പേരും അവർക്കു വേണ്ടപ്പെട്ട ഒരു വൈദികനും മാത്രം പോലീസ് സ്റ്റേഷനിലെത്തിയപ്പോൾ, പയ്യന്റെ ഭാഗത്തുനിന്നും വന്ന ആളുകളെകൊണ്ട് പോലീസ് സ്റ്റേഷനും പരിസരവും നിറഞ്ഞിരുന്നു. മാതാപിതാക്കളെ വേദനിപ്പിച്ച് ഒളിച്ചോടിയവരെ ശകാരിക്കുവാനും തെറ്റുതിരുത്തിക്കൊടുത്ത്, പെൺകുട്ടിയെ അവരുടെ മാതാപിതാക്കളെ ഏൽപ്പിച്ച് പയ്യനെ തിരികെകൊണ്ടുപോകുവാൻ വന്നവരാണിവരെല്ലാം എന്ന് നിങ്ങൾ കരുതിയെങ്കിൽ തെറ്റി. ഒരു പെൺകുട്ടിയെക്കൂടി തങ്ങളുടെ മതത്തിന്റെ ഭാഗമാക്കുവാൻ ഉറപ്പിച്ചുവന്ന ഒരുകൂട്ടം ആളുകൾ !!! ലവ് ജിഹാദ് എന്ന പേര് നമുക്ക് പരിചയപ്പെടുത്തി തന്നവർ!!! (NB : ഏതെങ്കിലും ഒരു മതവിഭാഗത്തിലെ എല്ലാവരും മോശക്കാർ എന്ന പ്രയോഗം ഈ പോസ്റ്റിന് ഇല്ല.)\nഅതുകൊണ്ടുതന്നെ ആ പെൺകുട്ടിയുടെ വീട്ടുകാർക്ക് പോലീസ് സ്റ്റേഷനിൽ കയറി പെൺകുട്ടിയെ കാണുന്നതിൽനിന്നുപോലും എണ്ണത്തിൽ കൂടുതലുള്ള ആ പയ്യന്റെ കൂട്ടർ തടഞ്ഞു. ദൈവാനുഗ്രഹത്താൽ ഒടുവിൽ അവർക്ക് പെൺകുട്ടിയെയും പയ്യനെയും അകത്തുകയറി കാണുവാൻ സാധിച്ചു. ചെറുക്കനെ കണ്ട് അവർ ശരിക്കും ഞെട്ടി. അന്യമതത്തിൽപ്പെട്ട പയ്യൻ എന്നതിലുപരി, രൂപംകൊണ്ട് ഒരുതരത്തിലും തന്റെ മകൾ ഇഷ്ടപ്പെടാൻ സാധ്യതയില്ലാത്ത, ഒട്ടും സുമുഖനല്ലാത്ത ഈ രൂപത്തെ തന്റെ മകൾ എങ്ങനെ ഇഷ്ടപ്പെട്ടു എന്നവർ ചിന്തിച്ചുപോയി. കരഞ്ഞുനിലവിളിക്കുന്ന മാതാപിതാക്കളുടെ മുഖം അവളിൽ ഒരു മാറ്റവും വരുത്തിയില്ല.\n'ഞാനിവന്റെ കൂടെ പോകുന്നു' എന്നവൾ തീർത്തുപറഞ്ഞു. അവളുടെ മനസ്സുമാറില്ല എന്നുറപ്പായപ്പോൾ അവർ തിരിച്ചുപോരുവാൻ തീരുമാനിച്ചു. പോകുവാൻ തുടങ്ങുമ്പോൾ വൈദികൻ അവളുടെ നെറ്റിയിൽ കുരിശുവരച്ച് ഒരു പ്രത്യേക പ്രാർത്ഥന ചൊല്ലി. (അതെന്താണെന്ന് എന്റെ സുഹൃത്തിനും നിശ്ചയമില്ല) അടുത്തനിമിഷം പരിശുദ്ധാത്മാവ് അവളിൽ പ്രവർത്തിക്കുകയും പൈശാചികശക്തി വിട്ടുപോവുകയും അവൾ കരയുവാനും തുടങ്ങി. അമ്മയെ കെട്ടിപ്പിടിച്ച് കൂടെപ്പോരുന്നു എന്നു പറഞ്ഞു. അവളെ ആ വൈദികന്റെ ശുശ്രൂഷ വഴി മാതാപിതാക്കൾക്ക് ദൈവം തിരിച്ചുനൽകി.\n⧫ ഇനി ഈ സംഭവത്തിന്റെ രണ്ടാം ഭാഗം\nപൂർണ്ണമായ വിടുതലിന്, ആ പെൺകുട്ടി ഉപയോഗിക്കുന്ന സകലസാധനങ്ങളും പരിശോധിക്കുവാൻ ആ വൈദികൻ നിർദേശിച്ചതനുസരിച്ച് വീട്ടുകാർ പരിശോധിച്ചെങ്കിലും ആദ്യം ഒന്നും കണ്ടെത്തുവാൻ സാധിച്ചില്ല. ഒടുവിൽ പെൺകുട്ടിയുടെ സഹോദരൻ അവളുടെ പേന തുറന്നുനോക്കിയപ്പോൾ പൈശാചികശക്തിയെ ആവാഹിച്ച ഒരു 'വസ്തു' കണ്ടെത്തുകയും ആ സ്പിരിറ്റിനെ വൈദികൻ യേശുവിന്റെ നാമത്തിൽ നിർവീര്യമാക്കുകയും ചെയ്തു. 100 രൂപയുടെ സമ്മാനത്തിലെ വശീകരണശക്തിയിൽ ഈശോയും മാതാപിതാക്കളും ഇത്രയും നാളത്തെ ദൈവവിശ്വാസവും ചവറ്റുകുട്ടയിലെ മാലിന്യംപോലെയായി മാറി!!! ആർക്കുവേണം അതൊക്കെ!!! ആ പയ്യനേക്കാളും വലുതല്ലല്ലോ അതൊന്നും..അല്ലെ?!!\nഇതൊക്കെ വിശ്വസിക്കുവാൻ പ്രയാസം തോന്നുന്നുണ്ടെങ്കിൽ പ്രശസ്ത ധ്യാനഗുരുവായ മാത്യു വയലമണ്ണിൽ അച്ചൻ വിവരിച്ച മറ്റൊരു സംഭവകഥ അറിയുക. മകൾക്ക് കുദാശകളോടും പ്രാർത്ഥനകളോടുമുള്ള താൽപ്പര്യം കുറഞ്ഞപ്പോഴാണ് മാതാപിതാക്കൾ അവളെ ഒരു വൈദികന്റെ അടുത്തെത്തിച്ചത്. അവൾക്കുവേണ്ടി പ്രാർത്ഥിച്ചപ്പോൾ കിട്ടിയ സന്ദേശമനുസരിച്ച്. കഴുത്തിൽകിടക്കുന്ന മാല എവിടെനിന്നുകിട്ടിയതാണെന്ന് അച്ചൻ പെൺകുട്ടിയോട് ചോദിച്ചു. കടയിൽനിന്നും പെൺകുട്ടി വാങ്ങിയതാണെന്ന മറുപടിയിൽ തൃപ്തനാകാതെ, ആ മാലയുടെ ഉറവിടത്തെക്കുറിച്ച് മകളോട് ചോദിക്കുവാൻ മാതാപിതാക്കളോട് അച്ചൻ നിർദേശിച്ചു.\nവീട്ടുകാരുടെ നിർബന്ധത്തിൽ ഒടുവിൽ പെൺകുട്ടി സത്യം പറഞ്ഞു. അതിനെപ്പറ്റി മാത്യു വയലമണ്ണിൽ അച്ചൻ പറഞ്ഞതിപ്രകാരമാണ് : 10 രൂപ വിലയുള്ള മാല സമ്മാനിച്ചത് ആദ്യ സംഭവത്തിലെ മതത്തിൽപ്പെട്ട തൊട്ടടുത്ത വീട്ടിലെ പയ്യൻ. ഒടുവിൽ, രണ്ടു കൂട്ടരും അങ്ങോട്ടുമിങ്ങോട്ടുമുള്ള വാഗ്വാദത്തിനിടയിൽ, ആ പയ്യനെ പെൺകുട്ടി ഒരിക്കലും ഉപേക്ഷിക്കാതിരിക്കുവാൻ ആ മാലയിൽ ചില മന്ത്രങ്ങൾ ഓതിയിരുന്നതായി പയ്യന്റെ പിതാവിന്റെ തുറന്നുപറച്ചിലും!!!\nമാതാപിതാക്കളോട് : \n1.) "നിങ്ങളുടെ ഉള്ളിലുള്ളവൻ ലോകത്തിലുള്ളവനെക്കാൾ വലിയവനാണ്." (1 യോഹന്നാൻ 4:4) യേശുക്രിസ്തുവിനെ നാഥനും രക്ഷകനുമായി സ്വീകരിച്ചവർക്ക് ശക്തിപകരുന് വചനം. "യാക്കോബിന് ആഭിചാരം ഏല്‍ക്കുകയില്ല; ഇസ്രായേലിനെതിരേ ക്ഷുദ്രവിദ്യ ഫലിക്കുകയുമില്ല."(സംഖ്യ 23 :23). "നിനക്ക് ഒരു തിന്‍മയും ഭവിക്കുകയില്ല; ഒരനര്‍ഥവും നിന്റെ കൂടാരത്തെ സമീപിക്കുകയില്ല." (സങ്കീർത്തനം 91:10). ഇത്തരം വചനങ്ങളും അതിന്റെ ശക്തിയും അറിയാവുന്നവർ ചിന്തിക്കുന്നുണ്ടാകും; എന്തു മണ്ടത്തരമാണ് ഈ രണ്ടു സംഭവങ്ങൾ വഴി സ്ഥാപിക്കുവാൻ ശ്രമിക്കുന്നതെന്ന്…!!\nനാമോരുത്തരും, 1യോഹന്നാൻ 4:4 ൽ പറയുന്നപോലെ ലോകത്തിലുള്ളവനേക്കാൾ (പിശാചിന്റെ ആത്മാവ് ) ശക്തനായവനെ (ക്രിസ്തു)ഹൃദയത്തിൽ സ്വീകരിച്ചിരുത്തിയിട്ടുണ്ടോ എന്ന് ആത്മാർത്ഥമായി ആലോചിക്കുക. സങ്കീർത്തനം 91 :10 വിശ്വസിക്കുമ്പോൾ, സങ്കീർത്തനം 91 :9 പ്രകാരം, "നീ കര്‍ത്താവിൽ (മാത്രം) ആശ്രയിച്ചു; അത്യുന്നതനിൽ (മാത്രം) നീ വാസമുറപ്പിച്ചു" എന്നു പറയുവാൻ സാധിക്കണം.\nഏതെങ്കിലും തരത്തിൽ നിസ്സാരമെന്നു തോന്നുംവിധം ഒന്നാം പ്രമാണം ലംഘിക്കുമ്പോൾ ഓർക്കുക; കർത്താവിന് രണ്ടാം സ്ഥാനമോ അതിനുതാഴെയോ കൊടുത്ത് ഞായറാഴ്ച കുർബാനയും വേദപാഠവും മുടക്കി കോച്ചിങ്ങിനും ഔട്ടിങ്ങിനും മറ്റും കുട്ടികളെ കൊണ്ടുപോകുമ്പോൾ ഓർക്കുക; കുടുംബപ്രാർത്ഥനകൾ വേണ്ടെന്നുവെച്ചോ പെട്ടെന്നു തട്ടിക്കൂട്ടി ചൊല്ലിത്തീർത്തിട്ടോ സീരിയലിന്റെയും സിനിമയുടെയും പുറകേ പോകുമ്പോൾ ഓർക്കുക; ജോലിയുടെയോ ബിസിനസിന്റെയോ പേരുപറഞ്ഞു പ്രാർത്ഥനകളും കൂദാശകളും മുടക്കി "മക്കൾക്കുവേണ്ടി" തിരക്കുപിടിച്ചോടുമ്പോൾ ഓർക്കുക; പാപബോധവും പശ്ചാത്താപവുമില്ലാതെ ജീവിതം തന്നിഷ്ടപ്രകാരം ആസ്വദിച്ചു ജീവിക്കുമ്പോൾ ഓർക്കുക; നേരത്തെ സൂചിപ്പിച്ചതും ദൈവം വാഗ്ദാനം ചെയ്തിട്ടുള്ളതുമായ മറ്റു സംരക്ഷണവചനങ്ങളൊന്നും നിങ്ങളുടെ കുടുംബത്തിന് ബാധകമല്ല. ദൈവത്തിന്റെ സംരക്ഷണവേലി പൊളിഞ്ഞു സാത്താൻ കയറി ശക്തനായിരിക്കുന്ന ഒരു കുടുംബത്തിൽ അവനു പ്രവർത്തിക്കാൻ 10 രൂപയുടെ മാലയുടെപോലും ആവശ്യമില്ല!!! \n2.) മാതാപിതാക്കളോടോ സമൂഹത്തോടോ ഉള്ള പേടിയുടെയോ ബാധ്യതയുടെയോ പേരിൽ ഒരു മകനോ മകളോ വഴിതെറ്റി നീങ്ങാതിരിക്കുമെന്ന് ഈ തലമുറയുടെ കാര്യത്തിൽ പ്രതീക്ഷിക്കരുത്. കാരണം സമൂഹം അവർക്ക് എല്ലാത്തരത്തിലുള്ള സ്വാതന്ത്ര്യവും സൗകര്യവും സംരക്ഷണവും കൊടുത്തിരിക്കുന്നു. അതുകൊണ്ട് ചെറുപ്പം മുതലേ ദൈവത്തെ അറിഞ്ഞു മക്കളെ വളർത്തുക. ആത്മീയകാര്യങ്ങൾക്ക് ഒന്നാംസ്ഥാനംതന്നെ കൊടുത്തു വളരുവാൻ അവരെ പഠിപ്പിക്കുക. ക്രിസ്തുവിനോടുള്ള സ്നേഹത്താൽ അവർ നിറയുമ്പോൾ, ക്രിസ്തു ശക്തനായി അവരിൽ വസിക്കുമ്പോൾ, *“ഒരു തിന്മയും അവർക്കു ഭവിക്കുകയില്ല.” - സങ്കീർത്തനം 91:10*\n1.) നിങ്ങൾക്ക് ഒരു ബോയ്‌ഫ്രണ്ട് ഇല്ലെങ്കിൽ, ആത്മാർത്ഥ സുഹൃത്തുക്കൾ എന്ന് നിങ്ങൾ അവകാശപ്പെടുന്നവരിൽനിന്നും പരിഹാസം ഏൽക്കുന്ന കാലഘട്ടത്തിലാണ് നിങ്ങൾ ജീവിക്കുന്നത്. പരിഹാസത്തോടൊപ്പം ഏതെങ്കിലും ആൺകുട്ടിയുടെ പേരു കൂട്ടിപ്പറഞ്ഞു നിങ്ങളെ പരസ്പ്പരം ഒന്നിപ്പിക്കുവാൻ അവർ മത്സരിക്കും. അതിൽ മതമോ പ്രായമോ സ്വഭാവമോ ഒന്നും അവർക്കു പ്രശ്നമല്ല. കാരണം നിങ്ങളുടെ നന്മ ആഗ്രഹിക്കുവാൻ അവർ നിങ്ങളുടെ മാതാപിതാക്കളോ സഹോദരങ്ങളോ അല്ലല്ലോ..!!!\nഈ തലമുറയിലെ 5% ക്യാമ്പസ് പ്രണയങ്ങൾപ്പോലും വിവാഹത്തിലെത്തുന്നില്ല എന്നോർക്കുക. കേവലം താൽക്കാലിക ജഡിക സുഖം മാത്രം ലക്‌ഷ്യം വച്ചുള്ള ആണുങ്ങളുടെ വലയിൽ ഒരു പെൺകുട്ടി വീഴുവാൻ അവളുടെ സുഹൃത്തുക്കൾ നിർണ്ണായകസ്വാധീനം പല അവസരത്തിലും ചെലുത്തുന്നു. (നന്മ മാത്രം ആഗ്രഹിച്ചു നേർവഴിക്കു നയിക്കുന്ന ചെറിയ ശതമാനം നല്ല സുഹൃത്തുക്കളെ വളരെ ബഹുമാനത്തോടെ ഈ അവസരത്തിൽ കാണുന്നു) ത്രില്ലടിപ്പിക്കുന്ന പ്രണയ സിനിമകളും നിർണായക സ്വാധീനം പലരിലും ചെലുത്തുന്നു.\nഅതുകൊണ്ട് നിങ്ങളുടെ മാതാപിതാക്കളായിരിക്കട്ടെ നിങ്ങളുടെ ആത്മാർത്ഥ സുഹൃത്തുക്കൾ. അവരെക്കാളും വിശ്വാസവും സ്നേഹവും സുഹൃത്തുക്കളിൽ കാണേണ്ടതില്ല. ( മാതാപിതാക്കൾ തമ്മിലുള്ള വഴക്കുകാരണം, കുട്ടികളെ നിങ്ങൾ പരിഗണിക്കാതിരിക്കുകയും, പരിഗണയും സ്നേഹവും കിട്ടുന്നിടത്തു കുട്ടികൾ പോവുകയും ചെയ്താൽ, കുട്ടികളെ കുറ്റംപറയാൻ നിങ്ങൾക്കവകാശമില്ല) ഒരു പെൺകുട്ടിയെ സ്വാധീനിക്കുവാൻ ആണുങ്ങൾ ഏറ്റവും കൂടുതൽ ആശ്രയിക്കുന്നത് അവളുടെ പെൺസുഹൃത്തുക്കളെത്തന്നെയാണ്. ലവ് ജിഹാദ് ഉണ്ടെങ്കിൽ, അതിൽ ആൺകുട്ടികൾ മാത്രമല്ല, പെൺകുട്ടികളും കണ്ണികളാണ്. കൂട്ടുകാരി കൃസ്ത്യാനി ആണെങ്കിൽ പോലും താഴെപ്പറയുന്ന കാരണങ്ങളാൽ അവളെയും പൂർണ്ണമായും വിശ്വസിക്കേണ്ടതില്ല. (a.) കൂട്ടുകാരി ലവ് ജിഹാദിന്റെ ഇര ആണെങ്കിൽ ആൺ സംഘത്തിൽനിന്നുള്ള ഭീക്ഷണിയും ബ്ലാക്‌മെയിലിങ്ങും മൂലം നിന്നെയും കൂട്ടുകാരി ചതിയിൽ വീഴ്ത്തും. ഒരു സംശയവും വേണ്ട. (b.) ക്രിസ്തുവിന്റെ ആത്മാവ് കൂട്ടുകാരിയിൽ വസിക്കുന്നില്ലെങ്കിൽ, കേവലം ജഡികസുഖത്തിനും ടൈം പാസ്സിനും വേണ്ടി ബോയ് ഫ്രണ്ടിനെ സ്വീകരിക്കുവാൻ അവൾ നിന്നെ പ്രേരിപ്പിച്ചുകൊണ്ടേയിരിക്കും.\n2.) ജഡിക സുഖത്തിനുവേണ്ടി മാത്രം ഒരു പെൺകുട്ടിയെ പ്രണയിക്കുന്നവൻ കൂടുതൽ പറയുന്ന ഒരു വാക്കായിരിക്കും "നിനക്കെന്നെ വിശ്വാസമില്ലേ?" എന്ന്. Sentiments കലർത്തിയ ഈ ചോദ്യത്തിലെ കുടിലത എന്നാണ് നമ്മുടെ പെൺകുട്ടികൾ മനസിലാക്കുക? 'എനിക്കു നിന്നെ വിശ്വാസമാണ്' എന്നു തെളിയിക്കുവാൻ ഭാഗികമായോ പൂർണ്ണമായോ അവനു വിധേയപ്പെടുന്ന പെൺകുട്ടിയുടെ നഗ്നചിത്രങ്ങൾ എടുക്കുമ്പോൾ അവൻ നിങ്ങളോടു പറയും : "നീയെന്റെ അരികിലില്ലാത്തപ്പോൾ നിന്നെ miss ചെയ്യാതിരിക്കുവാനാണിത്. ഞാൻ ആരെയും കാണിക്കില്ല." ആ വാക്കിലും നമ്മുടെ പെൺകുട്ടികൾ അവന്റെ ആത്മാർത്ഥ സ്നേഹം കാണുന്നു..!!\nപിന്നീട് ആ ചിത്രങ്ങളോ വീഡിയോയോ ഉപയോഗിച്ച്, ഭീക്ഷണിപ്പെടുത്തി മതം മാറ്റാൻ ശ്രമിക്കുമ്പോഴോ, ജഡികാവശ്യങ്ങൾക്കു കൂടുതൽ കീഴ്പ്പെടുവാൻ ആവശ്യപ്പെടുമ്പോഴോ, അവന്റെ സുഹൃത്തുക്കൾക്ക് കീഴ്പ്പെടുവാൻ ആവശ്യപ്പെടുമ്പോഴോ ആയിരിക്കും അവന്റെ 'ആത്മാർത്ഥ സ്‌നേഹത്തിന്റെ ആഴം' അവൾ മനസിലാക്കുക..ചൂണ്ടയിൽ കുരുങ്ങിയ മീൻപോലെ രക്ഷപെടുവാൻ സാധ്യത വളരെ വിരളമായ അവസ്ഥ...\nഅതുകൊണ്ട് പെൺകുട്ടീ, ഇനിയെങ്കിലും മനസ്സും കണ്ണും തുറക്കുവാൻ വൈകരുത്. കൂട്ടുകാർക്കും വിനോദങ്ങൾക്കും ലൗകിക താൽപ്പര്യങ്ങൾക്കും അമിതപ്രാധാന്യം നൽകാതെ, *ക്രിസ്തുവിനു പ്രാധാന്യം കൊടുക്കുക; അവനെ സ്നേഹിക്കുക. ക്രിസ്തുവിനെ സ്നേഹിക്കുന്നവളെ ചതിയിൽപ്പെടുത്തുവാൻ ഈ ലോകത്തിനു സാധിക്കില്ല.\nനിന്റെ ദൈവം നിനക്കൊരു ഇണയെ നീ ജനിക്കുംമുമ്പേ കണ്ടുവച്ചിട്ടുണ്ട്. ആ ഇണയെ നിനക്കു തരുവാനാണ് ദൈവം ആദിമുതലേ ആഗ്രഹിക്കുന്നത്.. ദൈവത്തിന്റെ ആഗ്രഹത്തെ മാനിക്കാതെ സ്വന്തമായി മറ്റൊരാളെ കണ്ടെത്തുവാൻ നീ ഇറങ്ങുമ്പോൾ, നിന്നെ സഹായിക്കുന്നത് ദൈവമാണെന്ന് കരുതുക അസാധ്യം. അപ്പോൾ സ്വർഗ്ഗം ആഗ്രഹിക്കാത്ത ഈ പ്രണയമെന്തിന്? അതിൽപ്പെട്ട്, നമ്മുടെ രക്ഷകനായ ദൈവത്തെ ഉപേക്ഷിക്കുന്നതെന്തിന്? ക്രിസ്തുവിനെയും അവിടുത്തെ സുവിശേഷത്തെയും അറിഞ്ഞിട്ടും ആ വിശ്വാസം ഉപേക്ഷിക്കുന്നവർ പിശാചിനെയാണ് സ്വീകരിക്കുന്നതെന്നറിയുന്നില്ലേ? പിന്നെങ്ങനെ ഈ ലോകജീവിതത്തിൽ സമാധാനവും ആത്മാവിന്റെ രക്ഷയും നിനക്ക് സാധ്യമാകും?\nചിന്തിക്കുക. ജ്ഞാനത്തിനും വിവേകത്തിനുംവേണ്ടി മുട്ടിപ്പായി പ്രാർത്ഥിക്കുക. മാതാപിതാക്കളും അവർവഴി കുട്ടികളും, ശക്തമായ ആത്മീയ അടിത്തറ ജീവിതത്തിലുണ്ടാക്കിയെടുക്കുക. "ആകാശത്തിനു കീഴെ മനുഷ്യരുടെയിടയില് നമുക്കു രക്ഷയ്ക്കുവേണ്ടി മറ്റൊരു നാമവും നല്‍കപ്പെട്ടിട്ടില്ല" (അപ്പസ്തോലപ്രവർത്തനങ്ങൾ 4:12)\nയേശു ഏകരക്ഷകൻ ലോകരക്ഷകൻ. ദൈവനാമം മഹത്വപ്പെടട്ടെ. ആമ്മേൻ\nലവ് ജിഹാദ്: സീറോ മലബാര് സഭയെ രണ്ടു പക്ഷത്താക്കാന് ആര്‍ക്കാണ് തിടുക്കം?\nലവ് ജിഹാദ് കേരളത്തിൽ ശക്തി പ്രാപിക്കുന്നു: ആശങ്ക പങ്കുവെച്ച് സീറോ മലബാർ സിനഡ്\nപ്രണയ ദുരന്തങ്ങൾ ആവർത്തിയ്ക്കപ്പെടുമ്പോൾ


മൂന്നര കോടിയുടെ ഇന്‍ഷുറന്‍സ് തട്ടാന് വ്യവസായിയെ കൊന്ന ഭാര്യയും ബന്ധുവും അറസ്റ്റില് | Malayalam News\nകോയമ്പത്തൂർ- തമിഴ്നാട്ടില് മൂന്നര കോടി രൂപയുടെ ഇൻഷുറൻസ് തുക തട്ടിയെടുക്കാൻ വ്യവസായിയെ തീകൊളുത്തി കൊലപ്പെടുത്തിയ സംഭവത്തില് ഭാര്യയും ബന്ധുവും അറസ്റ്റില്. പെരുമാനല്ലൂർ പൊരശിപാളയത്തു കൈത്തറി വ്യവസായി പെരുന്തുറ സ്വദേശി രംഗരാജൻ (62) കൊല്ലപ്പെട്ട കേസിൽ ഭാര്യ ജ്യോതിമണി (55), രംഗരാജന്റെ സഹോദരിയുടെ മകൻ രാജ (40) എന്നിവരെയാണ് അറസ്‌റ്റ് ചെയ്‌തത്. കാറിനു തീപിടിച്ച് രംഗരാജന് മരിച്ചുവെന്നാണ് ആദ്യം റിപ്പോർട്ട് ചെയ്തിരുന്നത്. റോഡ് അരികിൽ നിർത്തിയ കാർ വീണ്ടും സ്റ്റാർട്ട് ചെയ്തപ്പോൾ തീപിടിച്ചെന്നായിരുന്നു ഒപ്പമുണ്ടായിരുന്നവരുടെ മൊഴി. എന്നാൽ കാർ പെട്രോളൊഴിച്ചു കത്തിച്ചതായിചോദ്യം ചെയ്യലിൽ പ്രതികള് സമ്മതിച്ചതായി പോലീസ് പറഞ്ഞു.\n15 ദിവസമായി കോയമ്പത്തൂരിലെ സ്വകാര്യ ആശുപത്രിയിൽ ചികിത്സയിലായിരുന്ന രങ്കരാജൻ വീട്ടിലേക്കു മടങ്ങുമ്പോഴായിരുന്നു സംഭവം. തീപിടിച്ച കാറിൽനിന്നു തങ്ങൾ ചാടിരക്ഷപ്പെട്ടെന്നും പിൻസീറ്റിൽ വിശ്രമിക്കുകയായിരുന്ന രങ്കരാജനെ രക്ഷിക്കാൻ ശ്രമിച്ചെങ്കിലും സാധിച്ചില്ലെന്നുമാണു ജ്യോതിമണി പോലീസിനു നൽകിയിരുന്ന മൊഴി. എന്നാൽ ജ്യോതിമണിയെ അവകാശിയാക്കി രംഗരാജൻ മൂന്നര കോടി രൂപയുടെ ഇൻഷുറൻസ് എടുത്തിരുന്നെന്നും ഇതു തട്ടിയെടുക്കാൻ അപകടം ആസൂത്രണം ചെയ്യുകയായിരുന്നെന്നും പോലീസ് കണ്ടെത്തി.\nകൈത്തറി യൂണിറ്റിനു പുറമേ റിയൽ എസ്റ്റേറ്റ് ഇടപാടു നടത്തിയിരുന്ന രംഗരാജന് വാഹനാപകടത്തിൽ ഗുരുതരമായി പരുക്കേറ്റാണു കോയമ്പത്തൂരിൽ ചികിത്സയിൽ കഴിഞ്ഞിരുന്നത്.\nഫേസ്ബുക്ക് കൂട്ടുകാരിയെ വിശ്വസിച്ച് വസ്ത്രമഴിച്ചു; ഒടുവില് സിവില് സര്‍വീസ് വിദ്യാര്‍ഥി ജീവനൊടുക്കി


Posted By: admin 199 Views0Comment kochi kidnap case\nകൊച്ചി: നടിയെ ആക്രമിച്ച സംഭവവുമായി ബന്ധപ്പെട്ട് സിനിമാ മേഖലയില് വാക്‌പോരും വിവാദവും ക്ലൈമാക്‌സിലേക്ക്. സിനിമാ സംഘടനയായ അമ്മയുടെ വാര്‍ഷിക പൊതു യോഗം നാളെ ചേരുകയാണ്. പള്‍സര് സുനിയുടെ വക്കാലത്ത് അഡ്വ. ആളൂര് എടുക്കുമെന്നറിയിച്ചു. ഇന്ന് സുനിയെ ആളൂര് ജയിലില് സന്ദര്‍ശിക്കും.\nആക്രമത്തിനിരയായ നടിയുടെ പേരില് ഇന്നലെ പ്രസ്താവന ഇറങ്ങി. നടന് ദിലീപ് നടത്തിയ പരാമര്‍ശങ്ങള്‍ക്കെതിരേ വേണ്ടിവന്നാല് നിയമ നടപടിക്കും തയ്യാറെന്നാണ് പ്രസ്താവന. ഇതേത്തുടര്‍ന്ന് നടനും സംവിധായകനുമായ ലാല്, സലിംകുമാര്, വനിതാ സിനിമാ പ്രവര്‍ത്തകരുടെ സംഘടന, ഭാഗ്യലക്ഷ്മി, നടന് ജോയി മാത്യു എന്നിവരും പ്രതികരിച്ചതോടെ സിനിമാ പ്രവര്‍ത്തക രംഗത്തെ ചേരികളും പോരും ഏറെ പരസ്യമായി.\nപള്‍സര് സുനിയും ആക്രമണത്തിനിരയായ നടിയും തമ്മില് സൗഹൃദമുണ്ടായിരുന്നെന്ന് സംവിധായകനും നടനുമായ ലാല് പറഞ്ഞെന്ന ദിലീപിന്റെ പ്രസ്താവനയാണ് വാക് പോരിന് തുടക്കമിട്ടത്. ഇത് തിരുത്തി ലാല് രംഗത്തെത്തി. ഇല്ലാത്ത കാര്യങ്ങള് പറഞ്ഞാല് നിയമ നടപടി സ്വീകരിക്കുമെന്ന് നടിയും വ്യക്തമാക്കി.\nദിലീപിന്റെ പ്രതികരണത്തില് വിശദീകരണവുമായി സംവിധായകന് ലാല് രംഗത്തത്തി. അവര് തമ്മില് ചിരകാല പരിചയമുണ്ടെന്നോ ബന്ധമുണ്ടെന്നോ താന് പറഞ്ഞിട്ടില്ലെന്ന് ലാല് പറഞ്ഞു. സ്വാഭാവികമായ ഒരു പരിചയം മാത്രമേ പള്‍സര് സുനിയും നടിയും തമ്മിലുള്ളുവെന്നും ലാല് പറഞ്ഞു.\nനടിയെ ആക്രമിച്ച സംഭവത്തില് ഗൂഢാലോചന നടന്നിട്ടില്ലെന്ന മുഖ്യമന്ത്രി പിണറായി വിജയന്റെ പരാമര്‍ശത്തിനൊപ്പമാണ് താനെന്നാണ് ജോയ് മാത്യു ഫേസ്ബുക്കില് കുറിച്ചത്.\nഅമ്മ (അസോസിയേഷന് ഓഫ് മലയാളം മൂവി ആര്‍ട്ടിസ്റ്റ്) യുടെ 23-ാമത് വാര്‍ഷിക പൊതുയോഗം 29ന് കൊച്ചി മരടിലുള്ള ഹോട്ടല് ക്രൗണ് പ്ലാസയില് ചേരും. അമ്മയുടെ ട്രഷററായ ദിലീപ് യോഗത്തില് പങ്കെടുക്കും.\nഒബാമ കെയര് റിപ്പീല് ചെയ്യുന്ന തീരുമാനത്തെ എതിര്‍ക്കുന്നതിന് സെനറ്റര്‍മാര് ചങ്കൂറ്റം കാണിക്കണമെന്ന് ഒബാമ


indian cricketers wore army caps - Malayalam MyKhel\n» ഇന്ത്യ സൈനിക തൊപ്പി ധരിച്ചതിന് ഐസിസിക്ക് പാക്കിസ്ഥാന്റെ പരാതി; ഒരു മുഴം മുമ്പേ എറിഞ്ഞ് ഇന്ത്യ\nഇന്ത്യ സൈനിക തൊപ്പി ധരിച്ചതിന് ഐസിസിക്ക് പാക്കിസ്ഥാന്റെ പരാതി; ഒരു മുഴം മുമ്പേ എറിഞ്ഞ് ഇന്ത്യ\nUpdated: Monday, March 11, 2019, 13:55 [IST]\nക്രിക്കറ്റില് രാഷ്ട്രീയം കലര്‍ത്തുന്നത് ശരിയല്ല | Oneindia Malayalam\nദില്ലി: ഓസ്‌ട്രേലിയയ്‌ക്കെതിരായ മൂന്നാം ഏകദിനത്തില് ഇന്ത്യന് ടീം അംഗങ്ങള് സൈനിക തൊപ്പിയണിഞ്ഞതിന് നടപടിയെടുക്കണമെന്ന് ആവശ്യപ്പെട്ട് പാക്കിസ്ഥാന് ക്രിക്കറ്റ് ബോര്‍ഡ് അന്താരാഷ്ട്ര ക്രിക്കറ്റ് കൗണ്‍സിലിന് പരാതി നല്‍കി. ഐസിസിക്ക് വ്യക്തമായ പരാതി നല്‍കിയിട്ടുണ്ടെന്നും ഇന്ത്യയുടെ നടപടി ഐസിസി ചട്ടങ്ങള്‍ക്ക് നിരക്കുന്നതല്ലെന്നുമാണ് പാക്കിസ്ഥാന്റെ നിലപാട്.\nക്രിക്കറ്റില് രാഷ്ട്രീയം കലര്‍ത്തുന്നത് ശരിയല്ലെന്ന് പാക്കിസ്ഥാന് പറയുന്നു. ഐസിസിയില് ഇന്ത്യ സമ്മതം വാങ്ങിയത് മറ്റൊരു കാര്യത്തിനാണ്. എന്നാല്, ഐസിസിയുടെ അനുമതി ഇന്ത്യ ദുരുപയോഗം ചെയ്‌തെന്നും പാക്കിസ്ഥാന് ബോര്‍ഡ് വക്താവ് പറഞ്ഞു. നേരത്തെ ക്രിക്കറ്റിനിടെ രാഷ്ട്രീയം കലര്‍ത്തിയതിന് ദക്ഷിണാഫ്രിക്കന് താരം ഇമ്രാന് താഹിറിനും ഇംഗ്ലണ്ട് കളിക്കാരന് മോയിന് അലിക്കും എതിരെ ഐസിസി നടപടിയെടുത്തതും പാക്കിസ്ഥാന് ചൂണ്ടിക്കാട്ടി. ഇതേ രീതിയില് ഇന്ത്യയ്‌ക്കെതിരെയും നടപടിവേണമെന്നാണ് പാക് ബോര്‍ഡിന്റെ ആവശ്യം.\nഅതേസമയം, ആര്‍മി തൊപ്പി ധരിക്കുന്നതിന് ബിസിസിഐ ഐസിസിയുടെ അനുമതി വാങ്ങിയിരുന്നതായാണ് റിപ്പോര്‍ട്ട്. ഐസിസി ഇക്കാര്യം വ്യക്തമാക്കുകയും ചെയ്തു. പുല്‍വാമ ഭീകരാക്രമണത്തില് കൊല്ലപ്പെട്ട ജവാന്മാര്‍ക്ക് ആദരം അര്‍പ്പിക്കാനും അവരുടെ കുടുംബങ്ങള്‍ക്ക് ഫണ്ട് സ്വരൂപിക്കാനുമായി ആര്‍മി തൊപ്പി ധരിക്കാന് അനുമതി നല്‍കണമെന്ന് ഇന്ത്യ ഐസിസി സിഇഒ ഡേവ് റിച്ചാര്‍ഡ്‌സണിനോട് അനുമതി വാങ്ങുകയായിരുന്നു.\nപുല്‍വാമ ഭീകരാക്രമണത്തിനുശേഷം ഇന്ത്യ പാക് ക്രിക്കറ്റില് കൂടുതല് വിള്ളല് വീഴ്ത്തുന്നതാണ് ഇപ്പോഴത്തെ സംഭവം. ആക്രമണത്തിന്റെ പശ്ചാത്തലത്തില് ഇന്ത്യ പാക്കിസ്ഥാനെതിരായ ലോകകപ്പ് മത്സരം ബഹിഷ്‌കരിക്കണമെന്ന് വ്യപകമായ ആവശ്യം ഉയര്‍ന്നിരുന്നു. എന്നാല്, ഇക്കാര്യത്തില് സര്‍ക്കാരോ ബിസിസിഐയോ അന്തിമ തീരുമാനമെടുത്തിട്ടില്ല.


Aug 29, 2016, 11:31 PM IST\nചാള ചതിച്ചപ്പോൾ കടം കടലോളം കയറി. ചാള പിടിക്കാൻ ലക്ഷങ്ങൾ ചെലവഴിച്ചു വാങ്ങിയ താങ്ങു വള്ളങ്ങളും വലകളും ഉപയോഗശൂന്യമാവുകയാണ്. വള്ളം നിറയെ മീൻ സ്വപ്നംകണ്ട തൊഴിലാളികളിപ്പോൾ കടലിനും കടത്തിനും നടുവിൽ പകച്ചു നിൽക്കുകയാണ്\n‘‘ആരെങ്കിലും എടുക്കാനൊണ്ടെങ്കിൽ ഇതൊക്കെ വിൽക്കായിരുന്നു... ആരെടുക്കാനാ...’’ -കരയിൽ കയറ്റിവെച്ചിരിക്കുന്ന കൂറ്റൻ വള്ളംകാട്ടി കൊച്ചിക്കാരൻ സാമുവൽ പറയുന്നു.\nകൂടുതൽ ചാളപിടിക്കാനായി കേരളത്തിലെ മത്സ്യത്തൊഴിലാളിസമൂഹം രൂപപ്പെടുത്തിയതാണ് കൂറ്റൻ താങ്ങുവള്ളങ്ങൾ (ഇൻബോർഡ്). ഇതിന്റെ എൻജിനുതന്നെ 20 ലക്ഷം രൂപയോളം വിലവരും.\nവള്ളമുണ്ടാക്കാൻ കുറഞ്ഞത് 30 ലക്ഷം വേണം. 2,500-3,000 കിലോ വലവേണം. അതിന് ചെലവ് 25 ലക്ഷം രൂപയെങ്കിലും വേണം. കാരിയർ വള്ളം നിർമിക്കാൻ ഏതാണ്ട് ഏഴുലക്ഷം വേണ്ടിവരും. 80 ലക്ഷം രൂപയെങ്കിലുമില്ലാതെ പുതിയരീതിയിൽ താങ്ങുവള്ളം ഇറക്കാനാവില്ല. സംസ്ഥാനത്ത് ഈ രീതിയിലുള്ള 600-ഓളം വള്ളങ്ങളുണ്ട്. സർക്കാറിന്റെ കണക്കിൽപ്പെടാത്തവയാണ് കൂടുതൽ. ഇവ ഇപ്പോൾ ആവശ്യമില്ലാത്ത അവസ്ഥയിലാണ്. മിക്ക കടപ്പുറങ്ങളിലും താങ്ങുവള്ളങ്ങൾ കരയിൽ കയറ്റിവെച്ചിരിക്കുന്നു. കോടികളാണ് പൊട്ടിയത്. തൊഴിലാളികൾ ലക്ഷങ്ങളുടെ കടക്കാരായി. മത്സ്യഫെഡ്ഡിൽനിന്നുള്ള വായ്പകൂടാതെ, വട്ടിപ്പലിശക്കാരോട് കടംകൂടി വാങ്ങിയാണ് തൊഴിലാളികൾ വള്ളമൊക്കെ സ്വന്തമാക്കിയത്. ഈ വള്ളങ്ങൾ കിട്ടിയ വിലയ്ക്ക് വിറ്റവരുമുണ്ട്. ഇപ്പോൾ വാങ്ങാൻ ആളില്ല. കടപ്പുറത്തിരുന്ന് കൂറ്റൻ വള്ളങ്ങൾ തുരുമ്പെടുക്കുന്നു.\nതാങ്ങുവള്ളങ്ങൾ കട്ടപ്പുറത്ത്, പാഴായത് കോടികൾ\n‘‘ചാള ചതിച്ചപ്പോ ഞങ്ങക്ക് പോയത് 20 സെന്റ് ഭൂമിയാ... കടമാണെങ്കിൽ കൂടിവരുന്നു.’’ -അർത്തുങ്കൽ സ്വദേശി രാജുവിന് സങ്കടം സഹിക്കാനാകുന്നില്ല. ഏഴുപേർ ചേർന്ന് സ്വന്തമായൊരു വള്ളം ഉണ്ടാക്കിയതാണ്. ചാളപിടിക്കാനുള്ള വലിയ താങ്ങുവള്ളം പൂർത്തിയായപ്പോൾ മൊത്തം ചെലവ് ഏതാണ്ട് ഒരു കോടി രൂപ... ഏഴുപേരും ബാങ്കിൽനിന്ന് വായ്പയെടുത്തു. കടലിലെ ചാളയെക്കണ്ട് തുടങ്ങിയ ഏർപ്പാടാണ്. ആദ്യവർഷം കുറേ മീൻകിട്ടി... കഴിഞ്ഞവർഷം ചാള നന്നായി കുറഞ്ഞു. എല്ലാവരുടെയും വായ്പാഗഡു മുടങ്ങി. ‘‘ബാങ്കിലെ കുടിശ്ശിക തീർക്കാനാണ് ഞങ്ങടെ ഭൂമിവിറ്റത്. നിവൃത്തിയില്ലാതെവന്നപ്പോ വള്ളംതന്നെ വിറ്റു. ആകെ കിട്ടിയത് 30 ലക്ഷം രൂപ. കടം മാത്രം ബാക്കി. ഞങ്ങൾ ഏഴുപേരും ഉറക്കമില്ലാതെ കഴിയുകയാ...’’ ആശ്രയം എന്നപേരിലാണ് രാജു വള്ളമിറക്കിയത്. ഇപ്പോൾ വള്ളക്കാർക്ക് ആശ്രയമില്ലാതായി.\nകഥ രാജുവിന്റെ മാത്രമല്ല. അർത്തുങ്കലിലെ സാംസണിനും അംബിക്കുമൊക്കെ ഇതിനേക്കാൾ വലിയ നഷ്ടങ്ങളുടെ കഥപറയാനുണ്ട്. കൂട്ടുകാർക്കൊപ്പംചേർന്ന് ഇവരും വള്ളമിറക്കി. മൂന്നുപേരുടെ പേരിലുണ്ടായിരുന്ന 55 സെന്റ് ഭൂമി ബാങ്കിൽ പണയപ്പെടുത്തി. ചാള കിട്ടാതായപ്പോൾ പിടിവിട്ടു. 40 പേർവരെ വള്ളത്തിൽ പോകും. പക്ഷേ, മീനില്ല. വായ്പ മടക്കിയടയ്ക്കാതായപ്പോൾ ഭൂമി ബാങ്ക് ഏറ്റെടുത്തു. ഇതിനിടയിൽ അംബിയുടെ വീടും ജപ്തിചെയ്യാൻ നീക്കമുണ്ടായി. ഒടുവിൽ തൊഴിലാളികൾ കൂട്ടമായി ഇടപെട്ട് അതുതടഞ്ഞു.\n‘‘കടലിൽ ഞങ്ങൾ മരണത്തെ മുഖാമുഖം കാണുന്നവരാണ്... അതുകൊണ്ട് ആത്മഹത്യചെയ്യാൻ കഴിയില്ല...’’ -വള്ളം വാങ്ങാൻ ഷെയർകൊടുത്ത് ഒടുവിൽ കടക്കെണിയിലായ ചെല്ലാനം സ്വദേശി സെബാസ്റ്റ്യൻ പറയുന്നു.\nമീൻപിടിത്തത്തിന്റെ രീതികൾ മാറിയതോടെ വലിയ വള്ളങ്ങൾ വ്യാപകമായി. വലകൾ വാങ്ങാൻതന്നെ ലക്ഷങ്ങൾ ചെലവുവരും. വള്ളം, എൻജിൻ എന്നിവ ഉൾപ്പെടെ വാങ്ങുന്നതിന് വലിയ ചെലവാണ്. ഇരുപതും മുപ്പതും പേർ ചേർന്ന് കൂട്ടായി വള്ളംവാങ്ങുന്ന രീതിയാണ് എല്ലായിടത്തും. പരമ്പരാഗതവിഭാഗത്തിൽപ്പെട്ട ബഹുഭൂരിപക്ഷം തൊഴിലാളികളും ഈ രീതി പിന്തുടരുന്നതിനാൽ എല്ലാവരുംതന്നെ കടത്തിലാണ്. മൺസൂൺ കാലത്ത് മീൻകിട്ടുമെന്ന പ്രതീക്ഷയിലാണ് ഇവരൊക്കെ കടംവാങ്ങുന്നത്. പക്ഷേ, കാലവും ചാളയും ചതിച്ചാൽ പാവം തൊഴിലാളികൾ എന്തുചെയ്യും.\n‘‘ഒരു ദെവസം വള്ളമിറക്കാൻ കുറഞ്ഞത് 350 ലിറ്റർ ഡീസൽ വേണം. വള്ളത്തിൽ അമ്പത് ആളെങ്കിലും ഉണ്ടാകും. ഇവരുടെ ഭക്ഷണച്ചെലവൊക്കെ കൂട്ടുമ്പോൾ ഉദ്ദേശം 30,000 രൂപ ചെലവുവരും, മീനിനെ കാണാതെ തിരിച്ചുവന്നാ എന്തുചെയ്യും. കടംകയറും. അങ്ങനെ കടത്തിൽ കുടുങ്ങിയാ നിൽപ്പ്...’’ -വൈപ്പിൻകാരൻ ഉണ്ണികൃഷ്ണൻ പറയുന്നു.


'നാടകാന്ത്യം പരാജയം'; കുമാരസ്വാമി സര്‍ക്കാരിനെ വീഴ്ത്തിയ കര്'നാടക'ത്തിന്‍റെ നാള്‍വഴികള്\nKarnataka, First Published 23, Jul 2019, 8:11 PM IST\nവിശ്വാസപ്രമേയത്തിന് അനുകൂലമായി 99 എംഎല്‍എമാര് വോട്ട് ചെയ്തപ്പോള് 105 പേരാണ് പ്രമേയത്തെ എതിര്‍ത്ത് വോട്ട് രേഖപ്പെടുത്തിയത്.\nബെംഗളൂരു: രാഷ്ട്രീയ കരുനീക്കങ്ങള്‍ക്കും അതിനാടകീയതകള്‍ക്കും ശേഷം കര്‍ണാടകയിലെ വിശ്വാസ വോട്ടെടുപ്പില് പരാജയപ്പെട്ട് കുമാരസ്വാമി സര്‍ക്കാര്. കുമാരസ്വാമി അവതരിപ്പിച്ച വിശ്വാസപ്രമേയത്തിന് അനുകൂലമായി 99 എംഎല്‍എമാര് വോട്ട് ചെയ്തപ്പോള് 105 പേരാണ് പ്രമേയത്തെ എതിര്‍ത്ത് വോട്ട് രേഖപ്പെടുത്തിയത്. പതിനാറ് കോണ്‍ഗ്രസ് - ജെഡിഎസ് എംഎല്‍എമാരുടെ രാജിയോടെ തുടക്കമിട്ട കര്'നാടക'ത്തിന്‍റെ നാള്‍വഴികള് ഇങ്ങനെ;\n2018 മേയ് 15 – നിയമസഭ തിരഞ്ഞെടുപ്പിൽ, ബിജെപി 104 സീറ്റും, കോൺഗ്രസ് 78 സീറ്റും ജെഡിഎസ് 37 സീറ്റും നേടി. ബിജെപിയെ ഭരണത്തിൽനിന്ന് അകറ്റി നിർത്താൻ കോൺഗ്രസ് ജെഡിഎസുമായി സഖ്യം രൂപീകരിച്ച് ജെഡിഎസിന്റെ എച്ച് ഡി കുമാരസ്വാമിയെ മുഖ്യമന്ത്രിയാക്കാൻ തീരുമാനിച്ചു.\n2018 മേയ് 16 - ഗവര്‍ണര് വാജുഭായ് വാല ബി.ജെ.പിയെ സര്‍ക്കാരുണ്ടാക്കാന് ക്ഷണിക്കുന്നു. ഗവര്‍ണറുടെ തീരുമാനത്തിനെതിരെ കോണ്‍ഗ്രസ് കോടതിയെ സമീപിച്ചു.\n2018 മേയ് 16 - അര്‍ദ്ധരാത്രി സുപ്രീംകോടതിയില് വാദം കേള്‍ക്കല്. ബി.എസ് യെദിയൂരപ്പയുടെ സത്യപ്രതിജ്ഞ തടയണമെന്ന ഹര്‍ജി സുപ്രീംകോടതി തളളി.\n2018 മേയ് 17 - യെദിയൂരപ്പ മുഖ്യമന്ത്രിയായി സത്യപ്രതിജ്ഞ ചെയ്തു. വിശ്വാസം തെളിയിക്കാന് ഗവര്‍ണര് 15 ദിവസത്തെ സമയം നല്‍കി.\n2018 മേയ് 18 - മേയ് 19-ന് സഭയില് വിശ്വാസവോട്ടെടുപ്പ് നടത്താന് സുപ്രീംകോടതി ഉത്തരവ്.\n2018 മേയ് 18 - കെ.ജി.ബൊപ്പയ്യയെ ഗവര്‍ണര് പ്രോട്ടെം സ്പീക്കറായി നിയമിച്ചത് ചോദ്യം ചെയ്ത് കോണ്‍ഗ്രസ് സുപ്രീംകോടതിയെ സമീപിച്ചു.\n2018 മേയ് 19 - പ്രോട്ടെം സ്പീക്കറെ മാറ്റേണ്ടി വന്നാല് വിശ്വാസ വോട്ടെടുപ്പ് നീട്ടേണ്ടിവരുമെന്ന് കോടതി. സുതാര്യത ഉറപ്പാക്കാന് വിശ്വാസവോട്ടെടുപ്പ് തത്സമയം സംപ്രേഷണം ചെയ്യാന് സുപ്രീംകോടതി ഉത്തരവ്.\n2018 മേയ് 19 – വിശ്വാസ വോട്ടെടുപ്പിന് തൊട്ടുമുമ്പ് യെദിയൂരപ്പയുടെ രാജി പ്രഖ്യാപനം.\n2018 മേയ് 23 – എച്ച് ഡി കുമാരസ്വാമി മുഖ്യമന്ത്രിയായി കോൺഗ്രസ് – ജെഡിഎസ് സഖ്യ സർക്കാർ സത്യപ്രതിജ്ഞ. ദേശീയതലത്തിൽ ബിജെപിക്കെതിരായ പ്രതിപക്ഷ ഐക്യപ്രകടനം കൂടിയായി സത്യപ്രതിജ്ഞ.\n2018 ഒക്ടോബര് 11 - കോണ്‍ഗ്രസ്-ജെ.ഡി.എസ് സഖ്യസര്‍ക്കാരില് മന്ത്രിയായിരുന്ന ബി.എസ്.പി എം.എല്.എ എന്.മഹേഷ് രാജിവച്ചു.\n2019 ജനുവരി 14 - കര്‍ണാടകത്തില് വീണ്ടും രാഷ്ട്രീയ നാടകങ്ങള്. എട്ട് കോണ്‍ഗ്രസ് എം.എല്.മാര് ബി.ജെ.പിയില് ചേരുമെന്ന് അഭ്യൂഹം. മന്ത്രിസ്ഥാനം വാഗ്ദാനം ചെയ്ത് കോണ്‍ഗ്രസ് ബി.ജെ.പി എം.എല്.എമാരെ ചാക്കിട്ടുപിടിക്കാന് ശ്രമിക്കുന്നുവെന്ന് യെദിയൂരപ്പ.\n2019 ജനുവരി 28 - കോണ്‍ഗ്രസ് എം.എല്.എമാരുടെ വിമര്‍ശനം പരിധിവിടുന്നതായി ആരോപിച്ച് മുഖ്യമന്ത്രി കുമാരസ്വാമിയുടെ രാജി ഭീഷണി. പ്രശ്നം പരിഹരിക്കാന് കോണ്‍ഗ്രസ് ഹൈക്കമാന്‍ഡ് ഇടപെടല്.\n2019 ഫെബ്രുവരി 08 - ബി.ജെ.പി ചേരിയിലേക്ക് പോകാനൊരുങ്ങിയ4എം.എല്.എമാര്‍ക്കെതിരെ കൂറുമാറ്റനിരോധന നിയമപ്രകാരം നടപടി എടുക്കണമെന്ന് കോണ്‍ഗ്രസ് സ്പീക്കറോട് ആവശ്യപ്പെട്ടു. ജെ.ഡി.എസ് എം.എല്.എയെ യെദിയൂരപ്പ സ്വാധീനിക്കാന് ശ്രമിക്കുന്നതായ ശബ്ദരേഖ കുമാരസ്വാമി പുറത്തുവിട്ടു.\n2019 ഫെബ്രുവരി 10 - കുമാരിസ്വാമി സര്‍ക്കാരിനെ വീഴ്ത്താന് ബി.ജെ.പി 30 കോടി വാഗ്ദാനം ചെയ്തെന്ന് ജെ.ഡി.എസ്. എം.എല്‍എ ശ്രീനിവാസ ഗൗഡ.\n2019 ഫെബ്രുവരി 11 - സര്‍ക്കാരിനെ വീഴ്ത്താന് എം.എല്.എമാര്‍ക്ക് പണം വാഗ്ദാനം ചെയ്തെന്ന ആരോപണത്തില് മുഖ്യമന്ത്രി കുമാരസ്വാമി അന്വേഷണം പ്രഖ്യാപിച്ചു.\n2019 മാര്‍ച്ച്4- കോണ്‍ഗ്രസ് നേതാവ് ഉമേഷ് ജാദവ് എം.എല്.എ സ്ഥാനം രാജിവച്ചു.\n2019 മാര്‍ച്ച്6- ഉമേഷ് ജാദവ് ബി.ജെ.പിയില് ചേര്‍ന്നു.\n2019 മേയ് 23 - ലോക്സഭാ തെരഞ്ഞെടുപ്പില് കര്‍ണാടകത്തിലെ 28-ല് 25 സീറ്റിലും ബി.ജെ.പിക്ക് ജയം.\n2019 ജൂണ് 30 - കോണ്‍ഗ്രസ് എം.എല്.എമാരായ രമേശ് ജാര്‍ക്കിഹോളി, ആനന്ദ് സിങ് എന്നിവര് രാജിവച്ചു.\n2019 ജൂലൈ 01 – ഒരു കോൺഗ്രസ് എംഎൽഎ കൂടി രാജി വെച്ചു.\n2019 ജൂലൈ6- ഭരണസഖ്യത്തിലെ 12 എം.എല്.എമാര് കൂടി രാജിവച്ചു. ( കോൺഗ്രസ് – 9, ജെഡിഎസ് –3)\n2019 ജൂലൈ 8 – ഒരു കെപിജെപി എംഎൽഎ, ഒരു സ്വതന്ത്ര എംഎൽഎ ( മന്ത്രിസ്ഥാനം രാജിവെച്ച് ) കൂടി ബിജെപി പക്ഷത്തേക്ക് കൂറു മാറി. വിമതരെ അനുനയിപ്പിക്കാനെന്ന ശ്രമമെന്നോണം കോൺഗ്രസിന്റെ 21ഉം ജെഡിഎസിന്റെ9ഉം മന്ത്രിമാർ രാജിവെച്ചു.\n2019 ജൂലൈ9– ഒരു കോൺഗ്രസ് എംഎൽഎ കൂടി രാജി നൽകി. രാജി നൽകിയ 14 എംഎൽഎ മാരിൽ9പേരുടെ രാജിക്കത്തുകൾ സ്പീക്കർ തള്ളി.\n2019 ജൂലൈ 10 –2കോൺഗ്രസ് എംഎൽഎമാർ കൂടി രാജി വെച്ചു. രാജി വെച്ചവർ സിദ്ദരാമയ്യയുടെ എംടിബി നാഗരാജും ഡോക്ടർ കെ സുധാകറും.\n( ആകെ 16 എംഎൽഎമാർ രാജി നൽകി, 1 സ്വതന്ത്രനും ഒരു കെപിജെപി എംഎൽഎയും ബിജെപി പക്ഷത്തേക്ക് കൂറു മാറി )\nമുംബൈയിൽ ഹോട്ടൽ റിനയിസെൻസിൽ താമസിക്കുന്ന വിമത എംഎൽഎമാരെ കാണാൻ രാവിലെ 8.20ന് എത്തിച്ചേർന്ന കോൺഗ്രസ് നേതാവും കർണാടക മന്ത്രിയുമായ ഡി കെ ശിവകുമാറിനെയും ജെഡിഎസ് നേതാക്കളായ ജി ടി ദേവഗൗഡയെയും ശിവലിംഗ ഗൗഡയെയും പൊലീസ് തടഞ്ഞു. ശിവകുമാറിനു പിന്തുണയുമായി അവിടെ എത്തിയ മഹാരാഷ്ട്ര കോൺഗ്രസ് നേതാക്കളായ മിലിന്ദ് ദിയോറെയെയും സഞ്ജയ് നിരുപത്തെയും നസീം ഖാനെയും പൊലീസ് തടഞ്ഞു. ഡി കെ ശിവകുമാറിനെ പ്രവേശിപ്പിച്ചാൽ തങ്ങളുടെ ജീവന് ഭീഷണിയാകുമെന്ന് കാണിച്ച് വിമത എംഎൽഎമാർ എഴുതിയ കത്ത് കാണിച്ചാണ് പൊലീസ് ശിവകുമാറിനെ തടഞ്ഞത്. ഹോട്ടൽ പരിസരത്ത് പൊലീസ് നിരോധനാജ്ഞയും പുറപ്പെടുവിച്ചിരുന്നു.\n2019 ജൂലൈ 11 - സ്പീക്കർ രാജി സ്വീകരിച്ചില്ലെന്ന വിമത എംഎൽഎമാരുടെ ഹർജിയിൽ 10 പേരും 11ന്, വൈകുന്നേരം 6ന് മുൻപായി സ്പീക്കർക്കു മുന്നിൽ ഹാജരായി വീണ്ടും രാജിക്കത്ത് നൽകാൻ സുപ്രീം കോടതി നിർദ്ദേശിച്ചു. രാജിക്കാര്യത്തിൽ തീരുമാനമെടുത്ത് ജൂലൈ 12ന് അറിയിക്കാൻ ചീഫ് ജസ്റ്റിസ് അധ്യക്ഷനായ ഡിവിഷൻ ബെഞ്ച് ഉത്തരവായിട്ടുണ്ട്.\n2019 ജൂലൈ 11 – രാജിവെച്ച വിമത എംഎൽഎമാർ വൈകുന്നേരം ബംഗ്ലുരുവിലെത്തി സ്പീക്കർ കെ ആർ രമേഷ് കുമാറുമായി കൂടിക്കാഴ്ച നടത്തി, 10 വിമത എംഎൽഎമാർ വീണ്ടും രാജി നൽകി. രാജി ഉടൻ സ്വീകരിക്കാനാകില്ലെന്ന് സ്പീക്കർ വ്യക്തമാക്കി, നടപടികൾ പരിശോധിക്കാൻ കൂടുതൽ സമയം വേണമെന്നും അറിയിച്ചു. ജൂലൈ 12ന് തുടങ്ങാനിരിക്കുന്ന നിയമസഭാ സമ്മേളനത്തിലേക്ക് എംഎൽഎമാർക്ക് കോൺഗ്രസ് വിപ്പ് നൽകി. നിലവിൽ ഭരണമുന്നണിക്ക് 101 എംഎൽഎമാർ, ബിജെപിക്ക് 1 സ്വതന്ത്രനും 1 കെപിജെപി അംഗവും ഉൾപ്പെടെ 107 എംഎൽഎമാർ.\nജൂലൈ 12- കര്‍ണാടക വിമത എംഎല്‍എമാരുടെ രാജിക്കത്തിന്മേല് തീരുമാനം എടുക്കണമെന്ന നിര്‍ദ്ദേശം തള്ളി സ്പീക്കര് നല്‍കിയ ഹര്‍ജി സുപ്രീംകോടതി പരിഗണനയില്.\nജൂലൈ 13- രാജി പിന്‍വലിക്കാന് തയ്യാറാണെന്ന് വിമത കോണ്‍ഗ്രസ് എംഎല്‍എ ടി ബി നാഗരാജ് അറിയിച്ചു. കോണ്‍ഗ്രസ് നേതാവ് ഡി കെ ശിവകുമാറും ഉപമുഖ്യമന്ത്രി ജി പരമേശ്വരയും നാഗരാജുമായി നടത്തിയ ചർച്ചയിലാണ് രാജി പിന്‍വലിക്കാന് ധാരണയായത്.\nജൂലൈ 14- എംഎല്‍എ എം ടി ബി നാഗരാജാണ് രാജി പിന്‍വലിക്കുമെന്ന് പ്രഖ്യാപിച്ചത്. കുമാരസ്വാമി നാഗരാജുമായി നടത്തിയ കൂടിക്കാഴ്ചയ്ക്ക് പിന്നാലെയാണിത്. തനിക്കൊപ്പം കെ സുധാകറും രാജി പിന്‍വലിക്കുമെന്നും നാഗരാജ് അറിയിച്ചു.\nജൂലൈ 16- രാജി അംഗീകരിക്കാൻ സ്‍പീക്കര്‍ക്ക് നിര്‍ദ്ദേശം നൽകണമെന്ന് ആവശ്യപ്പെട്ട് കര്‍ണാടകത്തിലെ 15 വിമത എംഎൽഎമാര് നൽകിയ ഹര്‍ജി സുപ്രീംകോടതി പരിഗണിച്ചു. വിമത എംഎല്‍എമാരുടെ രാജിക്കാര്യത്തില് തീരുമാനം നീളുന്നതില് കര്‍ണാടക സ്പീക്കറെ വിമര്‍ശിച്ച് സുപ്രീംകോടതി. സ്വന്തം കർത്തവ്യങ്ങൾ നിർവഹിക്കാതെ കോടതിയുടെ ഭരണഘടനപരമായ പരിമിതികൾ ചൂണ്ടിക്കാണിക്കുകയാണ് സ്പീക്കർ എന്ന് ചീഫ് ജസ്റ്റിസ് രഞ്ജന് ഗൊഗോയ് വിമര്‍ശിച്ചു.\nജൂലൈ 17- കര്‍ണാടകത്തിലെ വിമത എംഎല്‍എമാരുടെ രാജിയില് അനുയോജ്യസമയപരിധിക്കകം സ്പീക്കര് തീരുമാനമെടുക്കണമെന്ന് സുപ്രീംകോടതി. രാജി അംഗീകരിക്കണമെന്ന് സ്പീക്കറെ നിര്‍ബന്ധിക്കാനാവില്ലെന്നും കോടതി പറഞ്ഞു. വിശ്വാസവോട്ടെടുപ്പില് പങ്കെടുക്കാന് വിമത എംഎല്‍എമാരെ നിര്‍ബന്ധിക്കരുത്. ഈ കേസിലെ ഭരണഘടനമായ വിഷയങ്ങൾ പിന്നീട് വിശദമായി പരിശോധിക്കുമെന്നും സുപ്രീംകോടതി\nജൂലൈ 18- കർണാടകത്തിൽ കുമാരസ്വാമി സർക്കാരിന്‍റെ വിശ്വാസവോട്ടെടുപ്പ് നടക്കും. 16 വിമത എം എൽ എമാർ രാജിവെക്കുകയും രണ്ട് സ്വതന്ത്ര എം എൽ എമാർ പിന്തുണ പിൻവലിക്കുകയും ചെയ്തതോടെ ഉണ്ടായ പ്രതിസന്ധിയാണ് വിശ്വാസവോട്ടിലേക്ക് എത്തിയത്.\nജൂലൈ 18- കര്‍ണാടകയില് കോണ്‍ഗ്രസ്- ജെഡിഎസ് സഖ്യസര്‍ക്കാരിന്റെ വിശ്വാസവോട്ടെടുപ്പിന്മേലുള്ള ചര്‍ച്ച പൂര്‍ത്തിയാവാതെ സഭ പിരിഞ്ഞു. വോട്ടെടുപ്പ് നടത്തണമെന്ന ഗവര്‍ണറുടെ നിര്‍ദ്ദേശത്തെച്ചൊല്ലി കോണ്‍ഗ്രസും ബിജെപിയും തമ്മില് വാദപ്രതിവാദമുണ്ടായി. തുടര്‍ന്ന് സക്ഷയില് ബഹളം രൂക്ഷമായതോടെ വിശ്വാസവോട്ടെടുപ്പ് നടത്താതെ സഭപിരിഞ്ഞു.\nജൂലൈ 19 -ഉച്ചയ്ക്ക് ഒന്നരയ്ക്ക് മുമ്പ് ഭൂരിപക്ഷം തെളിയിക്കണമെന്ന് കുമാരസ്വാമി സര്‍ക്കാരിന് ഗവര്‍ണറുടെ നിര്‍ദ്ദേശം. സമയപരിധി അവസാനിച്ചിട്ടും ഭുരിപക്ഷം തെളിയിക്കാനോ വിശ്വാസവോട്ടെടുപ്പിലേക്ക് കടക്കാനോ കുമാരസ്വാമി തയ്യാറാകാത്തതോടെ സമയം ആറുമണി വരെ നീട്ടി.\nജൂലൈ 19- വോട്ടെടുപ്പ് നടപടിക്രമങ്ങള് പൂര്‍ത്തിയാക്കണമെന്ന ഗവര്‍ണറുടെ നിര്‍ദ്ദേശം സ്പീക്കര് അംഗീകരിച്ചില്ല. വിശ്വാസവോട്ടെടുപ്പ് മാറ്റി വച്ചു.\nജൂലൈ 20- വിശ്വാസവോട്ടെടുപ്പ് 22-ാം തീയതിയിലേക്ക് നീട്ടി. 23-ന് വോട്ടെടുപ്പ് നടത്താമെന്ന കോണ്‍ഗ്രസിന്റെ നിലപാട് സ്പീക്കര് അംഗീകരിക്കാത്തതിനെ തുടര്‍ന്ന് നടപടിക്രമങ്ങള് 22-ാം തീയതിയിലേക്ക് മാറ്റി. തിങ്കളാഴ്ച വോട്ടെടുപ്പ് പൂര്‍ത്തിയാക്കാനുള്ള സ്പീക്കറുടെ തീരുമാനത്തെ ബിജെപി സ്വാഗതം ചെയ്തു.\nജൂലൈ 22 -വിശ്വാസവോട്ടെടുപ്പ് നീട്ടി വച്ചു. വോട്ടെടുപ്പ് നടക്കുമെന്ന കുമാരസ്വാമിയുടെ ഉറപ്പിന് ബിജെപിയുടെയും സ്പീക്കറുടെയും പിന്തുണ ലഭിച്ചു. എന്നാല് ഇതിനെ എതിര്‍ത്ത കോണ്‍ഗ്രസ് അംഗങ്ങള് സഭ പിരിയണം എന്നാവശ്യപ്പെട്ട് ബഹളം വച്ചു. തുടര്‍ന്ന് സിദ്ധരാമയ്യയുടെ കൂടി അഭിപ്രായം തേടിയ സ്പീക്കര് വോട്ടെടുപ്പ് സമയം നാളത്തേക്ക് നിശ്ചയിച്ചു.\nജൂലൈ 23- വിശ്വാസവോട്ടെടുപ്പ് വൈകിട്ട് ആറുമണിക്കുള്ളില് പൂര്‍ത്തിയാക്കുമെന്ന് സ്പീക്കര്. രൂക്ഷമായ വാദപ്രതിവാദങ്ങള്‍ക്കിടെ തിങ്കളാഴ്ച അര്‍ധരാത്രി വോട്ടെടുപ്പിന്റെ കാര്യത്തില് തീരുമാനമായി.\nജൂലൈ 23- വിശ്വസവോട്ടെടുപ്പില് പരാജയം ഏറ്റുവാങ്ങി കുമാരസ്വാമി സര്‍ക്കാര്. കുമാരസ്വാമി അവതരിപ്പിച്ച വിശ്വാസപ്രമേയത്തിന് അനുകൂലമായി 99 എംഎല്‍എമാര് വോട്ട് ചെയ്തപ്പോള് 105 പേര് പ്രമേയത്തെ എതിര്‍ത്ത് വോട്ട് രേഖപ്പെടുത്തി.\nLast Updated 11:17 PM IST\nKarnataka test vote\nഅടിയന്തര സ്റ്റേ എന്ന കര്‍ണാടകത്തിന്റെ ആവശ്യം അംഗീകരിച്ചില്ല; രമ്യമായ പരിഹാരം ഉണ്ടാക്കണമെന്ന് സുപ്രീംകോടതി\nകൊവിഡ് 19: കോണ്‍ഗ്രസ് ഭരിക്കുന്ന സംസ്ഥാനങ്ങള്‍ക്ക് നിര്‍ദേശവുമായി രാഹുല് ഗാന്ധി\nകർണാടകത്തിന് തിരിച്ചടി: മംഗളുരു ഹൈവേ തുറക്കാനുള്ള കേരളാ ഹൈക്കോടതി വിധിക്ക് സ്റ്റേ ഇല്ല\nആലപ്പുഴയിൽ കള്ളവാറ്റ് സംഘത്തെ പിടികൂടി\nനിരോധനം ലംഘിച്ച് സ്‌കൂളിൽ ജുമാ നമസ്‌കാരം; ഈരാറ്റുപേട്ടയിൽ 23 പേർ അറസ്റ്റിൽ\nനിരോധനാജ്ഞ ലംഘിച്ച് സ്‌കൂളില് ജുമാ നമസ്‌കാരം, മാനേജറടക്കം അറസ്റ്റില്\n'സമൂഹ അടുക്കള'കളുടെ ചെലവ് താങ്ങാനാവാതെ തദ്ദേശസ്ഥാപനങ്ങള്, അടച്ചുപൂട്ടേണ്ടി വരുമെന്ന് കോട്ടയം നഗരസഭ\nകൊവിഡ് മറവിൽ ഡോക്ടർമാരുടെയും നഴ്സുമാരുടെയും ശമ്പളം വെട്ടിക്കുറച്ച് സ്വകാര്യ ആശുപത്രികൾ


ചേര്‍ത്തലയില് നിന്ന് ഒളിച്ചോടിയ അധ്യാപികയെയും പത്താം ക്ലാസുകാരനെയും കണ്ടെത്തി; ഇരുവരും അടുപ്പത്തിലായത് അധ്യാപികയുടെ വീട്ടിലെ ട്യൂഷന് പഠനത്തിനിടെ | Kairali News | kairalinewsonline.com\nആലപ്പുഴ: ചേര്‍ത്തലയില് നിന്ന് ഒളിച്ചോടിയ അധ്യാപികയെയും പത്താം ക്ലാസ് വിദ്യാര്‍ഥിയെയും കണ്ടെത്തി.\nചെന്നൈയില് നിന്നാണ് മുഹമ്മ പൊലീസ് ഇരുവരെയും കണ്ടെത്തിയത്. ഇന്ന് രാത്രിയോടെ ഇവരെ നാട്ടിലെത്തിക്കും. ഫോണ്‍വിളികളുടെ അടിസ്ഥാനത്തിലാണ് അന്വേഷണസംഘം ഇവരെ ചെന്നൈയില് നിന്ന് കണ്ടെത്തിയത്.\nഞായറാഴ്ചയാണ് തണ്ണീര്‍മുക്കത്തെ ഇംഗ്ലീഷ് മീഡിയം സ്‌കൂളിലെ 40കാരിയായ അധ്യാപികയെയും വിദ്യാര്‍ഥിയെയും കാണാതായത്.\nവിദ്യാര്‍ഥിയെ കാണാനില്ലെന്ന പരാതിയാണ് മുഹമ്മ പൊലീസില് ആദ്യം ലഭിച്ചത്. തുടര്‍ന്ന് നടത്തിയ അന്വേഷണത്തില് അധ്യാപികയെയും കാണാനില്ലെന്ന വിവരം പൊലീസിന് ലഭിച്ചു. ഇതോടെയാണ് ഇരുവരും ഒന്നിച്ച് ഒളിച്ചോടിയതാണെന്ന സൂചന പൊലീസിന് ലഭിച്ചത്.\nപിന്നീടുള്ള അന്വേഷണം ഇരുവരുടെയും ഫോണ്‍വിളികളെ അടിസ്ഥാനമാക്കിയായിരുന്നു. തിങ്കളാഴ്ച വൈകീട്ട് ഫോണ് ഓണായപ്പോള് ഇവര് വര്‍ക്കല പരിധിയിലാണെന്ന് കണ്ടെത്തി. ഇവിടെ നിന്നാണ് ഇവര് ചെന്നൈയിലെത്തിയത്. വിവരം അറിഞ്ഞെത്തിയ മുഹമ്മ പൊലീസ് ഇരുവരെയും പിടികൂടുകയായിരുന്നു.\nചേര്‍ത്തല സ്വദേശിയായ അധ്യാപിക വിവാഹബന്ധം വേര്‍പിരിഞ്ഞു കഴിയുകയാണ്.\nഅധ്യാപികയുടെ വീട്ടില് വച്ചുള്ള ട്യൂഷന് പഠനത്തിനിടെയാണ് ഇരുവരും അടുപ്പത്തിലായത്. സംഭവം അറിഞ്ഞ വിദ്യാര്‍ഥിയുടെ വീട്ടുകാര്, അധ്യാപികയുമായി തര്‍ക്കത്തിലേര്‍പ്പെടുകയും ചെയ്തു. ശേഷമാണ് ഇരുവരെയും കാണാതായത്.\nTags: FeaturedLove AffairstudentTeacher


മസ്ജിദിന് നേരെ വ്യോമാക്രമണം; 12 കുട്ടികള് കൊല്ലപ്പെട്ടു; നിരവധി പേര്‍ക്ക് പരിക്ക് – East Coast Daily Malayalam\nകാബൂള് : മസ്ജിദിന് നേരെ വ്യോമാക്രമണം. ആക്രമണത്തില് 12 കുട്ടികള് കൊല്ലപ്പെട്ടു. നിരവധി പേര്‍ക്ക് പരിക്കേറ്റു. അഫ്ഗാനിസ്താനിലെ ധാക്കര് പ്രവിശ്യയിലാണ് സംഭവം. വ്യോമാക്രമണത്തിന്റെ വിവരം പ്രവിശ്യ കൗണ്‍സിലര് മുഹമ്മദ് അസം അഫ്സെയിലാണ് അറിയിച്ചത്. പ്രവിശ്യ ഗവര്‍ണറുടെ വക്താവും ഈ വിവരം ശരിവെക്കുന്നു. പരിക്കേറ്റവരില് ചിലരുടെ നില ഗുരുതരമാണ്. അതിനാല് മരണ സംഖ്യ ഇനിയും ഉയരുമെന്നാണ് അധികൃതര് വിലയിരുത്തുന്നത്.\nRead also : ഇന്ത്യന് വ്യോമസേന നടത്തിയ സര്‍ജ്ജിക്കല് സ്‌ട്രൈക്കിന് ശേഷം പാകിസ്ഥാന് ബലാകോട്ടിലെ തീവ്രവാദ ക്യാമ്പുകള് വീണ്ടും സജീവം …പാകിസ്ഥാനില് 40,000 ത്തോളം ഭീകരര് : ഇന്ത്യയിലെ സൈനികത്താവളം ലക്ഷ്യം : ഇന്ത്യന് സൈന്യവും കേന്ദ്രവും അതീവജാഗ്രതയില്\nകഴിഞ്ഞ ദിവസം ഈ മസ്ജിദിന് സമീപത്ത് വെച്ചാണ് അഫ്ഗാന് സുരക്ഷാ സേനയ്ക്ക് നേരെ താലിബാന് ആക്രമണം ഉണ്ടായത്. സംഭവത്തില് 40 സുരക്ഷാ ഉദ്യോഗസ്ഥര് കൊല്ലപ്പെട്ടിരുന്നു. സംഭവ ശേഷം താലിബാന് ഭീകരര് ഈ മസ്ജിദിലാണ് ഒളിച്ചിരുന്നതെന്നുള്ള വിവരം പുറത്തുവന്നിരുന്നു. ഇതിന് പിന്നാലെയാണ് ആക്രമണം ഉണ്ടായതെന്നാണ് റിപ്പോര്‍ട്ടുകള്.\nഅഫ്ഗാന്- താലിബാന് സമാധാന ചര്‍ച്ചകള് പുരോഗമിക്കുന്നതിനിടെയാണ് രാജ്യത്ത് തുടര്‍ച്ചയായി ഭീകരാക്രമണങ്ങള് ഉണ്ടാകുന്നത്.\nmissile attack masjidh 12 chilldren killed


ജോസഫ് പുലിക്കുന്നേൽ – വിൽപത്രം | kanjirappallyNEWS.com\nജോസഫ് പുലിക്കുന്നേൽ – വിൽപത്രം\nPosted on January 2, 2018 By admin BACKUPS\nയേശുദേവൻ ലോകത്തിന് കാണിച്ചുകൊടുത്ത നന്മയുടെ വെളിച്ചം ജീവിതത്തിൽ പകർത്തിയ അപൂർവ വ്യക്തിത്വമായിരുന്നു ഇന്ന് ഈ ലോകത്തോട് വിടപറഞ്ഞ ജോസഫ് പുലിക്കുന്നേൽ. പൗരോഹിത്യത്തെ വിമർശിച്ചും സഭയിലെ പോരായ്മകളെ തുറന്നുകാട്ടിയും അവസാന ശ്വാസംവരെ പോരാടിയ ആ ക്രൈസ്തവ സൈദ്ധാന്തിക വിമർശകൻ അന്ത്യം നേരത്തേ തന്നെ കാണുകയും ജീവിതാന്ത്യത്തിന് ശേഷവും താൻ നടത്തിവന്ന പോരാട്ടം തുടരാൻ ആഹ്വാനം ചെയ്തുകൊണ്ടും അതിനായി തന്റെ സ്വത്തുമുഴുവൻ നൽകിക്കൊണ്ടുമാണ് പുലിക്കുന്നേൽ യാത്രയാവുന്നത്.\nഎന്റെ ഒസ്യത്ത് – ജോസഫ് പുലിക്കുന്നേൽ\nഅറ്റ വരുമാനത്തിൽ 20 % തുക ഞാൻ സ്ഥാപിച്ച CRLS എന്ന സംഘടനയുടെ കീഴിലുള്ള ‘ഇന്ത്യൻ ഇൻസ്റ്റിറ്റ്യൂട്ട് ഓഫ് ക്രിസ്ത്യൻ സ്റ്റഡീസ്’ എന്ന സ്ഥാപനത്തിനും ഞാൻ സ്ഥാപിച്ച ‘ഗുഡ് സമരിറ്റൻ പ്രോജക്ട് ഇന്ത്യ’ എന്ന സംഘടനയ്ക്കും നൽകാൻ ഞാൻ ആഗ്രഹിക്കുന്നു. ഇപ്പോഴത്തെ സാഹചര്യത്തിൽ വസ്തുവിൽനിന്നുള്ള വരുമാനം, സേവനപ്രവർത്തനത്തിനായി മിച്ചംവയ്ക്കാൻ കഴിയുമെന്ന് തോന്നുന്നില്ല. വരുമാനം വർദ്ധിപ്പിക്കുന്നതിനുള്ള മാർഗ്ഗങ്ങൾ ഫൗണ്ടേഷന് സ്വീകരിക്കാവുന്നതാണ്.\nമക്കൾ ഇതരജീവിതമാർഗ്ഗങ്ങളിൽ പ്രവേശിച്ച് ക്രമമായ വരുമാനമുള്ളവരാണെങ്കിൽപ്പോലും ആ വരുമാനത്തിനുപുറമെ പിതാക്കന്മാരുടെ കൃഷിഭൂമികൾ സ്വന്തമായി വെക്കുന്ന പ്രവണത വർദ്ധിച്ചുവരുന്നു. ഇങ്ങനെ ഒരേ അവസരത്തിൽ രണ്ടു സ്രോതസ്സുകളിലുള്ള വരുമാനം സ്വന്തമാക്കിവെക്കുന്ന ഒരു സമൂഹവ്യവസ്ഥ വ്യക്തിയിൽ സമ്പത്ത് കുന്നുകൂടുന്നതിന് സഹായകമായിത്തീരും. മാത്രമല്ല, കൃഷിഭൂമി കൃഷിക്കാരിൽനിന്നും മാറ്റി ഉദ്യോഗസ്ഥന്മാരിലേക്കോ ബിസിനസ്സുകാരിലേക്കോ എത്തിപ്പെടുകയും തന്മൂലം യഥാർത്ഥ കൃഷിക്കാരന് കൃഷിഭൂമി ലഭ്യമാകാതെ വരികയും ചെയ്യുന്നു. ഇത് പാടില്ലെന്നാണ് എന്റെ വിനീതമായ സാമൂഹികാഭിപ്രായം. സ്വന്തമായി ജീവിതമാർഗ്ഗം കണ്ടെത്തുന്ന മക്കൾക്ക് പൂർവ്വാർജ്ജിതകൃഷിഭൂമി നൽകുന്നത് സാമ്പത്തികസമതുലിതാവസ്ഥക്കും കൃഷിക്കും വിനയായിത്തീരും.\n2002 ഏപ്രിൽ 14-ാം തീയതി ഞാൻ എഴുതി പ്രസിദ്ധീകരിച്ച ‘എന്റെ ശേഷക്രിയകൾ’ എന്ന ലഘുലേഖയിൽ 7-ാം ഖണ്ഡിക ഞാൻ തിരുത്തുന്നു. എന്റെ മൃതദേഹസംസ്‌കാരം പുലിക്കുന്നേൽ ഫൗണ്ടേഷൻ അംഗങ്ങളുടെ മേൽവിചാരത്തിൽ വേണം നടത്താൻ. മൃതദേഹ സംസ്‌കാരത്തിനുള്ള സ്ഥലം തെരഞ്ഞെടുക്കേണ്ടത് ഫൗണ്ടേഷൻ അംഗങ്ങളാണ്. അതിനുള്ള ചെലവ് ഞാൻ അവരെ ഏല്പിച്ചിട്ടുണ്ട്. പ്രസ്തുത ലഘുലേഖയിൽ 11-ാം ഖണ്ഡിക ഇങ്ങനെ ഞാൻ തിരുത്തുന്നു. മൃതദേഹം വെയ്ക്കാനുള്ള പെട്ടി ഞാൻ പണിതു വെച്ചിട്ടുണ്ട്. മറ്റെല്ലാ നിർദ്ദേശങ്ങളും നിലനിർത്തുന്നു.\nഞങ്ങൾ, ഞങ്ങളുടെ കുടുംബപ്രാർത്ഥനയിൽ നിത്യം ചൊല്ലിവന്നിരുന്ന പ്രാർത്ഥനയിലെ ഈ ഭാഗം പ്രത്യേകം ഓർക്കുക. ”കൊടുക്കുമ്പോഴാണ് നമുക്ക് ലഭിക്കുന്നത്.” എന്റെ മരണശേഷം ഈ മരണപത്രം അച്ചടിച്ച് ജനങ്ങൾക്ക് നൽകേണ്ടതാണ്.\nഞാൻ സ്ഥാപിച്ച ഗുഡ് സമരിറ്റൻ പ്രോജക്ട് ഇന്ത്യ ഏകദേശം 34 കൊല്ലമായി പൊതുജനസേവനം നടത്തിവരുന്നു. അത് എന്റെ കുടുംബത്തിനുവേണ്ടി ഞാൻ സ്ഥാപിച്ചതല്ല. പല ക്രൈസ്തവസ്ഥാപനങ്ങളുടെയും സ്ഥാപകന്മാർ ആ സ്ഥാപനങ്ങൾ കുടുംബത്തിനായി സംവരണം ചെയ്യുന്ന സമ്പ്രദായമുണ്ട്. അങ്ങനെയൊരു ദുരവസ്ഥ ഈ സ്ഥാപ നങ്ങൾക്ക് ഉണ്ടാവരുത് എന്ന് ഞാൻ എന്നും ഉറപ്പിച്ചു പറഞ്ഞിരുന്നു. എനിക്കൊരു മകനും മൂന്ന് പെൺമക്കളുമാണുള്ളത്. അവർക്കാർക്കും ഓശാനമൗണ്ട് സ്ഥാപനങ്ങളുടെമേൽ അധികാരമുണ്ടാകരുതെന്ന് ഞാൻ നേരത്തെ എഴുതിയിരുന്നു.\nഎന്റെ 70-ാം വയസ്സിൽ 2002-ൽ എന്റെ മകൻ രാജുവിന് ഞാൻ എഴുതിയ അനുശാസനം താഴെ കൊടുക്കുന്നു. (ഇംഗ്ലീഷിലെഴുതിയ ഈ അനുശാസനത്തിന്റെ തർജ്ജമ). ”ഓശാനമൗണ്ട് സ്ഥാപനങ്ങളെക്കുറിച്ച് എന്റെ മകൻ രാജുവിന് നല്കുന്ന അനുശാസനം\nഈ അടുത്തയിടെ ഓശാനയുടെ ആദ്യകാലം മുതലുള്ള വരിക്കാരനും വായനക്കാരനുമായ ബഹു. ഫാ. കെ.റ്റി. ജയിംസ് കപ്പൂച്ചിൻ എഴുതിയ കത്ത് താഴെ കൊടുക്കുന്നു : ”ഓശാന’യുടെ ആരംഭംമുതൽ മുടങ്ങാതെ വരുത്തുകയും വായിക്കുകയും ചെയ്തിരുന്ന ഒരു വ്യക്തിയാണ് ഞാൻ. ആദ്യത്തെ കോപ്പി വായിച്ചശേഷം ഞാൻ അന്ന് എഡിറ്റർക്ക് എഴുതി, ഇത്തരം ഒരു മാസിക കേരള സഭയ്ക്ക് ആവശ്യമാണെന്നും എല്ലാ വിശ്വാസികൾക്കും പ്രത്യേകിച്ച് അല്മായർക്ക് തങ്ങളുടെ അഭിപ്രായം തുറന്നെഴുതാനുള്ള ഒരു വേദിയായിരിക്കും ഇതെന്നും. ‘ഓശാന’ ഒരു ”തിരുത്തൽ” ശക്തിയായി ഇന്നുവരെ പ്രവർത്തിച്ചു. അതു തുടർന്നും കാണാൻ ആഗ്രഹിച്ചു. അത് നിർത്തിയെങ്കിൽ വലിയ ഒരു നഷ്ടമാണ് സ്വതന്ത്രമായി ചിന്തിക്കുകയും നിരീക്ഷിക്കുകയും ചെയ്യുന്നവർക്ക്. ഇതിനൊരു പരിഹാരം ബുദ്ധിമാനായ പുലിക്കുന്നേൽ സാർ കണ്ടുപിടിച്ചു നടപ്പാക്കുമെന്ന് കരുതുന്നു. പുലിക്കുന്നേൽ സാർ തന്റെ പ്രവാചക ദൗത്യം വിജയപ്രദമായി ഇത്രയുംനാൾ നിർവ്വഹിച്ചതിന് ഒത്തിരി നന്ദി; നിർത്താതെ തുടരണമെന്ന ഒരപേക്ഷയും.”\n‘How is the health of Mr. Joseph Pulikunnel? Please assure him of my continuous support and prayers. The December, January and February issues of Hosanna are excellent in doctrine and scholarship and objectivity, fearleseness, boldness.”\nഎന്റെ മരണശേഷം ഓശാന നിർത്തണമെന്നാണ് എന്റെ ആഗ്രഹം. കാരണം, ഓശാന ആരംഭിച്ചത് ഒരു പ്രത്യേക ലക്ഷ്യത്തെ മുൻനിർത്തിയാണ്. ആ ലക്ഷ്യം നേടിക്കഴിഞ്ഞാൽ ഓശാന അപ്രസക്തമാണ്. ഓശാന ഒരിക്കലും ഒരു വാർത്താപത്രികയായിരുന്നില്ല. ആശയപത്രികയായിരുന്നു. പല മഹാന്മാരും ആശയമാസികകൾ സ്ഥാപിച്ചിട്ടുണ്ട്. മഹാത്മാഗാന്ധിയുടെ ”ഹരിജൻ”, ശ്രീനാരായണഗുരുസ്വാമി സ്ഥാപിച്ച ”വിവേകോദയം”. അവയെല്ലാം അവയുടെ കർമ്മം നിർവഹിച്ച് അപ്രത്യക്ഷമായി. പുത്തൻ സാഹചര്യത്തിൽ പുതിയ ആശയങ്ങളെ അവതരിപ്പിക്കുന്നതിന് ഇത്തരം ആശയമാസികകൾ ആവശ്യമാണെന്ന് തോന്നുന്നു. അതുകൊണ്ട് മാസികകൾ ഇനിയും ഉണ്ടാകേണ്ടതുണ്ട്. ഒരു വാഴക്കൂമ്പ് കുലയെ പ്രസവിച്ചിട്ടശേഷം പോളകൾ സ്വയം പൊഴിയുന്നതുപോലെ ഓശാനയും ചരിത്രത്തിന്റെ വീഥിയിൽ എനിക്കുശേഷം പൊഴിഞ്ഞുപോകുന്നതാണ് നല്ലതെന്ന് ഞാൻ കരുതുന്നു. വി. പൗലോസ് എഴുതിയതുപോലെ ”ഗോതമ്പുമണി അഴിയാതെ പുത്തൻ നാമ്പുകൾ ഉണ്ടാവുകയില്ല.” അതുപോലെ കാലത്തിന്റെ പാടത്ത് പുതിയ നാമ്പുകൾ പൊട്ടിമുളയ്ക്കാൻ ഓശാന നിഷ്‌ക്രമിക്കുന്നതാണ് ഉത്തമം.\n”കർത്താവ് നല്ലവനല്ലോ. അവന്റെ അചഞ്ചലസ്‌നേഹം എന്നെന്നും നിലനിൽക്കുന്നു. അവന്റെ വിശ്വസ്തത സർവ തലമുറകളിലും!”


സയന്‍സ് അങ്കിള് | SCIENCE UNCLE: പെന്‍ഡുലത്തിന്റെ കഥ - ഘടികാരത്തിന്റേയും.\nതൂക്കിയിട്ടിരിക്കുന്ന ഭാരമോ എത്ര വലിച്ച് വെച്ച് ആട്ടം തുടങ്ങിയെന്നതോ ഒന്നും ആട്ടം പൂര്‍ത്തിയാക്കാനുള്ള സമയത്തെ ബാധിക്കുന്നില്ലായെന്ന് കാണാന് കഴിയും. സമയത്തെ ബാധിക്കുന്നത് ഒന്നേ ഒന്നു മാത്രം - നൂലിന്റെ നീളം!\ng - ഭൂഗുരുത്വാകര്‍ഷണം മൂലമുള്ള ത്വരണം (ഏകദേശം 9.8 മീറ്റർ/സെക്കൻഡ്2)\nപൈ - ഏകദേശം 3.14\nവീ കെ October 14, 2009 at 12:52 PM\nഅനിൽ@ബ്ലൊഗ് October 14, 2009 at 7:08 PM\nഓര്‍മയിലെ പഴയ പാഠങ്ങള് പൊടി തട്ടി എടുക്കാനായി.\nഅവസാന ചിത്രം ക്ലോക്ക് ആക്കാമല്ലോ.\nUmesh::ഉമേഷ് October 16, 2009 at 11:44 AM\ng-യുടെ മൂക്യം പറയുമ്പോൾ ഏകദേശം 9.8 എന്നു പറഞ്ഞാൽ പോരാ. യൂണിറ്റ് കൂടി പറയണം. 9.8 മീറ്റർ/സെക്കന്റ്^2, 981 സെന്റിമീറ്റർ/സെക്കന്റ്^2, 32 അടി/സെക്കന്റ്^2.\nഫിസിക്സിലെ എല്ലാ മൂല്യങ്ങളുടെയും സ്ഥിതി ഇതു തന്നെ. യൂണിറ്റില്ലാത്ത പൈ പോലെയുള്ള മൂല്യങ്ങൾ ഒഴികെ.\nScience Uncle - സയന്‍സ് അങ്കിള് October 17, 2009 at 10:03 AM\nവി കെ, അനില്@ബ്ലോഗ്, ഉമേഷ് എല്ലാവര്‍ക്കും നന്ദി.\n@ഉമേഷ്: ^2 എല്ലാവര്‍ക്കും മനസ്സിലാകുമോ എന്ന് പേടിച്ചാണ് അത് ഉപയോഗിക്കാഞ്ഞത്. മറന്നതല്ല. Superscript ഉപയോഗിക്കാനുള്ള മാര്‍ഗ്ഗം ബ്ലോഗറില് കണ്ടില്ല. അതുമാത്രം മനസ്സിലാകാത്തതു കൊണ്ട് സൂത്രവാക്യം ഉപയോഗിക്കാതിരിക്കേണ്ട എന്നു വിചാരിച്ചു.\nUmesh::ഉമേഷ് October 17, 2009 at 1:10 PM\nUse html. Use s2 for this.\nScience Uncle - സയന്‍സ് അങ്കിള് October 19, 2009 at 3:20 AM


സൂപ്പര് ക്ലാസിക്കോ സൂപ്പര് അര്‍ജന്റീന; കാനറിപ്പക്ഷികളുടെ ചിറകരിഞ്ഞ് അര്‍ജന്റീനയുടെ ഉജ്ജ്വല വിജയം\nFriday 9th June 2017 6:07pm\nമെല്‍ബണ്: ചിരവൈരികളും ലോക ഫുട്ബോളിലെ വമ്പന് ശക്തികളുമായ അര്‍ജന്റീനയും ബ്രസീലും തമ്മിലുള്ള സൂപ്പര് ക്ലാസിക്കോ സൗഹൃദ പോരാട്ടത്തില് മെസിക്കും സംഘത്തിനും വിജയം. ഏകപക്ഷീയമായ ഒരു ഗോളിനാണ് അര്‍ജന്റീന മഞ്ഞക്കിളികളെ തറപറ്റിച്ചത്.\nഅര്‍ജന്റീനയുടെ പരിശീകക്കുപ്പായത്തില് ജോര്‍ജ് സാംപോളിക്കിത് വിജയത്തുടക്കം. പതിനായിരക്കണക്കിന് ആരാധകരെ സാക്ഷിയാക്കി മെല്‍ബണിലെ ക്രിക്കറ്റ് സ്റ്റേഡിയത്തില് ഗബ്രിയേല് മെര്‍ക്കാഡോ അര്‍ജന്റീനയുടെ രക്ഷനാകുകയായിരുന്നു.\nAlso Read: ‘ ഈ ഗതി മറ്റാര്‍ക്കും വരരുത്’; ‘കോലുമിട്ടായ്ക്ക്’ പ്രതിഫലം കിട്ടിയില്ലെന്ന ആരോപണവുമായി ബാലതാരം ഗൗരവ്വ്; മാധ്യമങ്ങള്‍ക്കു മുന്നില് പൊട്ടിക്കരഞ്ഞ് ദേശീയ അവാര്‍ഡ് ജേതാവ്\nഫുട്ബോളിലെ നിത്യവൈരികളായ ബ്രസീലിനെ മെല്‍ബണില് നടന്ന സൗഹൃദ മത്സരത്തില് ഒരൊറ്റ ഗോളിനാണ് അര്‍ജന്റീന പരാജയപ്പെടുത്തിയത്.\nആദ്യ പകുതി അവസാനിക്കാന് നിമിഷങ്ങള് ശേഷിക്കെ ഗബ്രിയേല് മെര്‍ക്കാഡോയാണ് അര്‍ജന്റീയ്ക്ക് വേണ്ടി വിജയഗോള് നേടിയത്. രണ്ടാം പകുതിയില് ഗോളിനുള്ള സുവര്‍ണാവസരം ബ്രസീല് പാഴാക്കി.\nആദ്യ പകുതി അവസാനിക്കാന് ഒരു മിനിറ്റ് ശേഷിക്കെയാണ റൈറ്റ് ബാക്ക് മെര്‍ക്കാഡോയുടെ ഗോള് വന്നത്. എയ്ഞ്ചല് ഡി മരിയ നല്‍കിയ ക്രോസ് ഹിഗ്വെയ്ന് ഹെഡ് ചെയ്തെങ്കിലും പോസ്റ്റില് തട്ടി തിരിച്ചു വന്നു. ഈ സമയം ബോക്സിന് തൊട്ടുമുന്നിലുണ്ടായിരുന്ന സെവിയ്യ താരം അവസരം പാഴാക്കാതെ ഒരു ക്ലോസ് റേഞ്ച് ഷോട്ടിലൂടെ ലക്ഷ്യം കണ്ടു.\nനെയ്മര് ഉള്‍പ്പെടെ ഒരുപിടി സൂപ്പര് താരങ്ങളെ പുറത്തിരുത്തിയാണ് ബ്രസീല് കളത്തിലിറങ്ങിയത്. അതേസമയം അര്‍ജന്റീനയുടെ ആദ്യ ഇലവിന് മെസി, ഹിഗ്വെയിന്, ഡി മരിയ എന്നിവര് അണിനിരന്നു.


ക്രിസ്റ്റിയാനോയ്ക്ക് ഡബിള്; റയലിനും സിറ്റിക്കും സെവിയ്യക്കും ജയം – Chandrika Daily\nBy ചന്ദ്രിക വെബ് ഡെസ്‌ക് Wednesday September 27, 2017 11:32 am\nക്രിസ്റ്റിയാനോയ്ക്ക് ഡബിള്; റയലിനും സിറ്റിക്കും സെവിയ്യക്കും ജയം\nഡോട്മുണ്ട്: യുവേഫ ചാമ്പ്യന്‍സ് ലീഗില് ചാമ്പ്യന്മാരായ റയല് മാഡ്രിഡിന് ബൊറുഷ്യ ഡോട്മുണ്ടിന്റെ ഗ്രൗണ്ടില് ജയം. സൂപ്പര് താരം ക്രിസ്റ്റ്യാനോ റൊണാള്‍ഡോ ഇരട്ട ഗോളുമായി മിന്നിയപ്പോള് ഒന്നിനെതിരെ മൂന്നു…\nഡോട്മുണ്ട്: യുവേഫ ചാമ്പ്യന്‍സ് ലീഗില് ചാമ്പ്യന്മാരായ റയല് മാഡ്രിഡിന് ബൊറുഷ്യ ഡോട്മുണ്ടിന്റെ ഗ്രൗണ്ടില് ജയം. സൂപ്പര് താരം ക്രിസ്റ്റ്യാനോ റൊണാള്‍ഡോ ഇരട്ട ഗോളുമായി മിന്നിയപ്പോള് ഒന്നിനെതിരെ മൂന്നു ഗോളിനായിരുന്നു വെള്ളപ്പടയുടെ ജയം. ഗരത് ബെയ്ല് റയലിന്റെ ആദ്യ ഗോള് നേടി. പിയറി എമ്രിക് ഓബമിയാങ് ആണ് ഡോട്മുണ്ടിന്റെ ആശ്വാസ ഗോള് നേടിയത്.\nകെവിന് ഡിബ്രുയ്‌നെ, റഹീം സ്റ്റര്‍ലിങ് എന്നിവരുടെ ഗോളുകളില് മാഞ്ചസ്റ്റര് സിറ്റി ഷാഖ്തര് ഡോണസ്‌കിനെ തോല്‍പ്പിച്ചപ്പോള് ഫ്രഞ്ച് ചാമ്പ്യന്മാരായ മൊണാക്കോയ്ക്ക് സ്വന്തം ഗ്രൗണ്ടില് അടി തെറ്റി. എഫ്.സി പോര്‍ട്ടോ ആണ് മൊണാക്കോയെ മൂന്നു ഗോളിന് തകര്‍ത്തത്. വിന്‍സന്റ് അബൂബക്കര് (രണ്ട്), മിഗ്വേല് ലയുന് എന്നിവര് സന്ദര്‍ശകരുടെ ഗോളുകള് നേടി.\nവിസ്സാം ബിന് യെദ്ദര് ഹാട്രിക് നേടിയ മത്സരത്തില് സെവിയ്യ മാരിബോറിനെ തകര്‍ത്തു. ഇംഗ്ലീഷ് കരുത്തരായ ലിവര്‍പൂളിനെ സ്പാര്‍ട്ടക് മോസ്‌കോ 1-1 സമനിലയില് തളച്ചു.\nCategories: Culture Tags: champions league, cristiano, Football


സിബിഎസ്ഇ 10, 12 ക്ലാസ് പരീക്ഷാ ഫലം: മാർക്ക് കണക്കാക്കുന്ന വിധം-CBSE Board Class 10th, 12th Exam Result 2020 Date\nപത്ത്, പന്ത്രണ്ട് ക്ലാസുകളിൽ മൂല്യനിർണയത്തിന് ഒരേ രീതിയാണ് സ്വീകരിച്ചിട്ടുളളത്\nJune 26, 2020 1:16:53 pm\nന്യൂഡൽഹി: സിബിഎസ്ഇ 10, 12 ക്ലാസുകളിലെ അവശേഷിക്കുന്ന പരീക്ഷകൾ റദ്ദാക്കിയതോടെ എത്രയും വേഗം പരീക്ഷാ ഫലം പ്രഖ്യാപിക്കാനുളള നീക്കത്തിലാണ്. പ്രത്യേക സ്കീം അനുസരിച്ച് ജൂൺ 15 നായിരിക്കും സിബിസ്ഇ 10, 12 ക്ലാസുകളിലെ പരീക്ഷാ ഫലം പ്രഖ്യാപിക്കുകയെന്നാണ് കേന്ദ്ര മാനവവിഭവശേഷി മന്ത്രി നേരത്തെ നൽകിയ അഭിമുഖത്തിൽ പറഞ്ഞത്.\nസ്‌പെഷ്യൽ സ്കീം പ്രകാരം ലഭിച്ച മാർക്കിൽ വിദ്യാർഥികൾ തൃപ്തരല്ലെങ്കിൽ അവർക്ക് പിന്നീട് ബോർഡ് നടത്തുന്ന പരീക്ഷയിൽ പങ്കെടുക്കാം. പരീക്ഷാ തീയതി ഇതുവരെ പ്രഖ്യാപിച്ചിട്ടില്ല. 12-ാം ക്ലാസ് വിദ്യാർഥികൾക്ക് മാത്രമാണ് ഈ അവസരം.\n10, 12 ക്ലാസുകളിലായി നാൽപതോളം പേപ്പറുകളുടെ പരീക്ഷയാണ് ഉപേക്ഷിച്ചത്. പരീക്ഷ നടന്ന പേപ്പറുടെ മൂല്യനിർണയം ലോക്ക്ഡൗൺ സമയത്ത് നടന്നിരുന്നു. പരീക്ഷാ പേപ്പറുകൾ അധ്യാപകരുടെ വീടുകളിലെത്തിച്ചാണ് മൂല്യനിർണയം നടത്തിയത്.\nRead Also: സിബിഎസ്ഇ പത്ത്, പ്ലസ്ടു ക്ലാസുകളിലെ പരീക്ഷകൾ റദ്ദാക്കി\nപത്ത്, പന്ത്രണ്ട് ക്ലാസുകളിൽ മൂല്യനിർണയത്തിന് ഒരേ രീതിയാണ് സ്വീകരിച്ചിട്ടുളളത്. മൂന്നിൽ കൂടുതൽ പരീക്ഷകൾ എഴുതിയ വിദ്യാർഥികൾക്ക് ഏറ്റവും മികച്ച മാർക്ക് നേടിയ മൂന്നു വിഷയങ്ങളുടെ ശരാശരി മാർക്കാണ് പരീക്ഷ റദ്ദാക്കിയ പേപ്പറുകൾക്ക് നൽകുക. മൂന്നു പരീക്ഷ മാത്രം എഴുതിയവർക്ക് ഏറ്റവും മികച്ച മാർക്കു ലഭിച്ച രണ്ടു വിഷയങ്ങൾക്കു ലഭിച്ച മാർക്കാണ് റദ്ദാക്കിയ വിഷയങ്ങൾക്കു നൽകുക.\nഡൽഹിയിൽനിന്നുളള വളരെ കുറച്ച് വിദ്യാർഥികൾ മാത്രമാണ് 12-ാം ക്ലാസിലെ ഒന്നോ രണ്ടോ പരീക്ഷകൾ എഴുതിയതെന്ന് സിബിഎസ്ഇ ഔദ്യോഗിക പ്രസ്താവനയിൽ പറഞ്ഞു. എഴുതിയ വിഷയങ്ങളിലെ പ്രകടനത്തെയും അല്ലെങ്കിൽ പ്രോജക്റ്റ് അടിസ്ഥാനമാക്കിയുള്ള പ്രകടനത്തെയും വിലയിരുത്തി ഈ വിദ്യാർത്ഥികൾക്കുള്ള ഫലം കണക്കാക്കും. സിബിഎസ്ഇ പിന്നീട് നടത്തുന്ന ഓപ്ഷണൽ പരീക്ഷയിൽ പങ്കെടുക്കാൻ ഈ വിദ്യാർഥികൾക്ക് അവസരം നൽകും.\nRead in English: CBSE Board Class 10th, 12th Result 2020: Here is how marks will be calculated\nWeb Title: Cbse board class 10th 12th result\nനാലാം സെമസ്റ്റർ എൽഎൽബി പരീക്ഷ; അതത് ജില്ലയിൽ പരീക്ഷയെഴുതാൻ അപേക്ഷിക്കാം


പൃഥ്വിയുടെ 'കോൾഡ് കേസ്' ലുക്കിന് കമന്റ് ചെയ്ത് നസ്രിയ; ഏറ്റെടുത്ത് പ്രേക്ഷകരും -\nHome Cinema പൃഥ്വിയുടെ ‘കോൾഡ് കേസ്’ ലുക്കിന് കമന്റ് ചെയ്ത് നസ്രിയ; ഏറ്റെടുത്ത് പ്രേക്ഷകരും\nവെള്ളിത്തിരയ്ക്കപ്പുറവും ചലച്ചിത്ര താരങ്ങളുടെ സുഹൃത്ത് ബന്ധങ്ങൾ നീണ്ടുനിൽക്കാറുണ്ട്. അത്തരത്തിൽ ഏറെ സൗഹൃദം കാത്തുസൂക്ഷിക്കുന്നവരാണ് നസ്രിയ ഫഹദും പൃഥ്വിരാജ് സുകുമാരനും. നസ്രിയ തനിക്ക് സ്വന്തം സഹോദരിയെപോലെയാണെന്ന് പൃഥ്വിരാജ് പലപ്പോഴും പറഞ്ഞിട്ടുണ്ട്. ഇപ്പോഴിതാ പൃഥ്വിരാജിന്റെ പുതിയ ചിത്രത്തിന് നസ്രിയ നൽകിയ കമന്റാണ് സോഷ്യൽ ലോകത്ത് ഏറെ ശ്രദ്ധ നേടുന്നത്.\n‘മൈ ഹാൻസം ബ്രദർ’ എന്നാണ് പൃഥ്വിയുടെ ചിത്രത്തിന് നസ്രിയ കമന്റ് ചെയ്തിരിക്കുന്നത്. അതേസമയം പൃഥ്വിരാജ് നായകനാകുന്ന പുതിയ ചിത്രത്തിന്റെ ലൊക്കേഷനിൽ നിന്നുള്ള ചിത്രമാണ് താരം പങ്കുവെച്ചിരിക്കുന്നത്. ‘കോള്‍ഡ് കേസ്’ എന്ന ചിത്രത്തിൽ എസിപി സത്യജിത് എന്ന കഥാപാത്രമായാണ് പൃഥ്വിരാജ് എത്തുന്നത്.\nRead also:‘കതിര്‍മണ്ഡപ’ത്തിലെ ആ കൊച്ചുസുന്ദരി ഇന്ന് തെന്നിന്ത്യയുടെ പ്രിയതാരം\nതനു ബാലക്ക് ആണ് ചിത്രത്തിന്റെ സംവിധാനം നിര്‍വഹിക്കുന്നത്. ഒരു യഥാര്‍ത്ഥ സംഭവത്തില് നിന്നും പ്രചോദനം ഉള്‍ക്കൊണ്ടുകൊണ്ടാണ് ചിത്രം ഒരുക്കുന്നത് എന്നാണ് സൂചന. അദിതി ബാലനാണ് ചിത്രത്തില് നായികാ കഥാപാത്രമായെത്തുന്നത്. ഗിരീഷ് ഗംഗാധരനും ജോമോന് ടി ജോണും ചേര്‍ന്നാണ് ചിത്രത്തിന്റെ ഛായാഗ്രഹം നിര്‍വഹിക്കുന്നത്. ആന്റോ ജോസഫ്, ജോമോന് ടി ജോണ്, ഷമീര് മുഹമ്മദ് എന്നിവര് ചേര്‍ന്നാണ് ചിത്രത്തിന്റെ നിര്‍മാണം.\nStory Highlights :nazriya comment on prithviraj cold case movie stills goes viral


രണ്ടുമണിക്കൂറില് കയറിയിറങ്ങിയത് അഞ്ചിലേറെ ആശുപത്രികള്; മുംബൈയില് ചികിത്സ കിട്ടാതെ ഒരു മലയാളി കൂടി - Samakalika Malayalam\nരണ്ടുമണിക്കൂറില് കയറിയിറങ്ങിയത് അഞ്ചിലേറെ ആശുപത്രികള്; മുംബൈയില് ചികിത്സ കിട്ടാതെ ഒരു മലയാളി കൂടി മരിച്ചു\nBy സമകാലിക മലയാളം ഡെസ്‌ക് | Published: 02nd May 2020 02:51 PM |\nLast Updated: 02nd May 2020 02:51 PM | A+A A- |\nമുംബൈ: ചികിത്സ നിഷേധിച്ചതിനെ തുടര്‍ന്ന് മുംബൈയില് കാസര്‍കോട് സ്വദേശി മരിച്ചു. കാസര്‍കോട് മഞ്ചേശ്വരം സ്വദേശി ഖാലിദ് ബംബ്രാണയാണ് ചികിത്സ തേടി അഞ്ചു ആശുപത്രികള് കയറിയിറങ്ങിയത്. സൗകര്യങ്ങള് ഇല്ല എന്ന കാരണം പറഞ്ഞാണ് ചികിത്സ നല്‍കാതെ ഇദ്ദേഹത്തെ ആശുപത്രികള് മടക്കി അയച്ചത്. ഒടുവില് രണ്ടുമണിക്കൂറിലേറെ നേരത്തെ കാത്തിരിപ്പിന് ശേഷം സര്‍ക്കാര് ആശുപത്രിയില് പ്രവേശനം ലഭിച്ചുവെങ്കിലും ആരോഗ്യനില വഷളായതിനെ തുടര്‍ന്ന് ജീവന് നഷ്ടപ്പെടുകയായിരുന്നു.\nകഴിഞ്ഞ ദിവസം പനിയും ശ്വാസമുട്ടലും അനുഭവപ്പെട്ടതിനെ തുടര്‍ന്നാണ് കാസര്‍കോട് സ്വദേശി ചികിത്സ തേടി എത്തിയത്. നിലവില് കോവിഡ് പശ്ചാത്തലത്തില് രോഗികളുടെ എണ്ണം ക്രമാതീതമായി ഉയര്‍ന്നതോടെ മുംബൈയിലെ ആശുപത്രികളില് വലിയ തോതിലുളള തിരക്ക് അനുഭവപ്പെടുകയാണ്. അതിനിടെയാണ് ഇദ്ദേഹം ചികിത്സ തേടി എത്തിയത്. ഓക്‌സിജന് സൗകര്യമില്ല, ബെഡില്ല തുടങ്ങി സൗകര്യങ്ങളുടെ കുറവ് ചൂണ്ടിക്കാണിച്ചാണ് ആശുപത്രികള് ചികിത്സ നിഷേധിച്ചത്. ഇതിനിടയില് ഇദ്ദേഹം അഞ്ചിലേറെ ആശുപത്രികള് കയറി ഇറങ്ങി. അവസാനം സര്‍ക്കാര് ആശുപത്രിയിലാണ് പ്രവേശനം അനുവദിച്ചത്. അതിനിടെ രണ്ടുമണിക്കൂറിലേറെ സമയമാണ് ഇദ്ദേഹത്തിന് നഷ്ടമായത്. അപ്പോഴേക്കും ഇദ്ദേഹത്തിന്റെ ആരോഗ്യനില വഷളാകുകയും മരണം സംഭവിക്കുകയുമായിരുന്നു.\nകഴിഞ്ഞാഴ്ച നവി മുംബൈയിലും സമാനമായ സംഭവം ഉണ്ടായിരുന്നു. മലയാളി വീട്ടമ്മയ്ക്കാണ് ചികിത്സ നിഷേധിച്ചത്. കോവിഡ് പരിശോധനാ ഫലം ഉണ്ടെങ്കില് മാത്രമേ ചികിത്സ അനുവദിക്കുകയുളളൂവെന്നായിരുന്നു ആശുപത്രികളുടെ നിലപാട്. അതിനിടെ ആരോഗ്യനില വഷളായി ഇവര് മരണത്തിന് കീഴടങ്ങുകയായിരുന്നു.\nമുംബൈ മരിച്ചു സൗകര്യങ്ങള് ചികിത്സ കാസര്‍കോട് സ്വദേശി


ഈ മൂന്ന് യുവാക്കളാണ് ഇന്ത്യയിലെ ഏറ്റവും മികച്ച നടന്മാര്; കമല്‍ഹാസന്റെ തെരഞ്ഞെടുപ്പില് മലയാളികള്‍ക് - Samakalika Malayalam\nഈ മൂന്ന് യുവാക്കളാണ് ഇന്ത്യയിലെ ഏറ്റവും മികച്ച നടന്മാര്; കമല്‍ഹാസന്റെ തെരഞ്ഞെടുപ്പില് മലയാളികള്‍ക്കും അഭിമാനിക്കാം\nBy സമകാലിക മലയാളം ഡെസ്‌ക് | Published: 08th November 2019 12:55 PM |\nLast Updated: 08th November 2019 12:55 PM | A+A A- |\nഇന്ത്യയിലെ ഏറ്റവും മികച്ച നടന്മാരില് ഒരാളാണ് കമല്‍ഹാസന് എന്നതില് ആര്‍ക്കും തര്‍ക്കമുണ്ടാകില്ല. എന്നാല് ഈ ചോദ്യം തന്നെ കമല്‍ഹാസനോട് ചോദിച്ചാല് അദ്ദേഹം പറയുക മൂന്ന് പേരായിരിക്കും. അതും തന്റെ തലമുറയിലുള്ളവരെയല്ല ഇന്ത്യന് സിനിമ ലോകത്ത് മിന്നി നില്‍ക്കുന്ന മൂന്ന് യുവതാരങ്ങളെ. ഫഹദ് ഫാസില്, നവാസുദ്ദീന് സിദ്ദിഖി, ശശാങ്ക് അറോറ എന്നിവരാണ് ഇന്ത്യയിലെ ഏറ്റവും മികച്ച നടന്മാര് എന്നാണ് താരം പറയുന്നത്.\nമൂവരും തനിക്ക് ഏറെ പ്രിയപ്പെട്ടവരാണെന്നും അദ്ദേഹം കൂട്ടിച്ചേര്‍ത്തു. തന്റെ അറുപത്തിയഞ്ചാം ജന്മദിനാഘോഷ പരിപാടിയില് സംസാരിക്കുമ്പോഴാണ് തന്റെ ഇഷ്ടനടന്മാരെക്കുറിച്ച് അദ്ദേഹം തുറന്നു പറഞ്ഞത്.\nകമലിന്റെ സ്വദേശമായ പരമകുടിയിലായിരുന്നു ആഘോഷം. സഹോദരന് ചാരുഹാസന്, സുഹാസിനി, മക്കളായ ശ്രുതി ഹാസന്, അക്ഷര ഹാസന് തുടങ്ങിവര് ചടങ്ങില് പങ്കെടുത്തിരുന്നു. വീട്ടിലെ ആഘോഷത്തിനുശേഷം നടന്ന പൊതുചടങ്ങില് സ്വാതന്ത്ര്യസമരസേനാനി കൂടിയായ പിതാവ് ശ്രീനിവാസന്റെ പ്രതിമ കമല് അനാച്ഛാദനംചെയ്തു.\nസിനിമ മാത്രമല്ല തന്റെ രാഷ്ട്രായ കാഴ്ചപ്പാടുകളും അദ്ദേഹം വ്യക്തമാക്കി. മറ്റെവിടെയും പോകാനില്ലാതെ രാഷ്ട്രീയത്തിലെത്തിയ വ്യക്തിയല്ല താനെന്ന് അദ്ദേഹം പറഞ്ഞു. വീണ്ടും ഒരു സ്വതന്ത്ര്യസമരത്തിന്റെ ആവശ്യം നമ്മുടെ രാജ്യത്തിനുണ്ടെന്നും അദ്ദേഹം വ്യക്തമാക്കി. തൊഴിലില്ലായ്മ രാജ്യത്തെ പ്രധാനപ്രശ്‌നമാണ്. അത് പരിഹരിക്കാനായി തന്റെ പാര്‍ട്ടിയായ മക്കള് നീതി മയ്യത്തിന്റെ നേതൃത്വത്തില് തമിഴ്‌നാട്ടില് നൈപുണ്യവികസന പരിശീലനകേന്ദ്രങ്ങള് ആരംഭിച്ചിട്ടുണ്ടെന്നും കമല് പറഞ്ഞു.\nKAMAL HASSAN BEST ACTORS ഫഹദ് ഫാസില് BIRTHDAY


രോഗികളുടെ എണ്ണം ഏഴിരട്ടിയായി വർദ്ധിച്ചു ,ആശങ്കവേണ്ട ജാഗ്രതപാലിക്കണം വീണ ജോർജ്ജ് - India Vision Media\nരോഗികളുടെ എണ്ണം ഏഴിരട്ടിയായി വർദ്ധിച്ചു ,ആശങ്കവേണ്ട ജാഗ്രതപാലിക്കണം വീണ ജോർജ്ജ്\nജാഗ്രത വാക്കുകളില് മാത്രം പോരെന്നും ആരോഗ്യമന്ത്രി ഓര്‍മിപ്പിച്ചു. ടി.പി.ആര് കുറയ്ക്കുകയാണ് നിലവിലെ ലക്ഷ്യം. ആരോഗ്യവകുപ്പ് പരിശോധനകള് വര്‍ധിപ്പിച്ചിട്ടുണ്ട്. ഇന്ന് 1,70,000 ൽ അധികം പരിശോധന നടത്തി\nതിരുവനന്തപുരം | സംസ്ഥാനത്തെ കോവിഡ് സാഹചര്യത്തില് ആശങ്ക വേണ്ടെന്ന് ആരോഗ്യമന്ത്രി വീണ ജോര്‍ജ്. വീടിനുള്ളിലും പുറത്തും അതീവ ജാഗ്രത പാലിക്കണം. ബന്ധുവീടുകളിൽ സന്ദർശനം ഒഴിവാക്കണം. രോഗികളുടെ എണ്ണം വർധിക്കുന്ന സാഹചര്യത്തിൽ ജനങ്ങൾ കൂടുതൽ ജാഗ്രത പാലിക്കണമെന്ന് ആരോഗ്യമന്ത്രി വീണാ ജോർജ്. എന്നാൽ, കൊവിഡ് വ്യാപനത്തിൽ ആശങ്ക വേണ്ടെന്നും മന്ത്രി പറഞ്ഞു.കുഞ്ഞുങ്ങളുടെ സുരക്ഷ ഉറപ്പാക്കണമെന്നും മന്ത്രി പറഞ്ഞു. ജാഗ്രത വാക്കുകളില് മാത്രം പോരെന്നും ആരോഗ്യമന്ത്രി ഓര്‍മിപ്പിച്ചു. ടി.പി.ആര് കുറയ്ക്കുകയാണ് നിലവിലെ ലക്ഷ്യം. ആരോഗ്യവകുപ്പ് പരിശോധനകള് വര്‍ധിപ്പിച്ചിട്ടുണ്ട്. ഇന്ന് 1,70,000 ൽ അധികം പരിശോധന നടത്തി. കേരളത്തിൽ ആറു കേസുകളിൽ ഒരു കേസാണ് റിപ്പോർട്ട് ചെയ്യുന്നത്. വാക്സിനേഷന് പ്രക്രിയയും ഊര്‍ജിതമാക്കും. 18 വയസിന് മുകളിലുള്ള 70.24 ശതമാനം പേര് ആദ്യ ഡോസ് സ്വീകരിച്ചു. 25 ശതമാനത്തിലധികം രണ്ടാം ഡോസും സ്വീകരിച്ചു. കിടപ്പുരോഗികള്‍ക്കും വാക്സിന് നല്‍കുന്നുണ്ട്. സെപ്തംബർ 30നുള്ളിൽ 18 വയസിന് മുകളിലുള്ള എല്ലാവർക്കും ആദ്യ ഡോസ് വാക്സിൻ നൽകാനാണ് ലക്ഷ്യമിടുന്നതെന്നും മന്ത്രി പറഞ്ഞു.\nദേശീയ ശരാശരിയേക്കാൾ മുകളിലാണ് ഇവിടെ റിപ്പോർട്ട് ചെയ്യുന്ന രോഗികളുടെ എണ്ണം . 6ൽ 1 കേസ് എന്ന നിലയ്ക്ക് റിപ്പോർട്ട് ചെയ്യുന്നുണ്ട്. 18 വയസിനു മുകളിലുള്ള 70.24% പേർക്കും ആദ്യഡോസ് വാക്സീൻ നൽകി. 25.51% പേർക്ക് ഇതുവരെ രണ്ടാം ഡോസ് നൽകി. മരണസംഖ്യ ഏറ്റവും കുറവ് കേരളത്തിലാണ്. കേരളം കൊവിഡിനെ കൈകാര്യം ചെയ്യുന്ന രീതി ശാസ്ത്രീയമാണ്. ബ്രെക് ത്രൂ ഇൻഫെക്ഷൻ പഠനം നടത്തിയ സംസ്ഥാനമാണ് കേരളം. ഇവിടെ ഐസിയു, വെന്റിലേറ്റർ, ആശുപത്രി ആവശ്യം വരുന്നവരുടെ എണ്ണം വളരെ കുറവാണ്. നിലവിൽ പൊതുമേഖലയിൽ 75% വെന്റിലേറ്റർ, 43% ഐസിയു ഒഴിവുണ്ട്. 281 സ്വാകാര്യ ആശുപത്രികൾ ഇതിനു പുറമെ ഉണ്ട്\nഗികള്‍ക്ക് ആവശ്യമായ ചികിത്സാ സഹായങ്ങള് സര്‍ക്കാര് ഉറപ്പുവരുത്തുന്നുണ്ട്. കേരളം അവലംബിച്ച പ്രതിരോധ സംവിധാനം വിജയകരമായിരുന്നു. ഇത് തളിയിക്കുന്നതാണ് ഐ.സി.എം.ആര് സര്‍വെ. രാജ്യത്ത് കോവിഡ് മരണ സംഖ്യ ഏറ്റവും കുറവു റിപ്പോര്‍ട്ട് ചെയ്തത് കേരളത്തിലാണെന്നും ആരോഗ്യമന്ത്രി വ്യക്തമാക്കി. സംസ്ഥാനത്ത് 2131 രോഗികൾ ഐ.സി.യുവിൽ ചികിത്സയിലുണ്ട്. 43ശതമാനം ഐ.സി.യു കിടക്കകളാണ് ഒഴിവുള്ളത്. വീട്ടിൽ നിരീക്ഷണത്തിൽ കഴിയുന്നവർ ക്വാറന്‍റൈന് കർശനമായി പാലിക്കണം. വീടുകളിൽ ഒരാൾ പൊസിറ്റീവായാൽ കർശന ക്വാറന്‍റൈന് വേണം. വീട്ടിൽ സൗകര്യമില്ലെങ്കിൽ ഡി.സി.സികളിലേക്ക് മാറാൻ തയ്യാറാകണം. കോവിഡ് പ്രതിരോധത്തിന് രാഷ്ട്രീയമില്ല. പ്രതിരോധ പ്രവര്‍ത്തനത്തില് എല്ലാവരും ഒറ്റക്കെട്ടായി നില്‍ക്കണമെന്നും ആരോഗ്യമന്ത്രി ആഹ്വാനം ചെയ്തു.\nപിടിതരാതെ കോവിഡ് ഇന്ന് 32,801 പേര്‍ക്ക് കോവിഡ്,പോസിറ്റിവിറ്റി നിരക്ക് 19.22


എച്ച് 1ബി വിസാ പ്രോഗ്രാമില് അടിസ്ഥാനപരമായ യാതൊരു മാറ്റവുമില്ല: യുഎസ് നയതന്ത്രജ്ഞന് - FUTURE KERALA - Future Kerala\nഎച്ച് 1ബി വിസാ പ്രോഗ്രാമില് അടിസ്ഥാനപരമായ യാതൊരു മാറ്റവുമില്ല: യുഎസ് നയതന്ത്രജ്ഞന്\nനാഗ്പ്പൂര്: എച്ച് 1ബി വിസാ പ്രോഗ്രാമില് അടിസ്ഥാനപരമായ മാറ്റങ്ങളൊന്നും സംഭവിച്ചിട്ടില്ലെന്ന് യുഎസ് നയതന്ത്രവിദഗ്ധന് എഡ്ഗാഡ് ഡി കാഗന്. എച്ച് 1ബി വിസാ മാനദണ്ഡങ്ങള് കര്‍ശനമാക്കികൊണ്ടുള്ള യുഎസ് ഉത്തരവ് ഇന്ത്യയിലെ ഐടി കമ്പനികള്‍ക്കും വിദഗ്ധ തൊഴിലാളികള്‍ക്കും തിരിച്ചടിയാകുമെന്ന ആശങ്കകളുടെ പശ്ചാത്തലത്തിലാണ് അദ്ദേഹത്തിന്റെ പ്രതികരണം. മുബൈയിലെ യുഎസ് കോണ്‍സുലേറ്റില് നിന്നും എച്ച് 1ബി വിസ അനുവദിക്കുന്നതിനുള്ള നടപടിക്രമങ്ങളില് യാതൊരു മാറ്റവും വരുത്തിയിട്ടില്ലെന്നാണ് എഡ്ഗാഡ് ഡി കാഗന് വ്യക്തമാക്കുന്നത്. മുംബൈയിലെ യുഎസ് കോണ്‍സുല് ജനറല് ആണ് അദ്ദേഹം.\nഎച്ച് 1ബി വിസ അനുവദിക്കുന്നതിനുള്ള മാനദണ്ഡങ്ങള് കര്‍ശനമാക്കികൊണ്ടുള്ള പുതിയ വിസാ നയം കഴിഞ്ഞയാഴ്ചയാണ് ട്രംപ് ഭരണകൂടം പ്രഖ്യാപിച്ചത്. ഒന്നോ അതിലധികമോ തേഡ് പാര്‍ട്ടി വര്‍ക്ക് സൈറ്റുകളില് ജോലി ചെയ്യുന്നവര്‍ക്കായി എച്ച് 1ബി വിസ അനുവദിക്കുന്നതിനുള്ള മാനദണ്ഡങ്ങളാണ് യുഎസ് ഭരണകൂടം കടുപ്പിച്ചത്. പുതിയ നയം പ്രകാരം, മൂന്നാം കക്ഷി തൊഴിലിടങ്ങളിലേക്ക് ജോലിക്കയക്കുന്ന തൊഴിലാളികള്‍ക്ക് വിസാ കാലാവധി തീരുന്നതുവരെ മറ്റ് തൊഴിലുകളിലേക്കോ കമ്പനികളിലേക്കോ മാറാന് കഴിയില്ല. മൂന്നാം കക്ഷി തൊഴിലിടങ്ങളിലേക്ക് അയക്കുന്ന ജീവനക്കാരന് അവിടെ പ്രത്യേകം അസൈന്‍മെന്റ് ഉണ്ടെന്ന് അതത് കമ്പനികള് തെളിയിക്കുകയും വേണം.\nനയത്തില് വരുത്തിയ മാറ്റങ്ങള് ഇന്ത്യക്കാരെ വലിയ രീതിയില് ബാധിക്കുമെന്ന ആശങ്കകള് ഇന്ത്യന് സര്‍ക്കാര് പങ്കുവെച്ചിട്ടുണ്ടെന്നും അവയുടെ പ്രാധാന്യം യുഎസ് തിരിച്ചറിഞ്ഞതായും എഡ്ഗാഡ് പറഞ്ഞു. എച്ച് 1ബി വിസാ മാനദണ്ഡങ്ങള് കടുപ്പിക്കുന്നത് ഇന്ത്യയെയോ യുഎസും ഇന്ത്യയും തമ്മിലുള്ള ബന്ധത്തെയോ ലക്ഷ്യം വെക്കുന്നതല്ലെന്ന് ഇന്ത്യക്കാര് തിരിച്ചറിയണമെന്നും അദ്ദേഹം ആവശ്യപ്പെട്ടു. അമേരിക്കയുടെ കാഴ്ചപ്പാടില് ലോകത്തിന്റെ വിവിധ ഭാഗങ്ങളില് നിന്നുള്ള രാജ്യങ്ങളെ ബാധിക്കുന്ന വിശാലമായ ഒരു നയമാണ് എച്ച് 1ബി വിസ. അതുകൊണ്ട് നയം ശരിയായ രീതിയില് നടപ്പാക്കുക എന്നത് വളരെ പ്രധാനമാണെന്നും എഡ്ഗാഡ് കൂട്ടിച്ചേര്‍ത്തു.\nയുഎസ് കമ്പനികള്‍ക്ക് വിദേശത്തുനിന്നും ജീവനക്കാരെ നിയമിക്കുന്നതിന് അനുവദിക്കുന്ന നോണ് ഇമിഗ്രന്റ് വിസാ പദ്ധതിയാണ് എച്ച് 1ബി വിസ. സാങ്കേതിക വൈദഗ്ധ്യം ആവശ്യമുള്ള തൊഴിലുകളിലാണ് പ്രധാനമായും എച്ച് 1ബി വിസ ഉപയോഗിച്ച് നിയമനം നടക്കുന്നത്. യുഎസ് അനുവദിക്കുന്ന എച്ച് 1ബി വിസയില് ഭൂരിപക്ഷവും ഉപയോഗപ്പെടുത്തുന്നത് ഇന്ത്യന് ഐടി കമ്പനികളാണ്.\nTags:\tH1B visa, h1b visa program\n‘ചൈന കറന്‍സി മൂല്യം കുറയ്ക്കുന്നു’


കേരളത്തിൽ 6960 പേർക്ക് കൂടി മഹാമാരി, 23 മരണം, 6339 പേർക്ക് സമ്പർക്കത്തിലൂടെ രോഗം. – NavaKerala News\nHome/Covid/കേരളത്തിൽ 6960 പേർക്ക് കൂടി മഹാമാരി, 23 മരണം, 6339 പേർക്ക് സമ്പർക്കത്തിലൂടെ രോഗം.\nകേരളത്തിൽ 6960 പേർക്ക് കൂടി മഹാമാരി, 23 മരണം, 6339 പേർക്ക് സമ്പർക്കത്തിലൂടെ രോഗം.\nതിരുവനന്തപുരം/കേരളത്തിൽ ഇന്ന് 6960 പേര്‍ക്ക് കൂടി കോവിഡ്-19 സ്ഥിരീകരിച്ചു. എറണാകുളം 1083, കോഴിക്കോട് 814, കോട്ടയം 702, കൊല്ലം 684, പത്തനംതിട്ട 557, മലപ്പുറം 535, തിരുവനന്തപുരം 522, ആലപ്പുഴ 474, തൃശൂര് 401, കണ്ണൂര് 321, വയനാട് 290, ഇടുക്കി 256, പാലക്കാട് 234, കാസര്‍ഗോഡ് 87 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ ദിവസങ്ങളിലുണ്ടായ 23 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3587 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്. ഇന്ന് രോഗം സ്ഥിരീകരിച്ചവരില് 73 പേര് സംസ്ഥാനത്തിന് പുറത്ത് നിന്നും വന്നവരാണ്. 6339 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്.\n499 പേരുടെ സമ്പര്‍ക്ക ഉറവിടം വ്യക്തമല്ല. എറണാകുളം 992, കോഴിക്കോട് 791, കോട്ടയം 676, കൊല്ലം 673, പത്തനംതിട്ട 509, മലപ്പുറം 515, തിരുവനന്തപുരം 345, ആലപ്പുഴ 465, തൃശൂര് 388, കണ്ണൂര് 245, വയനാട് 276, ഇടുക്കി 245, പാലക്കാട് 136, കാസര്‍ഗോഡ് 83 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\nസംസ്ഥാനത്തെ വിവിധ ജില്ലകളിലായി 2,11,824 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,99,889 പേര് വീട്/ഇന്‍സ്റ്റിറ്റിയൂഷ ണല് ക്വാറന്റൈനിലും 11,935 പേര് ആശുപത്രികളിലും നിരീക്ഷണത്തിലാണ്. 1282 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\ncovid covidnews latestkeralanews latestnews malayalamnews\nഇന്ത്യക്കും മോദിക്കും ലോകാരോഗ്യ സംഘടനയുടെ നന്ദി


വേണ്ടത് മൂല്യാധിഷ്ഠിത വിദ്യാഭ്യാസം: സ്വാമി വിവിക്താനന്ദ സരസ്വതി :: Janmabhumi Daily\nവേണ്ടത് മൂല്യാധിഷ്ഠിത വിദ്യാഭ്യാസം: സ്വാമി വിവിക്താനന്ദ സരസ്വതി\nSunday 19 June 2016 7:09 pm IST\nആലപ്പുഴ: കുട്ടികളുടെ സമഗ്ര വ്യക്തിത്വ വികസനത്തിനുതകുന്ന മൂല്യാധിഷ്ഠിത വിദ്യാഭ്യാസമാണു ചിന്മയ വിദ്യാലയങ്ങളിലൂടെ സ്വാമി ചിന്മയാനന്ദന് ലക്ഷ്യമിട്ടതെന്നു ചിന്മയ മിഷന് കേരള മേധാവി സ്വാമി വിവിക്താനന്ദ സരസ്വതി. ചിന്മയ വിദ്യാലയത്തിന്റെ 40ാം വാര്‍ഷികാഘോഷം ഉദ്ഘാടനം ചെയ്യുകയായിരുന്നു അദ്ദേഹം. മനസ്സിന്റെയും ശരീരത്തിന്റെയും ബുദ്ധിയുടെയും വികാസത്തിലൂടെ മാത്രമേ സമഗ്ര മനുഷ്യനാകാന് കഴിയു. അവിടെയാണു വിദ്യ പക്വത പ്രാപിക്കുകയെന്നും സ്വാമി പറഞ്ഞു. എം.കെ. ഭാസ്‌ക്കരപ്പണിക്കര് അധ്യക്ഷത വഹിച്ചു. മുന് പ്രിന്‍സിപ്പല്‍മാരെയും അധ്യാപകരെയും ജീവനക്കാരെയും ചിന്മയ ട്രസ്റ്റ് ചീഫ് സേവക് ആര്. സുരേഷ് മോഹന് ആദരിച്ചു. ആര്. നാരായണപിള്ള, എം.ആര്. മാധവന് നായര്, പ്രഫ. ആര്. ജിതേന്ദ്രവര്‍മ, ഡോ.കെ.പി. ഹെഗ്‌ഡേ, എസ്. കൃഷ്ണകുമാര് കെ.എസ്. പ്രദീപ്, ജനറല് കണ്‍വീനര് പി. വെങ്കിട്ടരാമയ്യര്, പ്രിന്‍സിപ്പല് എസ്. ലാലി, മുന് പ്രിന്‍സിപ്പല്‍മാരായ കെ. രാജേന്ദ്രപ്രസാദ്, കെ. ശ്രീകുമാരി, കെ.ആര്. ചന്ദ്രമതി, പൂര്‍വ വിദ്യാര്‍ഥി പ്രതിനിധികളായ ഡോ. ദീപു ദേവ്, ഡോ. അമൃതകൃഷ്ണ തുടങ്ങിയവര് പ്രസംഗിച്ചു.\nമൂല്യാധിഷ്ഠിത വിദ്യാഭ്യാസം സൃഷ്ടിക്കും: മന്ത്രി\nമൂല്യാധിഷ്ഠിത വിദ്യാഭ്യാസം കാലഘട്ടത്തിനാവശ്യം: പി.ജെ. കുര്യന്\nസ്വാമി ദയാനന്ദ സരസ്വതി ഷോഢശി-സമാരാധന\nസ്വാമി സത്യാനന്ദ സരസ്വതി ജയന്തിസമ്മേളനം 11ന്


എസ്റ്റേറ്റ് തൊഴിലാളിയുടെ ഭാര്യക്ക് ആനുകൂല്യം നല്‍കാന് മനുഷ്യാവകാശ കമ്മീഷന് ഉത്തരവ്\nFri Apr 19 2019 19:53:21 GMT+0530 (IST)\nതൊടുപുഴ: ഹാരിസണ്‍സ് മലയാളം എസ്റ്റേറ്റില് 28 വര്‍ഷം ജോലി ചെയ്ത തൊഴിലാളിയുടെ ഭാര്യക്ക് ഭര്‍ത്താവിന്റെ ആനുകൂല്യമായി ലഭിക്കാനുള്ള 4645 രൂപയും ന്യായമായ പലിശയും ഇടുക്കി ജില്ലാ ലേബര് ഓഫീസര് നല്‍കണമെന്ന് സംസ്ഥാന മനുഷ്യാവകാശ കമ്മീഷന്. വണ്ണപ്പുറം സ്വദേശിനി മേരി പാപ്പച്ചന് നല്‍കിയ പരാതിയിലാണ് കമ്മീഷന് ആക്റ്റിംഗ് അദ്ധ്യക്ഷന് പി മോഹനദാസിന്റെ ഉത്തരവ്.\nഭര്‍ത്താവ് പാപ്പച്ചന് മലയാളം എസ്റ്റേറ്റില് 28 വര്‍ഷം ജോലി ചെയ്തതാണെന്നും പെന്‍ഷനാകാന് എട്ട് മാസമുള്ളപ്പോള് ജോലിയില് നിന്നും അനധികൃതമായി പിരിച്ചുവിട്ടതാണെന്നും പരാതിയില് പറയുന്നു. ഭര്‍ത്താവിന് കമ്പനി ആനുകൂല്യങ്ങള് നല്‍കിയിട്ടില്ല. 28 വര്‍ഷമായി താമസിച്ചുവരുന്ന സ്ഥലത്ത് നിന്നും തന്നെ ഒഴിപ്പിച്ചു. 2009ല് ഭര്‍ത്താവ് മരിച്ച താന് വാടകയ്ക്ക് താമസിക്കുകയാണെന്നും പരാതിയില് പറയുന്നു.\nകമ്മീഷന് ഇടുക്കി ജില്ലാ ലേബര് ഓഫിസറില് നിന്നും റിപ്പോര്‍ട്ട് വാങ്ങിയിരുന്നു.പരാതിക്കാരിയുടെ ഭര്‍ത്താവ് കാളിയാര് എസ്റ്റേറ്റില് ജോലി ചെയ്യവേ വിരമിക്കേണ്ട സമയത്ത് കമ്പനി നല്‍കിയ ഗ്രാറ്റുവിറ്റി വാങ്ങാന് കൂട്ടാക്കിയില്ലെന്ന് റിപ്പോര്‍ട്ടില് പറയുന്നു.തുടര്‍ന്ന് മാനേജ്‌മെന്റ് ജില്ലാ ലേബര് ഓഫിസില് തുക കെട്ടിവച്ചു. പിന്നീട് തനിക്ക് വിരമിക്കാന് പ്രായമായില്ലെന്ന വാദവുമായി പാപ്പച്ചന് രംഗത്തെത്തി.\nപാപ്പച്ചന് ഹാജരാക്കിയ മാമോദീസ സര്‍ട്ടിഫിക്കറ്റ് കോടതിയുടെ പരിഗണനക്ക് അയച്ചു. ഇതിനെ തുടര്‍ന്ന് 8 മാസത്തെ ശമ്പളമായ 4645 രൂപ നഷ്ടപരിഹാരം നല്‍കാന് കോടതി വിധിച്ചു. തുക മാനേജ്‌മെന്റ് കോടതിയില് കെട്ടിവച്ചെങ്കിലും പരാതിക്കാരന് കൈപ്പറ്റിയില്ല. ഇക്കാരണത്താല് തുക കാളിയാര് എസ്റ്റേറ്റിന് തിരിച്ചയച്ചു. പാപ്പച്ചന്റെ താമസസ്ഥലം ഒഴിപ്പിക്കാന് മാനേജ്‌മെന്റ് ഹൈക്കോടതിയില് നിന്നും അനുകൂല ഉത്തരവ് സമ്പാദിക്കുകയായിരുന്നു.\nപരാതിക്കാരിക്ക് ഭര്‍ത്താവിന്റെ ആനുകൂല്യമായി ലഭിക്കുന്നത് 4645 രൂപയാണെന്ന് കമ്മീഷന് കണ്ടെത്തി. പണം മാനേജ്‌മെന്റിന്റെ അക്കൗണ്ടിലുള്ളതായി മാനേജ്‌മെന്റ് കമ്മീഷനെ അറിയിച്ചു. ഭര്‍ത്താവിന്റെ അവകാശി താന് മാത്രമാണെന്ന് സമര്‍ഥിക്കുന്ന സര്‍ട്ടിഫിക്കറ്റ് ഹാജരാക്കുന്നപക്ഷം തുക പരാതിക്കാരിക്ക് നല്‍കണമെന്നാണ് ഉത്തരവ്.


utthara unni engagement photos: actress cum dancer utthara unni and nitesh engagement photos - Samayam Malayalam Photogallery\nactress cum dancer utthara unni and nitesh engagement photos\nഉത്തര ഉണ്ണിയുടെ വിവാഹ നിശ്ചയം; ചിത്രങ്ങൾ കാണാം\nഉത്തര ഉണ്ണിയുടെ വിവാഹ നിശ്ചയം; ചിത്രങ്ങൾ കാണാം\nനര്‍ത്തകിയും അഭിനേത്രിയുമായ ഉത്തര ഉണ്ണി വിവാഹിതയാവുകയാണ്. ബാംഗ്ലൂരിലെ യുടി ഐഎസ് കമ്പനി ഉടമയായ നിതേഷ് നായരാണ് ഉത്തരയെ ജീവിതപങ്കാളിയാക്കുന്നത്. വിവാഹ നിശ്ചയ ചടങ്ങിനിടെ സിനിമാസ്റ്റൈലിലായിരുന്നു നിതേഷ് ഉത്തരയെ പ്രൊപ്പോസ് ചെയ്ത് മോതിരമണിയിച്ചത്. മോതിരം മാത്രമല്ല കാലില് ചിലങ്കയും അണിയിക്കുകയുണ്ടായി. നൃത്തത്തെ ജീവവായുവായി കൊണ്ടുനടക്കുന്നയാളുമാണ് നടി ഉത്തര. കൊച്ചിയിലെ സ്വകാര്യ റിസോര്‍ട്ടില് വെച്ചായിരുന്നു വിവാഹനിശ്ചയം നടന്നത്. ചിത്രങ്ങൾ കാണാം.\nസോഷ്യല് മീഡിയയിലൂടെ ഇതിനകം തന്നെ നടി ഊർമിളയുടെ മകളും നടിയുമായ ഉത്തര ഉണ്ണിയുടെ വിവാഹ വിശേഷം വൈറലായി മാറിക്കഴിഞ്ഞിട്ടുണ്ട്\nനിതേഷ് നായരാണ് ഉത്തരയെ ജീവിതപങ്കാളിയാക്കുന്നത്. ബാംഗ്ലൂരിലെ UTIS കമ്പനി ഉടമ കൂടിയാണ് നിതേഷ്\nവിവാഹ നിശ്ചയത്തിനിടെ സിനിമാസ്റ്റൈലിലായിരുന്നു നിതേഷ് ഉത്തരയെ പ്രൊപ്പോസ് ചെയ്ത് മോതിരമണിയിച്ചത്.\nനൃത്തത്തെ ജീവവായുവായി കൊണ്ടുനടക്കുന്നയാൾ കൂടിയാണ് ഉത്തര. അമ്മയെപ്പോലെ സിനിമയിലും താരം അഭിനയിച്ചിട്ടുണ്ട്.\nഉത്തരയുടെ വിവാഹ നിശ്ചയ ചിത്രങ്ങൾ ഏറെ വൈറലായിരിക്കുകയാണ്\nഊര്‍മ്മിള ഉണ്ണിയുടെ സഹോദരിയുടെ മകൾ കൂടിയാണ് നടി സംയുക്ത വര്‍മ്മ. ചിന്നു ചേച്ചിയെക്കുറിച്ച് വാചാലയായും ചിത്രങ്ങള് പങ്കുവെച്ചും ഉത്തര മുമ്പ് എത്തിയിട്ടുണ്ട്.\n2020 ഏപ്രില് അഞ്ചിനാണ് ഉത്തരയുടെ വിവാഹം നടക്കാനിരിക്കുന്നത്\nനിരവധി താരങ്ങൾ താരത്തിന് ആശംസകൾ നേർന്നുകൊണ്ട് രംഗത്തെത്തിയിട്ടുണ്ട്\nസഹോദരിയുടെ വിവാഹനിശ്ചയത്തില് പങ്കെടുക്കാനായി നടി സംയുക്ത വര്‍മ്മയും ബിജു മേനോനും എത്തിയിരുന്നു


ഇത് മണ്ണിൽ കുഴിച്ചിട്ടാൽ കറിവേപ്പ് കാട് പോലെ തഴച്ചു വളരും.. ഏതുകാലാവസ്ഥയിലും കറിവേപ്പ് ഭ്രാന്ത് പിടിച്ചതുപോലെ തഴച്ചുവളരാൻ കിടിലൻ സൂത്രം.!!\nനമ്മുടെ എല്ലാവരുടെയും വീടുകളിൽ അത്യാവശ്യമായി വളർത്തേണ്ട ഒരു സസ്യമാണ് കറിവേപ്പ്.. കറിവേപ്പിന്റെ ഗുണങ്ങൾ നിരവധിയാണ്. എന്നാൽ മാർക്കറ്റിൽ എത്തുന്ന പച്ചക്കറികളിൽ ഏറ്റവും കൂടുതൽ വിഷം അടിച്ചെത്തുന്നതും കറിവേപ്പ് തന്നെ. അതുകൊണ്ട് തന്നെ കറിവേപ്പ് നമ്മുട വീടുകളിൽ നട്ടുവളർത്തേണ്ടത് അത്യാവശ്യമാണ്. അടുക്കളത്തോട്ടം തുടങ്ങുന്ന ഏതൊരാളും കറിവേപ്പ് വെച്ചുപിടിപ്പിക്കുവാൻ ശ്രമിക്കാറുണ്ട്.\nഎന്നാൽ കറിവേപ്പ് കൃഷി ചെയ്യുമ്പോൾ പലരിലും ഉള്ള പ്രശ്നമാണ് കറിവേപ്പ് മുരടിച്ചു പോകുകയും വളരാതിരിക്കുകയും ചെയ്യുന്നത്. കറിവേപ്പില നല്ലതുപോലെ തഴച്ചു വളരാൻ ഉള്ള ഒരു കിടിലൻ ടിപ്പ് നമുക്കിവിടെ പരിചയപ്പെടാം. കറിവേപ്പ് എല്ലാ സ്ഥലങ്ങളിലും വളരാറില്ല. നട്ടുവളർത്തുന്ന സ്ഥലങ്ങൾക്കനുസരിച്ചും അവിടത്തെ മൂലകങ്ങളുടെ ലഭ്യതക്കനുസരിച്ചും കറിവേപ്പിന്റെ വളർച്ചക്ക് വ്യത്യാസം വരാറുണ്ട്.\nനല്ല വെയിൽ ലഭിക്കുന്ന സ്ഥലമാണ് കറിവേപ്പ് വളർത്താൻ അനുയോജ്യം. ചായച്ചണ്ടി, മുട്ടത്തൊണ്ട് തുടങ്ങിയവ ഇട്ടുകൊടുക്കുന്നത് കറിവേപ്പ് കരുത്തോടെ വളരാൻ സഹായിക്കും. കടലപ്പിണ്ണാക്ക് കഞ്ഞിവെള്ളത്തിൽ ചേർത്തും ഒഴിച്ച് കൊടുക്കാം. കട്ടൻചായ സ്പ്രേ ചെയ്തു കൊടുക്കുന്നത് കീടങ്ങളെ തുരത്തുവാൻ സഹായിക്കുന്നതാണ്. കറിവേപ്പിന്റെ വളർച്ചക്കുറവ് പരിഹരിക്കാൻ ചെടിയുടെ ചുവട്ടിൽ നിന്നും മാറി കുഴിയെടുത്\nപഴകിയ ഇരുമ്പു വസ്തുക്കൾ ഇട്ടു മണ്ണിട്ട് മൂടുക. ചെടികളില് മഞ്ഞളിപ്പ് മുരടിപ്പ് തുടങ്ങിയവ തടയുവാൻ ഇത് സഹായിക്കും. ഇരുമ്പിന്റെ വസ്തുക്കൾ വെള്ളത്തിൽ രണ്ടഴ്ച ഇട്ട് ചെടികൾക്ക് ഒഴിച്ച് കൊടുക്കുന്നതും ഗുണകരമാണ്. കൂടുതൽ വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. Video Credit : URBAN ROOTS\nകാപ്പിക്കുരുക്കൾക്കിടയിൽ ഒരു മുഖം കണ്ടെത്താനാകുമോ..! ഒരു മിനിറ്റിനുള്ളിൽ കണ്ടെത്തിയാൽ നിങ്ങളൊരു തന്ത്രശാലി തന്നെ Optical Illusion : Can you findaface among the coffee beans\nമുടി അഴകിൽ മലയാളിയെ മയക്കിയ നായിക ; ദുൽഖറിന്റെയും നിവിൻ പോളിയുടെയും നായികയായ ഈ കൊച്ചു മിടുക്കി ആരാണെന്നറിയാമോ!!! Actress childhood images goes viral\nവീട്ടിൽ ഒരു മാസം കൊണ്ട് കുരുമുളക് ഉണ്ടാവാനുള്ള സൂത്രം.. ഇനി കുരുമുളക്…